
Ce istorie contemporană se face 





Se predă în toate şcolile, se răspândește prin toate scrie- 
rile o ciudată, o falsă şi periculoasă istorie contemporană, 
exact aceia din care Lenin şi Troţchi au învăţat că au 
dreptul de a jertfi câteva milioane de oameni ca să a- 
jumgă a înlocui pe Marii Duci şi pe baronii baltici prin 
parveniţii Caucasului şi ai ghelto-ului. 

Ea nu e o istorie a desvoltării adevărate şi întregi a o- 
menirii, ci o presintare tendenţioasă şi molipsitoare a re- 
voluţiilor, un mijloc de a educa tineretul prin lecţia celor 
de ieri pentru pregătirea celor de mâni, o substituire a 
eroului de cugetare şi muncă prin eroul de agitaţie şi de 
revoltă. 

Se începe cu cele trei figuri socotite ca provocatoare 
ale Revoluţiei francese, de unde ar începe timpurile noi 
liberatoare. Dar nici cei trei mau fost ce li place a. crede 
închinătorilor de idoli falsi, sfințiți numai din causa. ges- 
tului, nici influenţa lor nu sa exercitat asupra revoluţiei 
pe care au făcut-o alţii şi alţii au ajuns a o stăpâni, tre- 
cându-se, ca de obiceiu, de la scandalul de stradă pentru 
a ajunge la „pumnul în gură” al tiranului. 

Voltaire era un om al vechii societăţi, un amuseur al 
ei tocmai prin sfidarea ideilor comune, în care de fapt 
nu credea nimeni, un salariat al lui Ludovic al XV-lea și 
un curtean al d-nei de Pompadour. Să fi trăit până la 
1789, ar fi premers lui „Coconul Leonida faţă de reac- 

țiune”, Rousseau, Suflet de valet sentimental şi ideolog, 
veşnic întreţinut şi veşnic nerecunoscător, a dat un roman 
apos, complect ilisibil, un manual de educaţie, prin care 
Sar fi fabricat monştri, şi eresia sociologică a „Contractu- 
lui Social”, din care au rămas în vânt doar ideile cele mai 
ușoare de înţeles, deci cele mai periculoase, luând auto- 
lorităţii caracterul misterios și cel personal pentru a 
pune în loc „contractul” cu administrații, mandatul, revo- 
cabil, din partea lor, delegaţia care dispare odată cu a- 
pariţia „poporului suveran”. lar preşedintele de Montes- 
quieu, spiritual ca o femeie răutăcioasă, a creat opere 
pentru toate timpurile, care erau însă nesfârşit peste pu- 
terea de înțelegere a promotorilor şi regisorilor revo- 
luţiei. 

Aceasta se presintă apoi din 'lac de sânge în lac de 
sânge, ca şi cum toată lumea mar fi fost decât victime, 
calăi sau spectători zilnici ai odiosului măcel. 

De aici se trece la înşirarea războaielor revoluţionare 
şi napoleoniene, care cer o inițiare de specialitate, şi la 
tratatele pentru câteva luni în care violenţii şi ignoranţii 
tăiau hotare imposibile în harta Europei martirisate. 

Când "Napoleon cade, se simte satisfacția, cu meşteșug 
“pregătită, “a încă “unei răsturnări. Restauraţia trancesă e 
presintată cu ciudă contra guvernanţilor, cu simpatie pen- 
Iru oricine uneltia în adunările secrete ale earbonarilor- sau 
işi fulgera retorica în discursuri parlamentare de opo- 
siție liberală. Căci ce interesează şi încălzeşte nu e creațiu- 
(iunea “umană, singurul lucru dumnezeiesc la individ sau 
la “colectivitate, ci stearpa ciocnire a silogismelor şi ur- 
letul prelung al invidiei populare. 

Cu câtă 'sete aleargă cineva la revoluţia 'francesă de 13 
1830, cele, intermediare, spaniolă, italiană, greacă, nein- . 
leresând aşa de “mult pentru că scena e inferioară! Se 

“consideră “ca un element “de mare progres împiedecarea 
“moştenirii unui prinț bine crescut ca ducele de Bordeaux 
“prin liberalismul mărgenit, “zgârcit de toate; “al “lui Lu- 
dovic-Filip. Şi la acestea 'mu-se ţine în samă ' îmbogățirea 

burghesieci, mai ales a celei mici,temelie nezguduită pen- 
tru tot viitorul frances, ci, îndată. ce un curent republican, 
socialist se desemnează, se chiamă simpatiile în această! 
parte. i i AE 

Dacă 1848 frances e bine venit, ca anexe i se consideră 
mişcările, care, de la un capăt la altul, cer dreptul de 
viaţă al naţiunilor: liberafe întăiu, naţionalisate pe urmă. 
Și, când Napoleon al III-lea începe marea sa operă de 
socialist de Stat, se regretă că' omul înzestrat n’a fost un 
şef de clan revoluţionar, agitând un steag de răscoală de- 
asupra unei baricade. E simpatisată mişcarea din Sep- 
tembre 1870, a unor avocaţi mediocri cari au întemeiat re- 
publica la nivelul oricui. Mai-mai să se găsească măcar 
explicaţie pentru  furioasa nebunie, incendiară: şi vărsă- 
toare de sânge, a Comunei din Mart! 1871. 

Când. sovietismul va fi deplin înrădăcinat în Rusia, la 
dânsa, care a ştiut să facă revoluţia pe când în Franţa, 
care-și pierde astfel! dreptul la întâietate, încercările de 
a continua cu spectacolele! tragice au dat greş, ar trebui 
să meargă atenți: | STAN UE iba 

Ce omenire creştem. astfel? Şi ce răspundere luăm. asu- 
pra sufletelor noastre toţi aceia cari nu sântem numai. is- 
torici, ci și educatori? 


Istoria contemporană adevărată trebuie să însemne for- 
marea omului modern, căutarea pretutindeni a elemens 
telor din care Sa alcătuit el: straturi: mai vechi, aporturi 
mai nouă, cu împrejurările în care s'a făcut legătura, con- 
topirea. Atenţia va trebui. să treacă de la o ţară la alta, 
în măsura în care ele, pe rând, sânt acelea care sporesu 
capitalul uman, care adaugă la zestrea de; milenii a. o 
menirii. 


II. 


Lipsa de solidaritate şi de unitate morală în societatea 
francesă de pe la 1770 





Trebuie să ne ferim de orice prejudecată naţională, a 
noastră — şi noi reclamăm așa de puţin, mai puţin 
chiar decât însemnăm! — şi a altora. Căci istoria contem- 
porană sa scris pe naţiuni, fiecare popor căutând a face 
din propria sa viaţă punctul central al desvoltării istorice. 
E adevărat că el nu e aşa de pronunţat la alte popoare 
decât cel frances. Italia n'a ajuns măcar pănă la sintesa 
definitivă a unei istorii naţionale, care nu poate fi aceia 
a stăpânilor succesivi pe pământul italian. Germania ţine 
mai mult la acţiunea renovatoare a maselor germanice la 
începutul evului mediu, şi apoi lipseşte unitatea gerb 
mană care să permită a face din Germani factorul decisiv 
în vremea mai nouă. Anglia e prea mult dominată de grija 
ei înseşi pentru a se gândi la dosarea părţii sale în 
mersul societăților de ieri şi de astăzi. Stăpână pe teren 
rămâne deci, în Europa, Franţa, ai cării scriitori libe- 
rali: Thiers, Mignet, Michelet, au tras, în interesul causei, 
liberale, iacobine, liniile care au rămas pentru sistemul 
de istorie universală. America-de-Nord lucrează abia la 
alcătuiri de ansamblu ca aceia a soţilor Charles şi Mary 
Beard (The rise of American civilisation, 1930) şi nu 
se poate gândi a-şi afirma în noua presintare organică 
a epocei contemporane partea ei. 

Ea este foarte largă, sprijinindu-se pe două principii 


care lipsesc prea mult Franciei, adusă de obiceiu, încă de 
la început, pe planul întăiu: solidaritatea de interese ma- 
teriale și unitatea de cugetare și simţire. 


Franţa lui Ludovic al XVI-lea e făcută, material şi 
moral, din bucăţi. Autoritatea, de origine divină, a regelui 
a dispărut, Puţini mai cred în monarhia „din graţia lui 
Dumnezeu”. El însuşi, stăpânul de formă, se numără 
printre necredincioşi şi o arată în fiecare din acţiunile 
sale. Nu o pompă demodată poate salva de ridicul întăiu, 
„de injurii, pe urmă, pe „şeful Statului frances”. 

Nobilimea a pierdut acea legătură cu provincia, deci 
cu trecutul şi influenţa locală, acea frăţie cu ţeranii, care, 
păstrată doar în Vendeia, va permite formidabila, le- 
biruita ridicare, a „albilor” regalişti contra „albaştrilor” 
Revoluţiei. Stau cu toţii la Versailles, într'o atmosferă de 
vanitate şi de intrigă. Nimic nu-i leagă în adevăr de rege, 
pentru care nu vor voi, şi nu vor cuteza, să puie pieptul. 
In clipa de crisă a adunării, la 1799, a Statelor generale ei 
îl lasă singur.In Adunarea însăși,ei nu-l sprijină de loc 
Doar discreditul aruncat asupra reginei („afacerea colie- 
rului”, în care ea ma avut nicio vinovăţie) vine în mare 
parte, de la această „mahala” a curtenilor. Emigraţia no- 
bilimii, cu frații, cu mătușşile regelui în frunte, compromite 
pe regalul prisonier de la Paris, şi aducerea străinilor ca 
„restauratori” strânge mai toată Franţa în jurul revolu- 
ționarilor. Păcatele acestei clase au făcut să coboare cuțitul 
ghilotinei pe gâtul nenorocitului Bourbon. 

In fața Versailles-ului, oposiţia permanentă a Parisu- 
lui. Aici măcar dacă sar găsi acele elemente de unitate 
care ar fi putut să deschidă Revoluţiei un drum și să-i 
fixeze o linie de desvoltare! Dar de-asupra sânt apostolii 
şi credincioşi „filosofiei”, intelectualii din saloane, cu des- 
preţ faţă de tot ce se sbate confus în lumea neînţelegători- 
lor. Alături, o burghesie financiară, hrănită din arendarea 
veniturilor. Statului şi din speculaţii. In al treilea rând 
o burghesie de tejghea, fără preocupaţii politice şi sociale 

şi! care ma dat niciun 'represintant celor trei Adunări 
revoluționare, întrate pe mâna: aventurierilor: şi a par- 
veniților, beţi de trutie. Incă mai jos, o burghesie săracă, 
invidiind pe cealaltă. Muncitori de fabrică aproape nu 
există față de meșteşugarii din micile ateliere, indiferenți ; 
metalurgia e la început, maşina de ţesut abia se fură din 
Anglia. Dar este o pleavă strecurată: din provincie de pe 
urma tulburărilor” existente sau aşteptate. Bestia revolu- 
ționară' care lucrează în Paris e rare ori de veche origine 
parisiană. 

Provincia îşi duce vechea viață pe care o afli şi astăzi; 
dar sufletul i-a perit din clipa când monarhia absolută 
i-a luat autonomia. In general ea'se va pleca înaintea tira- 
niei cluburilor sau va imita din datorie ce face Parisul. lar 
țeranii sânt străini şi de ideie şi de acţiune; ei văd numai 
pământul de cumpărat şi datoria militară impusă de 
conscripţie. 

Altfel: va fi în mica societate americană. 


III. 


Revoluţia americană; clasele, populaţia 

In. judecarea creatoarei, revoluţiei americane. trebuie, să 
se. înlăture o parte de stăruiloare legendă. 

Se crede prea mult într'o anume ideologie. veche care ar 
fi stăpânit, populaţia Amerieci, de Nord: Privirea se în- 
dreaptă. şi, se opreşte asupra. celor veniţi pe „May Flo- 
wer”, pe „Floarea de Maiu”, ca să afle în acele depărtate 
pustiuri, cu păduri, Piei Roşii şi animale sălbatece, un 
regim de libertate religioasă şi de legalitate. De atunci 
înainte. aceste ţinuturi ar fi fost continuu ovatră a liber- 
tăţii”, pe când de fapt restricţii aspre reţinură mult timp 
acţiuni care nouă, aici şi astăzi, ni se par de o mică în- 
semnătate, 

Apoi partea de vitrină nu numai că se exagerează, dar 
se creiază chiar cudesăvârşire. Vede cineva, pe Washington 
revoluționarul cu sabia: în. vânt, după dreptate, popular. şi 
democratic, bogat. în. discursuri zguduitoare, Pe când: de 
fapt înaintea istoriei adevărate stă un adevărat gentleman 
după modelul celor din Anglia, plin de „respectabilitate” 
şi de „cant”, de loc nesimţitor față de micile plăceri ale 
vieţii, până la păharele de vin bun şi la jocul de cărţi, 
un mare proprietar care înţelege să aibă tot contortul în 
casa sa de lemn şi tot câştigul de pe terenurile sale, Nu-i 
place a vorbi mult, şi. zbuciumul l-ar desgusta. A luptat 
contra. vecinilor francesi din Canada în armatele. Ma- 
iestăţii, Sale britanice, şi de aici i-a rămas un. spor în senti- 
mentele sale de ordine şi disciplină. 

El a luptat pentru desfacerea de Anglia, dar de sigur 
nu fără unele scrupule și mustrări de conştiinţă şi ma fost 
niciodată mândru că ea s'a înfăptuit cu toate urmările ei. 
Și tot aşa de puţin atâţia din societatea cu care a lucrat 
şi care, în loc de a urma o iniţiativă a lui, s'a regăsit nu- 
mai într'însul. O societate înainte de toate cuviincioasă: 
când a fost vorba ca o răsunătoare demonstraţie să arăte 
că nu se primeşte în colonii regimul economic al Me- 
lropolei şi s'au aruncat în ocean lăzile de ceaiu venite din 
India favorisată de Englesi, oamenii sau îmbrăcat în 
costume de Indieni, ca să nu se desonoreze prin scandal. 

Această societate, care iubeşte pe eroi, dar nu se simte 
datoare, ca acea francesă de la 1789, să-i creeze necontenit 
în mijlocul străzii, e compusă din multe elemente care 
sau amalgamat,fără niciun sistem şi nicio impunere din 
partea unor guvernori fără inițiativă și adesea fără ones- 
litate, de la sine, încetul pe încetul. 

La început aventurierii descoperitori nu sânt numai 
Englesi. New-Yorkul a fost întăiu o colonie olandesă, şi 
din acea pătură iniţială vin atâţia bogătaşi de astăzi şi 
neamul așa de activ în politică al Roosevelţilor chiar. 
Până în zilele noastre casele vechi sânt reproducerea e- 
xactă a celor din patria depărtată. Aceşti oameni 'răs- 
leți se îndreaptă spre Stat şi se sprijină pe dânsul. 

Altfel e a doua serie de coloni: cei de pela 1640. Sânt dis- 
senterii veligioşi, „malcontenţii” politici. De la dânșii vine 
puritanismul neiertător şi strâmt, dar tot de la dânșii o 
sinceritate, o intimitate religioasă, de la care derivă şi a- 
“cea milă de oameni pe care wau avut-o revoluționarii fran- 
cesi. 

Cei de după răsturnarea în Anglia a Stuarţilor, oameni 
cari sosesc de pe la 1660 înainte, sânt de o altă făptură. 
Regalitatea dă privilegii, hrisoave, şi unor personagii de 
importanța lui lord Baltimore, alcărui nume se păstrează 
încă într'unul din cele mai mari oraşe americane. Poseso- 
rii charter-ului îl negociază prin vânzări şi închirieri, 
Ei caută să atragă câț mai mulţi locuitori. De aici o serie 

întreagă de înţeleg ri, de învoieli, de contracte, pentru a 
căror tălmăcire se cere o clasă întreagă, nu de avocați pro- 
priu-zişi, ci, de lawyers, de specialişti în acest domeniu, 
pe cari nu-i dau „şcoli de drept” ca acelea din Europa, cu 
lecţii de drept roman, nici colegiile începătoare, rău frec- 
ventate, cu ceva învățătură în latinește numai, ci inteli- 
gența și practica. Spiritul juridic pătrunde astfel pe lângă- 
acela, de inițiativă, al spintecătorilor de păduri, şi acela, re- 
ligios, al creatorilor de secte. 

Oraşe sânt puţine, şi foarte mici, încă desordonate și 
sărace, rău legate prin drumuri indiene. Plebea disciplinată 
pentru „zile revoluționare” nu există. Ci există oameni în- 
tregi, buni de orice, gata de orice, dar numai când e vorba 
de ce cred ei drept, moral şi practic. Li lipsesc și bandele 
şi retorii şi exploatatorii revoluţiei. Și, de altfel, nu există 
o revoluţie târâtă zi de zi, pentru ut, de a 0 avea, 
ci numai două lucruri: 

O declaraţie de drepturi şi o luptă de apărare. 


IV. 


Lupta. americană pentru libertate 





Venim la lupta însăşi prin care sa căpătai şi; sa. înte- 
meiat o libertate americană aşa de mult deosebită de cele 
europene, ca una ce e cuprinsă. între restricţii. tradiţionale 
şi morale peste care nu poate nimeni să treacă. 

La un moment, față de noul sistem engles, tinzând la o 
unitate de Stat ca aceia. a monarhici, lrancese, cu, drept de 
a porunci în orice domeniu, oricui, oriunde, față de un 
regim de taxe menit să îndrepte finanțele Angliei, deose- 
bilele categorii ale societăţii americane au simţit nevoia 
de a-si fixa o atitudine. 

E necesar să se spuie că la aceasta nu s'a putut ajunge 
îndată. Aceste categorii aveau fiecare rostul ei şi tendinţile 
ce derivă dintr'însul. Erau fermierii, deprinşi a trăi în 
creaţiunile lor, realisate de mult şi cu trudă grea, într'o a- 
devărată autonomie; cine putea să ajungă la dânșii pen- 
tru a-i domina în adevăr! Ei erau oamenii cari întraseră, 
ei, prin înaintaşii “lor, în legătură cu Suveranul care a- 
corda privilegiile, şi erau aceia cari erau supuşi prin 
contracte private celor dintăiu. A 

Erau apoi „mecanicii”, tehnicienii, formaţi fără şcoală, 
şi tără ateliere mari, cari nu-şi puteau crea un rol mai 
"mare pentru că Statul engles înţelegea să reţie pe Ame- 
ricanii săi, în stăpânirea şi a unor bogate mine, a unor pă- 
duri neexploatate, în situaţia unor vasali producători de 
materii prime, cumpărate întrun singur loc, cu un sin- 

gur preţ, așa cum proceda față de ţerile noastre, producă- 
toare “de “grâu şi “lemne, 'Impărăţia "Otomană. “Să fi cu- 
noscut ei toți, ca Franklin, tipogratul american care lu- 
crează şi în Anglia, stările: de spirit de acolo, ar fi fost 
în stare 'a face ceva mai de'mult''ceia ce a fost adus la 
îndeplinire “după multe tărăgăniri şi îndoieli. 

Erau negustorii. Negustori “mici, cari nu puteau să aibă 
“mentalitatea absolut mărgenită 'a tovarășilor lor europeni, 
deprinşi 'a 'se sprijini în toate pe Stat și pe conducătorii 
lui. Apoi negustorii de un oarecare orizont. Aceştia aveau 
în faţă teribilele' oprelişti ale sistemului economie engles 
de care am vorbit mai sus. lângă dânşii, tără a mai vorbi 
de teritorii nordice ca Suedia, de unde vor veni apoi'aşa de 
folositorii imigranţi, se găsiau vecinii din coloniile fran- 
cese şi spaniole, cărora ar li fost aşa de lirese să li vândă 
"fabricate, care însă li erau'interzise.: Contrabanda se prac- 
tica, neapărat, ipeto loarle largă seară, şi se “întâmpla, 
ca în lupta de azi a prohibiţionismului alcoolului, ca po- 
pulația să ajute din răsputeri pe 'contravenienţi, pe cari 
era aşa de greu să-i descopere şi să-i oprească puţinele 
“mijloace de care dispunea guvernul engles în apele a- 
mericane. “Totuşi, cum comertul era o activitate care nu 
se poale rupe tără prim jdie, chiar! când se scontează mai 
mari ‘câştiguri “în viitor, ei se'opriau cu îngrijorare în 
"faţa ideii “unei indep-ndenţe care ar ti alras toate màs- 
“vile “de “răsbunare “ale regalității englese, condusă atunci 
de Gheorghe al III-lea, foarte „naţionalisti'engies” şi spirit 
autoritar, gata să întrunte, oricare ar ti riscul, situaţiile ne- 
sigure. 

Erau, 'în 'stârşit, intelectualii. Nu protesorii. şcoala tiind 
abia “la început. Nici ziariştii, autorii de pamflete, “eari 
iamai după 'ruperea de Anglia s'au răspândit, în mare 
număr, pretutindeni. Ci preoțimea deprinsă' de mult a ar- 
'sumenta cu toată pasiunea 'protesiei lor. 'şi “avocaţii, mai 
“mult de’ pricini teritoriale. i 

Ei se inspirau, de sigur, şi dintro literatură europeană 
critică, revoluționară. De la Cromwell încoace Anglia o a- 


14 


vea, şi aceasta e vremea „Spectatorului” lui Addison, aşa 
de cetit şi de prețuit. Sa încercat a se pune în legătură, 
înlăturându-se „Contractul Social” al lui Rousseau, cu în- 
suşi Locke declaraţia din 1776, prin care se vorbeşte „de 
dreptul înăscut la viaţă, libertate şi „urmărirea fericirii” 
al oricărui om, guvernele fiind chemate numai a-l garanta, 
dar în totdeauna cu voia guvernanţilor, altfel „poporul? 
având dreptul să-şi schimbe conducătorii. Dar filosoful 
engles vorbia numai de datoria oricării cârmuiri de a 
garanta proprietatea. 

Să se adauge cei 30.000 de Irlandesi de cari vorbeşte u- 
nul din: istoricii Statelor-Unite, d. Muzzey. 

Washington nu face parte din aceste categorii. Ele 
ostaş, ofițer. In conştiinţa lui a fost o dramă când sa ivit 
ideia ridicării contra regelui, căruia-i jurase şi, în lup- 
tele îndelungate, care au răscolit adânc societatea englesă, 
pamiletele i-au adus acusaţia că e un sperjur şi un tră- 
dător. 

In aceste condițiuni nu s'a putut ajunge decât încet şi 
greu la destacerea complectă. 

Cei interesaţi material vor protesta contra legii: tim- 
brului, menit să aducă profit Vistieriei englese, lege pe 
care apoi Parlamentul din Londra o va retrage. Se ajunge 
la boicotul mărfurilor englese (1765). Peste trei ani se va 
cere ca judecata unui American să nu se poată face decât 
la el acasă, după legile şi obiceiurile lui. E primul con- 
gres al Statelor americane, 

Se produc ciocniri: vărsarea de sânge la Boston con- 
tra „rebelilor”, arderi de vase. In Septembre 1774, în 
mijlocul  boicotului, se face afirmaţia că regele e pa- 
tronul coloniilor, dar nu are drepiul să li impuie Par- 
lamentul şi guvernul lui engles, nici să-şi trimeată tru- 
pele în America. Numai după toate aceste pregătiri şi supt 
presiunea intelectualilor se trece, nu fără dibuiri, la decla- 
rația de independenţă, propusă la 7 lunie şi votată de- 
finitiv la 4 Iulie 1776. 

“De fapt organisaţiile locale se temeau de călearea unor 

vechi drepturi de către asociaţia lor. De aceia e vorba de 
State, nu de un Stat. 

Acesta, după recunoaşterea libertăţii de Olanda, în 1782, 
după impunerea ei de Franţa biruitoare, la 1783, va tre- 
bui să se alcătuiască, dar forma, dureros căutată, va fi 
din acelea care veşnic se pot înoi şi pot fi influențate 
veşnic de noile stări de spirit. 


V. 


Cum sa format Anglia modernă 





Povestilorii revoluţiei americane au obiceiul de a o in- 
tercala în istoria Angliei de pe la 1760 până la Revoluţia 
francesă. E un sistem cu totul greşit. Sânt două serii de 
evenimente, în esența lor cu totul deosebite. 

De fapt, între datele arătate mai sus Anglia cea nouă se 
formează, de şi ar fi o greşeală să se creadă că vre-o- 
dată în istoria poporului engles ar fi fost o soluție 
de. continuitate, o „revoluţie” în sensul în care: se admite 
pentru continent. Anglia nici na avut cândva „revo- 
luţii” ca acestea. Mişcarea de pe la 1640 e transpunerea 
în realitate politică a unor concepţii biblice, de caracter 
etic şi religios. Cromwell are față de Carol l-iu aceiași 
atitudine ca şi față de Parlamentul pe care l-a disolvat 
cu trupa pentru că membrii lui nu erau morali: el e 
un judecător de păcate, iar, ca şei de Stat, un delegat a] 
divinității care prin el pedepseşte. lar la 1688nue măcar 
o schimbare de dinastie; bănuieli de tendințe catolice, în 
deosebi în ce priveşte autenticitatea unui moştenitor de 
tron născut târziu, care înlătură drepturile fetei celei 
mai mari a lui Iacob al II-lea. măritată cu Gulielm de 
Orange, stathouderul Olandei. Regele nu ştie să iea o ho- 
tărîre, şi de la sine Gulielm, iubit ca protestant sigur şi 
adversarul cel mai hotărît al lui Ludovic al XIV-lea. se 
substituie socrului său. lar demonstrațiile de stradă, cu 
portocale în vârful bățului şi strigătele de no popery 

(„nu ni trebuie catolicism”), fac parte din nesfârşita se- 
rie a cortegiilor de stradă care nau determinat niciodată 
sensul istorici englese. i i 

Sa format însă printro simplă îinsuflețire ave- 
chilor așezăminte acea nouă Anglie care nu se va inti- 
mida de otensele şi amenințările revoluţionarilor francesi, 
care, de şi împovărată de datorii şi de sarcini fiscale, 
va consimţi' să se ruineze ca să plătească toate coaliţiile 
contra Franciei republicane şi contra lui Navoleon I-iu, 
care va primi cu calm şi răspândirea lavei aprinse a 
fanatismului iacobin şi marea putere universală a Impăra- 
tului Francesilor, care, aceiaşi nouă Anglie, nu va capi- 
tula nici înaintea blocului continental, nici înaintea planu- 
lui amănunţit de coboriîre în insulă pe care dictatorul eu- 
ropean îl va tace adunând flota de transport la Boulogne 
şi care, la urmă, şi-a avut în mână dușmanul de două 
ori învins pentru a-l trimete la o moarte lentă în Sfânta- 
Elena. Admirabilă siguranţă de sine şi putere de îndurare, 
pe care a arătat-o Anglia şi în timpul Marelui hRăzboiu, 
când triumful militar german era sigur, dar nu se putea 
sconta intervenţia americană, şi pe care o învederează 
şi astăzi, când coloniile vreau tot mai mult să trăiască de 
sine, iar Irlanda caută să rupă ultimele legături cu Bri- 
tania Mare. 

Cum sa putut trece de la lâncezeala și corupția de supt 
cei doi dintăiu Suverani din Casa de Hanovra la această 


stare de high-spirits pe care nimic până astăzi — mici 
recentele greutăți industriale şi financiare — na putut-o 
atinge? 


Să vedem întăiu substratul social al „însutlețirii” de 
care vorbiam mai sus. 

Anglia are ţerani împământeniți de la sine, de pe urma 
„ciumei celei mari”, când oferta de lucru devenise aşa de 
slabă. Ei nu influențează încă viaţa politică, de şi un 
teran din Scoţia va da glas menitalităţii și sentimenta- 
lităţii acestor clase care prea mult se pierd din vedene 

a 2 


în presintarea istoriei englese. De-asupra, e o casă mij- 
locie rurală, de proprietari mai mari, care va da în 
lupta lui Cromwell cu puterea regală legiunile „,coas- 
telor de fier” neînvinse. 

O negustorime în legătură cu vechea Londră, cu Hansa 
baltică şi nordică şi cu acele Ging Ports, cu numele fran- 
ces păstrat, care formau o unitate specială în viața con- 
stituțională a regatului din evul mediu, e şi ea foarte 
puţin represintată în agitaţiile de viitor ale societăţii en- 
glese. Aici nu sânt mari capitalişti, capabili de riscuri, 
cari ieau în arendă veniturile fiscului şi uimesc. lumea, 
cu nebuneasca lor risipă. 

Nu sânt nici intelectualii burghesi îndrăzneţi în ata- 
curile contra stării de lucruri existente, fiindcă se simt larg 
susținuți de publicul liber care-i ceteşte. In Spectator, 
Addison vorbeşte liniștii alingând delicat subiectele, cele 
mai felurite fără a se ocupa de probleme arzătoare. Un 
Samuel Johnson, pretutindeni poftit, serie în răgaz cla- 
sicele „„Vieţi ale poeţilor”. Gibbon, trăind în străinătate, po- 
vesteşte fără tendinţe visibile istoria Imperiului roman din 
a doua fasă. Scriitorii, grămădiţi întrun anume cartier sä- 
rac, trăiesc de pe urma librarilor cari li impun subiectele 
Aprigile scrisori ale lui Junius sau dovedit opera unui înalt 
funcţionar de la Războiu, unui domn decorat, Francis. Nu 
există o Curte în jurul regelui Gheorghe al III-lea, care, 
nebun şi orb, ar fi desfiinţat-o, dacă ar li găsit-o. Nu numai 
că nobilii stau la ţară, dar şi expropriază sate întregi 
pentru a face în jurul unui castel locuit admirabilele pa- 
jişti, totdeauna verzi, pentru animalele de casă, „Spiritul 
vremii” îi atinge foarte puţin. 

E adevărat că nu lipsese scandalurile. Un. ticălos ca 
Wilkes, autor de ignobile pamflete, e ales în Parlament, 
apărat de Parlament, achitat, reales de trei ori, ca să 
ajungă a fi Lord Mayor, primar al Londrei, și mai mult 
decât atâta, alegătorii îl vreau, iar, şi la Londra mulţimea 
strigă: „Wilkes şi libertatea”. Pentru o causă nedreaptă, 
contra catolicilor, Gordon mişcă mii de oameni în capitala 

Angliei şi provoacă desordini grozave. Mulțimea muncito- 
rească sare contra primului descoperitor al maşinei de 
țesut şi-i distruge instrumentele. Bande represintă supt fe- 
reştile regelui decapitarea lui Carol I-iu. 

Dar Englesul se distrează de asemenea spectacole, ca 
ale sălbatecelor lupte de cocoși. El ştie că le face o masă 
anonimă şi iresponsabilă;: mobul. Contagiunea nu poate 
merge mai sus. 

Intro societate învechită, destul de conruptă şi lipsită 
de solidaritate între clase, sa petrecut totuşi în anii cari 
au adus înfăptuirea noii vieţi a lumii adevărata minune 
de prefacere care a dat Angliei însuşirile trebuitoare 
pentru a juca atâta vreme un aşa de mare rol. 


Cui i se datorește prefacerea? 

Şi regelui nou, al treilea din dinastia de Hanovra, che- 
mată din colțul ei german anume pentru a nu face mi- 
mic, lăsând totul în sama celor două partide veşnic în 
luptă: lui Gheorghe al III-lea. 

Bunicul lui, Gheorghe I-iu, nu-și uitase niciodată țara cea 
veche, în care a continuat a trăi întocmai ca mai puter- 
nicul său vecin, Frederic-Wilhelm al Prusiei. Anglia, a 
cării limbă măcar mo vorbia, îl interesa numai ca un a- 
daus la mijloacele sale de traiu. N'a fost mai strânsă le- 
gălura între Gheorghe al II-lea şi societatea englesă, spi- 
ritul engles. Din potrivă, foarte Engles, al treilea rege ha- 
noverian, cu sentimente de libertate englesă, doritor de 
reală popularitate între Englesi, a înţeles să-și puie pecetea 
pe o Domnie în adevăr creatoare. Mândru de situaţia sa 
şi hotărît să nu cedeze, faţă de Americani sau faţă de 
oricari alţii, nimic din drepturile Coroanei sale, el anunţa 
o eră nouă, de naționalism britanic. Că sa îmbolnăvit, 
că, orb şi nebun, a vegetat mulţi ani de zile, incapabil 
de a juca un rol în viaţa ţerii pe care o îmţelesese şi chiar 
o iubise, aceasta e altceva. Dar trista tasă a doua nu tre- 
buie să facă a se uita tot ce a voit şi a cuprins cea in- 
tăiu. 

Nobilimea englesă, liberă faţă de Suveran, avea în pro- 

testantismul ei alte mijloace sufleteşti decât nobilimea, 
de formă catolică, a Francesilor. Indiferentă pentru trasă, 
ascunzând în humor marea sensibilitate pe care mwar fi 
alişat-o cu niciun preţ, ea înţelegea să nu se confunde 
cu clasa corespunzăloare de pe continent, de şi unii din 
mijlocul ei o cercetau şi căutau cât mai multă comunitate 
cu dânsa. Erau în această clasă mândră toate elementele, 
încă nepuse în valoare, ale unui dârz naționalism de 
viitor. € | 

Când Americanii se revoltară, mulţi oameni de stânga îşi 
simţiră coatele cu acei cari, acasă, aveau îndreptarea po- 
litică prolivnică, mai ales după ce se văzu că e impo- 
sibilă înţelegerea cu coloniile. Participarea la revoluție 
a represintanţilor clasei corespunzătoare de peste Canal a 
întărit în această atitudine de iritată defensivă pe mai 
toti membrii nobilimii englese. Provocați, ei se înjepe- 
niră pe vechea basă medievală a puterii lor. Ineercările 
de a-i prinde: societăți conspiratoare, plantarea arborilor 
libertății, izbutiră numai la început, scurtă vreme: Insul- 
tele aduse de stradă Suveranului îi determinară la respec- 
luoasa încunjurare a acestuia, pe care apoi nenorocirea îl 
va face şi mai simpatic. 

Anglia avuse o burghesie locală, privilegiată, în mar- 
geni destul de înguste, dar resultatele cuceririi de la 1066 
opriră alcătuirea unci clase orăşeneşti de o mândră au- 
tonomie ca aceia care în Franța, în Italia, în unele 
părți germane înalță- superbul simbol al catedralelor. Fiind 
slabă, ea ma suferit, în schimb, acea operaţie de îngustare 
pe care monarhia absolută a săvârşit-o în Franţa, distru- 
gând încetul pe încetul vitalitatea „provinciei”. 

De-odată marile descoperiri în exploatarea minelor şi 
mai ales în ţesătorie aduseră crearea de puternice centre 
urbane cu zeci de mii de muncitori şi îndoirea în câţiva ani 
a unui comerț care ajunge a fi astfel cel dintăiu din 
lume. Arkwright, Cartwright şi atâţia alţii tăcură ca ţar: 
lor să fie considerată ca aceia care e chemată să deie ome- 
nirii o nouă activitate mecanică. O astfel de burghesie, ţâş- 

nită de odată pe basa muncii sale, poate cere întrun Stat 
orice. Şi ea a dat Angliei şi banul cel din urmă pentru ca 
să poată resista Revoluţiei francese şi lui Napoleon. 


Dar toate acestea mar fi însemnat nimic fără schimba- 
rea omului din lăuntru. 

Aceasta nu su făcut prin ziar, care nu exista, prin pam- 
flet, care nu era politic, nici prin darea de samă, oprită 
supt pedeapsă, a discuţiilor Parlamentului, ci prin noua 
literatură. 

Odată Anglia copia pe Francesi. Li-a luat clasicismul 
supt Stuarții restauraţi şi apoi preromantismul sentimen- 
tal al lui Rousseau: Richardson seria plângătoarea sa 
„Pamelă”. 

Dar de-odată direcţia povestirii se schimbă. Ea devine 
serios realistă, ca în romanele lui miss Austen. Episco- 
pul Percy adună vechile legende englese pentru noul na- 
ționalism care se adaugă la realismul acesta sănătos. Chat- 
terton inventează povestea unui călugăr care i-ar fi lăsal 
manuseriptele sale politice. Wordsworth și cu Coleridge 
învederează prin broşurica de proclamaţie a şcolii „la- 
kiste” că poesia e pretutindeni şi nu cere scena măririlor 
şi 'gesturile eroice. Iar Robert Burns destăinuieşte, prin 
poesia lui, în toate domeniile, ce era țeranul scoțian. Şi, 
când intelectualitatea, nobilimea îl recunosc ca un mare 
poet, aceasta înseamnă că, pe o temeinică basă națională 
și actuală, solidaritatea englesă s'a formal. 


VI. 


Starea Franciei înainte de Revoluţia francesă 





Franţa de la 1789 mare un adevărat rege, cum a fost, 
câţiva ani, în Anglia, un Gheorghe al III-lea. 

Rău crescut, sau chiar necrescut; de un bunic care trăieşte 
închis în odăiţile sale, cu o metresă care face politică pe 
sama ei şi cu trei fiice bătrâne pe care le chiamă cu nume 
de poreclă ce nu se dau decât la câni şi la papagali, 
ținut la o parte de orice e viaţă adevărată, necunoscător al 
Franciei în adâncul ei, pe care nici wa străbătut-o, naiv, 
stângaciu şi incoherent, incapabil de a apăra ca ostaş 
şi de a lua o holărire ca Suveran, Ludovic al XVI-lea, pe 
care o îndelungată şi crudă nenorocire îl face simpatic, 
wa funcţionat regal niciodată. lar membrii familiei lui l-au 
părăsit întăiu şi l-au primejduit pe urmă, imputându-i-se 
orice concesie făcută Revoluţiei ca o ştirbire a unor drep- 
turi care nu sânt ale regelui ca persoană, ci ale rega- 
lităţii ca instituţie, pe care sânt chemaţi a o sprijini toţi 
membrii dinastiei, iar pregătirile pentru o intervenţie mi- 
litară străină nu fac decât să-l puie pe dânsul, fugarul gra- 
tiat de la Varennes, în buza tunului. Izgonitul din Tui- 
lerii, prisonierul din Turnul Lemplierilor e o fantomă, şi 
asasinii politici cari l-au înlăturat fisiceşte aveau a face 
cu ilusia unei umbre. 

Monarhia reformistă, pe care atâţia o aşteptau şi în 
Franţa, wa funcționat, nici direct, nici printr'un ministru 
căruia să-i li acordat încrederea. Incă de supt Ludovic al 

XIV-lea Fénelon, când schița viaţa fericită a cetăţenilor 
„ din imaginara Salentă, făcea de fapt procesul regelui 
frances. Bossuet ridica de-asupra liranului îndantelat jude- 
cata neiertătoare a Dumnezeului biblic, Racine fulgera con- 
tra vechiului Alexandru care „a făcut Asia cenuşă”. Boi- 
leau trezia cârtirea spiritului frances medieval în mai 
multe direcţii. Iarla Port Royal discuţia de dogmă a Janse- 
niştilor devenia un fenomen revoluţionar. Regentul pen- 
tru tânărul Ludovic al XIV-lea, ducele de Orleans, alcătuise 
un program de transformare totală. Dar inditerenţa, negli- 
genţa noului rege puse capăt proiectelor. Supt Ludovic al 
XVI-lea Turgot nu-şi poate precisa intenţiile, iar Necker 
nu vede decât expedientele prin care sar Puică salva sł- 
tua ia financiară. 

Aristocraţia Franciei e aşa cum o presinti Memoriile 
lui Ségur, vuşuratecă şi bătăioasă, stăpânită de snobis- 
mul revoluţionar american, gata de paradă, dar incapa- 
bilă de luptă, fără solidaritate de clasă şi fără un ade- 
vărat devotament faţă de Suveranul care nu arată că vrea 
5o cunoască şi să guverneze cu dânsa. 

Atunci cu ce sa ținut Franţa — deocamdată punem pro- 
blema în ce priveşte viaţa interioară — în momentul când 
usurparea din partea Statelor Generale, chemate numai 
pentru îndreptarea finanţelor, tăgăduieşte pe rege şi ìn- 
calcă prin birourile ei rosturile administraţiei fără a se a- 
răta cât de puţin capabilă de a le îndeplini? 

Şa ţinut cu burghesia, cu mica burghesie, partea cea 
mai vie şi mai prețioasă, în toate timpurile, a societăţii 
francese. 

Odată ea crease în Franța evul mediu, cu toată vioiciu- 
nea şi splendoarea lui artistică. Monarhia absolută își în- 
linsese peste aceste oraşe obosite veşmântul de ucigătoare 
uniformitate. Activitatea cetățenească a fost înlocuită prin 
rutina funcţionarului regal. 

Dar la orice prilej burghesia se trezeşte cu putinţa 
de reacționare. Calvinismul, pretext de harţă pentru nobili, 
e pentru dânsa un îndemn la autonomia grupului oră- 


24 


şenesc pe care de la Henric al IV-lea la Ludovic al XIV- 
lea îl ocroteşte edictul de toleranță de la Nantes, Supt Lu- 
dovie acesta pomposul, ea guvernează ţara din birouri, 
In secolul al XVIII-lea ea dă impulsul ideilor, din saloane 
şi prin acţiunea unor scriitori răsăriţi exclusiv din. mijlo- 
cul ei. 

In Adunarea Naţională, ea are, cu nobilii revoluționari 
şi preoţii săraci, peste dubla represintarea „stării a treia”, 
majoritatea. Dar s'a văzut că această maşină nu poate lu- 
cra. Atunci instinctul de conservare al burghesiei Fran- 
ciei înfleamnă hotărîtor spre forme nouă. 

Alegătorii pentru Adunare rămân în secțiunile”. lor, şi 
aceste secţiuni reunite dau Comuna, în alt sens decât al] 
evului mediu, a Parisului. Această nouă instituţie îşi cre- 
iază, față de regimentele. speciale sau străine ale rega- 
lităţii, armata ei, garda naţională, în frunte cu Lafayette, 
luptătorul pentru America. 

In provincie e un regim de cluburi, de sigur. Dar să 

“ne uităm, -— dacă ni-ar permite-o mai mult. izvoarele, 
care nu sânt totdeauna acelea pe care le-am dorit!,— să ne 
uităm supt acţiunea lor întrigurată şi vom vedea, alături 
de energumeni şi une ori prin aceştia chiar, când nu fac 
teatru, continuarea acelei opere încete a burghesiei car6, 
şi cu frasa de distrugere pe buze, nu se poate împiedeca 
de a păstra şi de a construi. 


VII. 


„Absolutismul luminat“ 

Intre factorii positivi şi permanenţi ai istoriei contem- 
porane e și așa-numitul „absolutism luminat”. 

Nu e nevoie să se dovedească astăzi cât de ideolog, de 
revoluţionar, de protivnic intereselor sale şi ale coroanei 
sale a fost bietul Ludovic al XVI-lea, încântat că foștii 
săi; supuşi îl consideră şi-l proclamă „părinte al patriei”. 
Nu e nicio asămănare între sentimentalitatea lui lipsită de 
curaj şi absolutismul adevărat din Rusia, care trece de la 
cochetăria Ecaterinei a I-a cu „filosofii? parisieni la capri- 
ciile semi-nehunului despot Pavel, apoi la sentimenta- 
lul amestec în toate al lui Alexandru l-u și la formula lui 
Nicolae I-iu, că „în Rusia nu e nimeni important decât cel 
ce vorbeşte cu Țarul și atâta timp cât vorbeşte cu Ţarul”, 

Sânt însă teri în Europa în care propaganda armată 
a revoluţionarilor francesi a fost socotită ca inutilă. Şi a- 
ceasta pentru că măsurile de reforme pe care le predicau 
aceştia fuseseră de multă vreme luate, aplicate şi ve- 
rificate. Ba chiar cu foloase mult mai mari, pentru că 
ele nu ieşiau din haosul oratoric al unei adunări alese cine 
ştie cum, din scandalul de stradă sau din sângeroasa ope- 
raţie zilnică de pe piaţa eşatodului, ci de la miniştri cu 
orizont, în serviciul unor Suverani cari, puindu-şi încrede- 
rea întriînşii, li dăduseră şi putinţa de a lucra. ` 

Asemenea reformatori oficiali, cu siguranţă şi răgaz, 
se întâlnesc, nu în Germania, afară de Austria, în acele 

teri germane unde Goethe va declara că „în acest moment 
şi în acest loc”, al unuia din actele Revoluţiei francese, 
„începe o nouă eră în istoria omenirii”, ci în țerile latine. 
cu excepţia acestei Francii unde sar fi putut evita răstur- 
nările violente dacă la Curte ar fi fost destulă înţelegere 
politică pentru a nu împiedeca opera de prefaceri radicale 
pentru care fusese chemat Turgot. 

Astfel, dacă, în provinciile sale austriece, ungurești, bel- 
gice, Iosif al II-lea, un asa de hotărît revolutionar încoronat, 
care va muri de durere că nu şi-a putut executa progra- 
mul, ma reuşit din causa puterii intereselor, ideilor şi pre- 
judecăților medievale, în Portugalia un Pombal, în Spania, 
un dW'Aranda, în Neapole Toscanul Tanucci, în Toscana 
însuşi Marele Duce Leopold, cu instrumente în subordine, 
în Lombardia administraţia austriacă anonimă. la noi aşa- 
zişii Fanarioţi, îndeplinesc lucruri pe care une ori eroii 
Revoluţiei francese wau îndrăznit măcar să le privească 
în fată, absorbiți cum erau de ilusiile unor concepţii ideo- 
logice incapabile de a fi coborîte pe pământ. 

Opera acestor oameni în mare parte de rasa moas- 
trä, cu pronunlatul simț de realităţi care o deosebeşte, fie 
aceia recomandată de cugetătorii francesi ai „libertăţii? 
în toate domeniile, ne interesează acum. 

Libertate umană. Pentru aceasta înlăturarea, violență a- 
desea, nedreaptă, neumană, contrară. intereselor culturii, 
a presiunii exercitate prin Biserică. Se izgonesc Iesuiţii, 
al căror Ordin ajunge a-l desființa Papa Clement al XIV- 
lea, tovarăș de păreri cu acel Benedict al XIV-lea, cara 
e un adevărat Suveran reformator; închiderea tribunalelor 
eclesiastice, încercările de a crea o nouă școală, de ştiinţi, 
de limbi moderne, ca la noi aceia a lui Alexandru Ipsilanti, 
îndreptător” şi al mănăstirilor, şi a lui Grigore Alexan- 
dru Ghica. Reforma codurilor, cum a făcut la noi acelaşi 
Ipsilanti şi după dânsul Alexandru Moruzi, așteptând pe 
Caragea şi Calimah. Ideile lui Filangieri, lui "Beccaria, în 
Dei delitti e delle pene, fac a se suprima în Toscana 

tortura, pedeapsa cu moarte, a se îngădui contumacia, a 
se promite despăgubiri pentru achitat. 

In acelaşi timp însă, toţi urmăresc, într'o epocă de ma- 
terialism, o creştere a bunei stări materiale. Englesul 
Young află în partea italiană supusă Casei de Austria o 
agricultură foarte desvoltată, cum nici după Revoluţie nu 
vor avea-o Francesii. Industria e pretutindeni favorisată. 
fiecare Stat căutând să-şi aibă toate ramurile (porțelan! 
de Sèvres în Saxonia și Prusia, oglinzi de Veneţia şi dan- 
tele de Valenciennes în Franţa), Constantin Mavrocordat 
„cliberează” pe ţeranii şerbi în Moldova, ca şi în Tara- 
Românească. Se caută schimbarea sistemului vămilor, mai 
ales, al vămilor interioare. 

Nimic nu arată mai clar până unde mergea revoluția 
Suveranilor decât acel statut al coloniei napoletane San 
Leucio, creată la 1789 de regele Ferdinand al IV-lea, oricât 
de incapabil, dar supus unor bune influenţe. Se prevedea 
căsătoria civilă, şi fără voia părinţilor, desfiinţarea zes- 
trei, succesiunea cu drept egal a copiilor, şcoli primare 
gratuite, şcoli de meserii, guvernul prin „seniori” aleşi pe 
un an, serviciul militar cetățenese (v. Coletta, /istoire 
de Naples, 1, 1833, pp. 253-5). 


VIII, 


„Despotismul luminat“ şi libertatea creatoare scoțiană 

„Despotismul luminat” al Suveranilor secolului al XVIII- 
lea săvârşia marea greșală de a căuta să impuie cu sila 
aceleaşi instituţii şi legi unor naţiuni foarte deosebite între 
ele în present şi având fiecare un alt trecut. Astfel de mă- 
suri, de un caracter general, aveau toate şansele de a ră- 
mânea numai pe hârtie, spre marea durere a. înoitorilor, 
cari nu-şi puteau închipui de unde vine atâta neînțelegere, 
împotrivire şi răutate. 

Am spus că Iosif al II-lea a murit de desperare că nu 
poate face pe toți supușii săi, oricare ar fi sângele, obiş- 
nuinţa şi rostul lor, fericiți în singurul sens pe care-l pu- 
tea admite. | ENR 

Studiul istoriei era pe atunci stăpânit de aproape sin- 
gura dorință de a atinge o formă literară frumoasă, adecă 
o formă de stil, nu de construcție interioară şi de însufle- 
tire. Trecutul se studia pe cronici târzii şi părtenitoare. 
Tendința stăpânia şi pe aceia care voiau să moraliseze 
prin pagini de istorie şi pe aceia cari urmăriau, ca în 
diferitele cărţi despre „„Revoluţiile” unei ţeri sau alteia, 
vădirea unor idei de caracter politic. lar un învăţământ al 
istoriei nu exista în tot acest timp, decât doar o serie de 
biografii, de caracter etic, din antichitatea greco-romană sau 
lecţii despre regi, de-a lungul dinaştiilor, pe basa unor 
texte care trebuiau memorisate. Simţul istoric deci, care ar 
fi împiedecat un periculos ilusionism, prin care se înșelau 

şi scriitorii, învățălorii, ca şi aceia cari cetiau şi învățau, 
lipsia cu desăvârşire. 

Cercetările la faţa locului, statistica vie, — dar şi ciot 
— erau total necunoscute. Reformele se luau din aier. Con- 
tactul cu viaţa reală lipsia şi prinților şi oamenilor, imai 
mult din nobilime, de cari ei se serviau în opera lor. 

Ceva din aceste binefaceri impuse se simte şi până acum, 
cu deosebire că lucrul care se făcea atunci, prin monarhi 
şi miniştri atotputernici, se face astăzi prin aceia cari re- 
presintă partidele pe rând împărtăşite de putere, ca să 
facă fiecare după capul său, cu o totală ignorare a ne- 
voii oricării continuităţi. 

Lumea însă răbda. Şi era în aceasta neajunsul că ea pu- 
tea să se creadă lecuită, prin aceste intrusiuni din afară, de 
suferinți pe care numai libere acţiuni, proprii le. puteau 
trata cu folos. zi 


Totuşi întrun col de Europă pornise în secolul al 
XVIII-lea un curent de creațiune naturală liberă, care, din 
nenorocire, nu şi-a produs nici până astăzi toate efectele 
folositoare şi care, în orice cas, na făcut să biruie însuşi 
principiul său. 

Reunită cu Anglia dinastică la suirea pe tron ca rege 
engles a lui Iacob I-iu Stuart, confundată constituţional cu 
dânsa la începutul secolului al XVIII-lea, Scoţia vechilor 
clanuri, presidale numai de un rege adesea combătut şi 
trădat, conserva faţă de vecinii, acum tovarășii, de sânge 
anglo-saxon şi danes, inspiraţiile vechiului său celtism, în 
mare parte pur. Legătură strânsă cu natura neintluen- 
tată de om, aier de munte înviorător, imaginaţie ca aceia. 
care dă visurile lui Spencer şi Shakespeare, în același 
timp cu un sănătos şi aspru simţ ţerănesc al realităţilor, 
venit din organisaţia ei socială, așa de opusă celei en- 
glese. . 

De aici a pornit Law pentru a da Statului frances aproa- 
pe falit şi societăţii francese, care nu ştia ce să facă din- 
tiro bogăţie dureros strânsă şi ascunsă, sensul valorii 
productive a capitalului şi perspectivele unei îmbogăţiri 

prin încredere şi înfăptuirea îndrăzneață până in vas- 
tele pustiuri, capabile de roadă, ale Louisianei. Primit 
cu prea mult entusiasm lacom, părăsit cu bănuieli neme- 
ritate, el a crezut pănă la moartea sa obscură, în Veneţia, 
în folosul unui „sistem” pentru care nu găsise adevărații 
înțelegători. 

O legătură „scoţiană” trebuie stabilită între această cute- 
zanţă, menţinută, îndărătnic, şi între acțiunea revoluţio- 
nară a clanurilor scoțiene, cu o întreagă lume ţerănească 
supt arme în dosul steagului particularist, care nu fusese 
părăsit, în favoarea pretendentului Carol Eduard Stuart, cu 
toate fantasticele peripeții ale înfrângerii, fugii şi ur- 
măririi. 

In curând, din singurătatea de zece ani a fostului teo- 
log Adam Smith, asemenea cu acea retragere absolută, cu 
acea crudă închidere în sine a altui mare Scoţian, Carlyle, 
care nu auzia decât zgomotul ierbii rupte de dinţii oilor, 
a răsărit o faptă scoțiană de cugetare care a creat econo- 
nomia politică şi politica economică a epocei contempo- 
rane: cele trei volume ale „Cercetării asupra naturii şi 
causelor bogăției naţiunlior”?. 

Aici nu e, cum se crede prea mult, „lisiocratism” frances, 
răpede închis în formule şi apropiat de mentalitatea unei 
societăţi care fără dânsele nu se poate mişca. Omul care 
a deosebit prin cea dintăiu carte a sa despre „Teoria pa- 
siunilor morale” că înțelege cât hotărăște în legăturile 
dintre oameni ceia ce el numeşte „simpatia”, se în- 
chină producţiei creatoare, prin agricultură şi prin in- 
dustrie, ocupațiile intelectuale fiind înlăturate numai pen- 
tru că ele aparţin altui capitol. Dar aici nu e vorba nu- 
mai de materialitatea acestor factori de „wealth”, ci şi de 
ce se cuprinde în ei sufletesc, sacru. Şi, când el fixează şi 
cântăreşte caracterul şi varietățile capitalului, acesta nu e 
o forță oarbă, ci cuprinde în el poesie luptătoare, merit 
moral, continuarea, pe basa muncii care l-a născut şi a eco- 
nomiei care l-a crescut, a operei începute de Dumnezeu 
însuşi pe pământ. $i 


+ 





IX. 


Învierea prin oştire a clasei ţerăneşti in Franţa 

In, programul revoluţionarilor de la 1789 grija clasei ţe- 
răneşti, „starea a palra”, nu există. „Caietele”, aşa fa- 
Dricate cum. sânt și contrazicătoare, în care se chiamă că 
se arătau dorinţile alegătorilor, nu presintă nicio reven- 
dicaţie serioasă şi nu suggerează nicio reformă de ca- 
racter practic.. In. discursurile „tilosolilor” şi ale energume- 
nilor nu se pomeneşte de milioanele care aveau atâta 
nevoie de ajutor. 

Dacă din Revoluţie ţerănimea a ieşit cu pământ, aceasta 
se datoreşte împrejurărilor. Neîndemnată de nimeni, ea 
a fost: împinsă de instinctul său propriu să se presinte 
la punerea în vânzare a pământurilor sechestrate. Ace- 
laşi instinct, a condus-o. în pregătirea pentru cultură. a 
unor terenuri care poate niciodată nu văzuseră o recoltă. 
De bună voia ei, fără sfat şi fără conducere, ea a tăcut ca 
din această improvisaţie a unor vremuri aşa de anormale 
să iasă o proprietate, mijlocie, şi mai mare, care va susţi- 
nea apoi, în aşa de largă măsură, Franţa, Dar burghesia, 
care ea a condus Revoluţia, a făcut-o conștient pentru dânsa, 
şi numai pentru dânsa, în oricât de frumoase principii 
sar fi înveşmântat. 

Nu numai pe această cale „starea a patra” a întrat în- 
tro viață publică pe care până atunci mo intluenţase 
nici într'o privință. zi 


? 

Vechiul regim avuse o armată. Această armată s'a desfă- 
cut de li sine. Unii din şefi au văzut numai clasa lor 
şi datoria lor față de Rege, nu şi interesele permanente ale 
patriei; ea a emigrat sau a trecut la inamic, ca Lafayette; 
alții, biruiţi, au fost chemaţi la Paris, daţi în judecată şi 
executau ca trădători. Soldaţii au ajuns să-și aleagă ei şetii 
după părerile politice pe care le aveau. Și, în sfârşit, co- 
misarii Adunărilor, pe cari i-au imitat în vremea noastră 
bolşevicii, se amestecau şi în rosturile de comandă. 

O nouă oaste a fost absolut necesară în acel an, 1791, 
când revoluționarii, cu aprobarea blajinului Ludovic al 
XVI-lea, au provocat regalitatea europeană şi când gra- 
niţile răsăritene ale. Franciei au fost trecute. de trupele Im- 
păratului german şi ale regelui Prusiei. Ea sa format 
din entusiaştii de la oraşe, între cari şi câte un tânăr 
din şcolile înalte — pentru aceşti provinciali, veniţi din 
Sud, a țâsnit din creierul întierbântat al lui Rouget de Lisle 
Marsiliesa, — dar, în cea mai mare parte, din „conscrișii”, 
din recruţii de la sate. 

Aceştia nu se împărtăşiseră pănă atunci nici la con- 
ducerea smeritei lumi în care se născuseră şi a cării ad- 
ministraţie o avea bailli-ul seniorului. Nicio ideie politică 
nu pătrunsese în aceste minţi înțelenite de veacuri, nici- 
o mişcare, nici măcar o pretenţie nu pornise din mijlocul 
lor. Prada castelelor, distrugerea archivelor n'au altă însem- 
nătate decât a unor subite reacţiuni răzbunătoare. Dis- 
cursurile demagogilor rurali abia treziseră un răsunet 
în aceste biete suflete. Şi trebui un timp ca să se deprindă 
cu participarea la viața comunală. Chemarea la arme 
a fost deci iniţiarea lor în viaţa publică. | 

Ca soldaţi, echipați, întăiu, cum dădea Dumnezeu, ei 
au avut primul contact cu oraşele. Indată s'au găsit în fapa 
primejdiei de moarte, care purifică orice suflet. Au străbă- 
tut teri străine, în care reformele venite la vreme dădu- 
seră ţerănimii o situaţie simţitor mai bună decât a lor. Suc- 
cesul li-a dat o conştiinţă de sine incomparabilă cu păre- 
rea ce aveau în trecut despre rostul şi menirea lor. - 

Când, după căderea lui Robespierre, oricum un „patriot? 
adevărat, republica a ajuns pe mâna stricaţilor şi vânduți- 
lor Directoriului, Parisul fiind acum un imens loc de pe- 
trecere, cu balurile à la victime, reservate pentru singure 
rudele ghilotinaţilor, în această armată care-şi simţia vred- 
nicia a trebuit să se nască un sentiment de despreţ şi de 
revoltă şi pentru oamenii fraselor şi pentru politicia- 
nij decăzuţi. 

A fost deci o urmare logică a acestor premise actul 
prin care, venit din Egiptul legendelor în mijlocul acestei 
ruşinoase . mascarade“ pseudo-liberale, Bonaparte a spul- 
berat la „18 Brumar” putredele rămăşiţe ale unei ideolo- 
gii care, când nu mai era sângeroasă, ajunsese la ultimele 
limite ale desmăţului. 


X. 


Creaţiunile administrative ale Revoluţiei francese 





Revoluţia francesă, așa fără program şi fără niciun 
simţ al realilăţilor, cum a pornit, a creat, fără să vrea, 
forme care în parte durează şi până acum. 

Nu numai că durează acolo, în Franţa, dar ele s'au în- 
lins asupra Europei întregi şi de acolo aiurea, de pe urma 
cuceririlor şi ocupaţiilor din partea armatelor revoluţio- 
nare şi napoleoniene. Aceste armate aveau şi o misiune 
de propagandă pe care au ştiut-o îndeplini, une ori, cu 
fanatism, şi predicaţia lor a fost primită bine, la început, 
de societăți care nu vedeau atâta pe străin, cât pe purtălo- 
torul unor idei simpatice. Fără a mai insista asupra ad- 
ministraţiei pe care la acești raţionaliști o trezia omul cu 
mintea mare, „geniul”, înaintea căruia oricine are datoria 
de a se pleca (şi de aici primirea lui Napoleon la Aca- 
demia, de altfel trancesă la origine, de la Berlin şi supu- 
nerea devotată a lui Johannes von Müller, istoricul de mai 
târziu, şi a lui Heine). 

In ordinea administraţiei întăiu, Revoluţia a găsit pro- 
vinciile, care erau State, care.se găsiau în limite geogra- 
fice naturale, care corespundeau şi împărţirilor bisericeşti 
şi represintau un întreg trecut. In aceste provincii isto- 
rice era şi o realitate de conştiinţă aşa de puternică, 
încât, odată, Ludovic al XVI-lea sa găsit înaintea re- 
fusului uneia din ele de a-i da aleşii de cari avea nevoie. 
Coordonate, nu subordonate, asociate, nu robite, ele for- 

mau, o altă Franţă decât aceia care a ieşit din zbuciu- 
mul de la, 1789, 

In loc, reformatorii nepregătiţi şi orbi, lucrând. mate- 
matie şi geometric, în alb şi în gol, au pus un număr de 
figuri, de dimensiuni aproape  asămănătoare. S 

Se creiază comunele, dar ele nau nimic a face cu acelea 
care au însemnat gloria şi puterea evului mediu, aso- 
ciaţii de bună voie, capabile de a da catedrale incompara- 
bile, desvoltarea unei mari prosperităţi și luptele căldu- 
roase, pentru libertatea adânc simțită, absolut necesară 
acestor suflete energice. Aceste comune sânt, după opinia 
răsturnătorilor cu orice preţ şi fără nicio milă, un lucru 
de trecut, care pentru aceia nu mai poate fi. ţinut în 
samă, cu atât mai puţin înviat din tristele sale ruine. A- 
cuma comuna e numai satul, numărul de oameni cari sau 
strâns în jurul unei biserici, cari au un preot, — de altfel 
simplu mijloc de recunoaştere a colectivităţii. 

Aceste comune mau nicio legătură între dânsele, fărâ- 
mături ale unei bătrâne şi respectabile, clădiri dărâmate. 
Niciun îndemn, nicio posibilitate chiar de asociaţie. Exact 
de acelaşi, fel, ele sânt menite a trăi isolate. Fiindcă to- 
tuşi trebuie o legătură, ea va ti, lără voinţa şi fără intere- 
sul lor, un district, un departament, termini de pură teo- 
rie, fără semnificație actuală sau trecută aşternându-se 
asupra lor. Este în fiecare din aceste grupări primarul, 
cu vechiul nume tradiţional de maire (maior), şi este Con- 
siliul, care se schimbă la intervale scurte. Alte Consilii 
se ridică de-asupra lor. Ca autoritate de Stat, e numai pă- 
zitorul legilor, aşa-numitul procuror, dar şi el tot ales. 

Na trecut multă vreme şi s'a văzut că aceste „mici re- 
publici” trebuie şi coordonate şi guvernate. Constituţia a- 
nului al III-lea a introdus deci schimbări care se impuneau 
neapărat şi imediat pentru caoţară până atunci închegată 
să nu devie un adevărat haos. Dar modificările aparţin 
aceluiaşi arsenal al cugetării abstracte. Satul, care într”o 
țară de terme răsleţe, de grupe pentru simplă exploatare 
materială, mare caracterul organic, cimentul moral al 

satului nostru genealogic, de fapt o familie care se în- 
tinde, e chibzuit numai după numărul locuitorilor. Dacă 
sânt 5.000, se face o nouă comună, căreia i se zice can- 
ton {termin luat de la Elvețieni); dacă nu, se adună mai 
multe grupe pentru a se face unitatea necesară. In locul 
procurorului, ales însă, Directoriul a numit un comisariu 
de la centru. 

Când apoi Constituţia anului XIII a intervenit pentru a 
reglementa un regim de departamente, arondismente şi 
comune, se întăreşte autoritatea represintantului puterii 
executive care va li prefectul, cu subpretecţii săi. 

Un instrument de tiranie cum ma mai cunoscut lumea 
iese astfel din zbuciumul pentru libertatea cea mai de- 
plină, şi din foasta provincie, despoiată de Parlamen- 
lele şi toate celelalte instituţii ale ei, nu se poate ridica 
nicio tentativă de împotrivire. 


XI. 


Creaţiunile sociale ale Revoluţiei francese : 
Breslele şi libera concurență 





La 1776 Turgot dăduse prima lovitură breslelor. Ele au 
fost eu totul înlăturate, permiţându-se oricui, în orice îm- 
prejurări vrea, să exerciteze orice meşteşug, în orice 
calitate, prin decretul din Mart 1791. 

Ceia ce a îndemnat pe avocaţii, literatorii şi diletanţii 
Adunării legislative să iea această decisiune a fost întăiu 
totala lor neînțelegere pentru orice era lucru organic, pen- 
tru. tot ce presinta o desvoltare istorică, pentru tot ce era 
o realitate verificată de vreme. In al doilea rând ura săl- 
batecă, patologică în ce priveşte tot ce se ţine de regali- 
tate, care patronase acest sistem de alcătuire a muncii in- 
dustriale. 

Nu pare probabil ca legiuitorii să fi fost îndemnați la 
această operă de distrugere prin sentimentul că  îngus- 
potrivesc cu lucrul în fabrică, deschisă, în momentele când 
tările breslelor (corporations, jurandes, matîtrises), nu se 
se „cere marfa, oricării angajări din afară, neţinându-se 
samă de treptele de iniţiare obişnuite până atunci, nici, 
iarăşi, de acela că, într”o vreme de invenţii, atât de răpezi, 
nu se poate continua cu ostracismul timid faţă de orice 
ar schimba felul obişnuit de fabricaţie şi flspăliigarea 0a- 
menilor cu dânsa. 

Pentru ce era moral şi religios, uman şi înfrățitor 
în breaslă e inutil să se mai spună că oamenii de for- 


maţiunea fruntașilor revoluționari nu puteau să aibă nicio 
înţelegere. | 

E drept că vechile corporaţii. romane, trecute la Bizan- 
tini, de la aceştia la Turci, iar de la Turci la societăţile 
românești din epoca Fanarioţilor, ale căror măsuri faţă 
de bresle-rufeturi, sânt în totul asemenea cu acelea din 
Cartea bizantină a Prefectului, au fost formate din două 
molive, care mau a face cu sentimentele ce sau desvoltat 
mai târziu. Unul, necesitatea spiritului roman de a tace 
pentru muncă aceia ce sa făcut pentru armată prin cre- 
ațiunea legiunii, aşa de strânsă şi aşa de solidară. Şi, 
pe urmă, nevoia Statului de a avea înaintea lui pentru im- 
posite, nu oameni răsleţi, răspunzând fiecare pentru sine, 
ci grupe de o perfectă solidaritate, garantând unul pen- 
tru altul şi gata să se ajute la nevoile şi lipsurile fatale 
ale liecăruia. 

Dar legătura de ordin material a trebuit să aibă fireşte 
consecinţele ei în domeniul moral. Sprijinindu-se, trăind 
împreună, apărându-se contra abusurilor, oamenii au a- 
juns a se şi iubi. 

Şa adaus creştinismul, clădit pe ideia de Traternitate, 
De aici noţiunea nouă a breslei, „trăţia” (Moldova a luat-o 
de la Poloni: bratstvo, după brat). Supt conducerea bă- 
trânului, starostelui, oamenii lucrează după vechi datine, 
„în casa meșterului, ucenicul ajungând calită, calfa, prin 
„scapodoperă”, prin lucrul făcut întreg numai de dânsul, 
întrând între meşteri. Taxe tormează averea breslei, care-şi 
are biserica, une ori şi-o clădeşte solidă, dè piatră. Os- 
pețe adună pe tineri și pe bătrâni laolaltă. Legături 
de familie uşurează transmisiunea tainelor meșteşugului. 
Cei uniți prin aceiaşi profesiune se judecă între ei, şi 
multe păcate mici se iartă pentru ca nevrâstnicul vinovat 
să nu rămâie înficrat pe viaţă. E o onoare a tuturora, pe 
care o apără fiecare. | 

Revoluţionarii francesi au obiectat că breasla nu mai are 
vechea valoare politică şi socială din cetăţile evului me- 
diu, în care, ca la Sașii din Ardeal, fiecare poartă, fiecare 

parte din ziduri erau încredințate unei bresle. Ei au sem- 
nalat amestecul lacom şi brutal, mai ales de la Ludovic 
al XIV-lea înainte, al regalității în organisarea breslelor, 
impuindu-li conducători cari-şi cumpăraseră acest drept. 
Sau folosit de antipatia claselor sărace faţă de organisaţii 
care mențineau preţul ridicat într'o epocă de lipsă. Au 
cules glumele pe socoteala unor mărgeniri care opriau 
pe fiecare de a trece graniţile, strict fixate, ale speciali- 
lăţii sale. 

Sa ajuns astfel la punerea pe aceiaşi treaptă a omului 
pregătit şi a aventurierului, la lipsa de orice chezăşie în ce 
priveşte onestitatea operei, la ruperea oricăror relaţii mo- 
rale şi la producţia fără frâu, care nu știe cui, când şi cu 
ce preţ se va vinde. Măsuri de revenire sau încercat, dar 
ele au mai mult caracterul fiscal, ori acela de ajutorare. 
Ceia ce veacurile dau însă ca sens sufletesc unui aşeză- 
mânt social, aceia nu se mai poate învia. 





XII. 


Creaţiunile napoleoniene: generalități 





Regimul napoleonian se interealează, între iacobinis- 
mul negativ al Revoluţiei şi între o Restauraţie a Bour- 
bonilor, cu instituţii englese, date în forme ipocrite (şartă” 
octroyce, deputaţi ai teritoriilor, ai „cetăţenilor”), de Lu- 
dovie al XVIII-lea, supt îndoita presiune a Angliei, unde-i 
fusese ultimul refugiu, şi a lui Alexandru I-iu, Țarul „li- 
beral”, crescut „filosotic” de Elveţianul Laharpe. 

El era o necesitate de purificare şi de consolidare. Ce 
ar fi fost în adevăr, dacă a doua zi după turiile răstur- 
nătorilor ar fi venit întoarcerea la trecut asemenea cu a- 
ceia, care, la Turin, supt bătrânul rege al Sardiniei, reve- 
nit dintro pribegie care-l învierşunase, reducea toate la 
starea din 1789, retrogradând la căpitani pe aceia cari în 
cursul atâtor războaie ajunseseră generali de reputaţie? 

Regim intermediar, dar nu numai pentru potolire, ci şi 
pentru această recunoaștere, punere la punct, veriticaţie 
şi confirmare. Atâtea forme goale, utile, cândva, pentru 
cariere şi ambiţii, se cereau înlăturate ca să nu mai în- 
curee şi înşele lumea, rămânând, oricare li-ar ti fost nu- 
mele, cel mai vechiu sau unul nou, numai acele lucruri, 
care se dovedesc înrădăcinate, în adevăr prinse. 

Bonaparte era omul potrivit pentru această operă de 
selecționare şi de eliminare. Lacobin numai o clipă, pen- 
tru nevoile carierei, el se ridicase prin actul de energie 
care oprise cu tunurile aduse în pripă de Murat mersul 

secțiunilor regaliste împotriva Convenţiei. Nu aparținea 
niciunui partid și mavea în gând să mai creeze unul. 
Noţiunea însăşi a partidului, cu tot ce ascunde şicu lot ce 
pretinde, cu tot ce opreşte în acţiune, era străină de a- 
ceastă clară minte romană de Toscan cu ascendenţe e- 
trusce. 

Liber de“ orice îndatoriri, a putut să înceapă el deci 
opera lui lămuritoare şi adăugitoare. 

A dat înlături, cu acele forme fără cuprins, şi unele 
drepturi politice. E totdeauna un sacrificiu pentru un po- 
por când trebuie să le părăsească, .dar cei cari-l simt mai 
mult sânt aceia cari profită dintr'însul pentru ambițiile 
şi rosturile lor, nu așa de mulţi cum par, după zgomotul 
pe care se pricep a-l tace. Şi, când se acordă compensa- 
ţii oamenilor de valoare, cari se pot manifesta întrun chip 
mai sănătos şi mai durabil, jalea pentru cele pierdute dis- 
pare şi la aceştia. ; f 

Dar de cuceririle materiale făcute de Revoluție sau 
supt dânsa, nu sa atins; din contra, a dat cele mai pu- 
ternice garanții pentru menținerea lor, ceia ce i-a câştigat 
masa imensă a celor cari profitaseră din noile prefaceri. 
Ficcare a fost sigur că pământul pe care, prin banul său, 
a ajuns å fi stăpân, îi rămâne, mai mult decât atâta; 
că este cineva —şi ce om, în ce situație! — gata să-l apere. 
Cei cari, ieşiţi din restricțiile medievale, întemeiaseră in- 
dustriile libere, participaseră la un comerț care putea în- 
drăzni orişice, m'aveau să se teamă că li se va'lua- înapoi 
ceia ce mintea şi munca lor agonisise. 

Dar noul Impărat al „„Republicei” şi al „Revoluţiei” 
mai aducea un puternic factor în conducerea oamenilor. 

Până atunci viața publică aparținuse privilegiului no- 
bililor, al cavalerilor de oaste, al curtenilor, al femeilor 
din jurul reginei sau al favoritei momentului, unei clase 
complect usate și, în al doilea rând, dar într'o foarte largă 
măsură, unei burghesii care-şi avea locurile fixate. Ţe- 
rănimea, enormele. mase uitate, nu dădea nimic, nici cât 
putuse da în evul mediu, așa de calomniat, 

Napoleon deschise arena pentru orice putere, cu drep- 
tul de-a râvni până la cele mai înalte locuri, unii ajungând 
şi la coroane subordonate Imperiului său. Trecutul fiecă- 
ruia era indiferent; se ţinea în samă numai valoarea ac- 
tuală, şi asupra activităţii celui odată ales apăsa privirea 
unui cercetător neadormit, care cerea necontenitul concurs 
la 0 operă care a ocupat aproape um şfert de veac. A fost 
o sănătoasă  deslănţuire de forţe, şi nu numai în Franţa, 
ci şi în cele mai multe din ţerile rămase în picioare, care-şi 
dădeau samă că nu un cere de privilegiați se poate opune 
unei întregi naţiuni mobilisate pentru muncă şi creaţie. 


XIII. 


Creaţiunile napoleoniene : noua ordine legală 





Vechea Franţă, ca şi Europa întreagă, se  sprijinia în 
domeniul legal pe obiceiul pământului, la care se adău- 
gaseră influențele de drept roman, necontenit cultivat 
în Italia şi lămurit de şcoala din Bologna, ordonanţele Su- 
veranilor. 

Aceasta putea să se menţie atâta cât existau provinciile 
care fuseseră odinioară State, întemeiate de naţiunile de 
pe vremuri, devenite cu încetul francese. Vechile practice, 
germane fuseseră puse în scris la aşezarea în peri unde 
dreptul roman scris era o amintire de neşters şi o ade- 
vărată necesitate sufletească. Dreptul salic, dreptul visi- 
got, . dreptul burgund erau la origine. Şi o întreagă or- 
ganisaţie judecătorească, a Parlamentelor provinciale, de- 
prinse cu oamenii şi cu care oamenii însişi erau deprinşi, 
stăteau acolo pentru a pune în practică acest drept care 
“era înţeles de toţi şi iubit pentru că în el se îmbrăcase o 
parte din sutletul vremurilor. 

Dar Revoluţia  desființase provinciile, înlocuindu-le cu 
căsuţele geometrice, aproape egale, care nu mai puteau 
fi stăpânite în vechile forme juridice, Parlamentele chiar 
fiind considerate ca nişte vechituri intolerabile. Era, deci, o 
necesitate practică stabilirea, de aceasta, a unui nou drept 
cu noi organe, aşa încât Comisia legislativă a Adunării 
Naţionale a pregătit opera legislatorilor lui Napoleon, un 
Portalis, un 'Tronchet. Numai cât, ca orice se făcea în grup, 

fără răspundere, alcătuirea codurilor zăbovia. Primul con- 
sul, deprins cu tonul de comandă şi cu termenul fix; 
a grăbit, a pripit chiar redactarea. 

Ea era necesară şi din alte puncte de; vedere decât acela 
de a face să înceteze anomalia legală şi judecătorească. 

Bonaparte era, ca toţi contemporanii săi, un admirator 
al antichităţii, mai ales al celei romane, pe care căuta 
so refacă în toate domeniile, şi în acela al portului, al 
îmbrăcăminţii, al vieţii sociale. Ceia ce, pe vremuri, făcu- 
se Iustinian, doritor de a se întoarce la Roma latină a lui 
August, şi printr'o mare operă de armătură juridică a 
societăţii în care trăia, şi capabil deci de a închide ochii a- 
supra  presentului pentru a face o întreagă construcție 
de caracter antic, oricare ar fi să-i fie soarta, a făcut şi 
Bonaparte. Lipsit de orice simţ al desvoltărilor istorice, al 
relativităţilor organice; el credea că o astfel de revenire la 
un trecul care de sigur era mai bine ordonat, e posibilă. 

II mai îndemna însă la această grăbire încă un moliv. 

Vechea ordine de drept era pentru o societate împărţită 
pe: clase; ea recunoștea, consfinţia, şi întăria privilegiul, 
Dar toată mişcarea revoluţionară contra privilegiului. fu- 
sese îndreptată. Era acum un. singur fel de oameni, cu ace- 
leaşi drepturi în care dictatorul să aibă putinţa de a-şi face 
alegerea fără nicio consideraţie faţă de nicio distincţie şi de 
nicio „pretenţie. O. societate simplificată, pusă pe linij 
drepte, a cării maniare să nu ceară, prea multe sforțări de 
la un om obişnuit să se amestece în toate fără timp de 
pierdut și să permită continuarea sistemului şi unui ur- 
maş cu mai puţine, cu oricât de puţine însuşiri. 

Restul. Europei, cucerit, sau influenţat, a primit schim- 
purea, peste tot ce-i transmisese trecutul. O oarecare sigu- 
ranţă, o capacitatea osebirilor, mai fine sa câştigat ast- 
fel, incontestabil. Dar, oricare. ar fi fost părerea Suveranilor 
a miniştrilor, a juriştilor, mulțimile au ştiut să aleagă, e- 
vitând noile casuri, ori de câte ori ele loviau, în simţul lor 
de dreptate, în felul lor tradiţional de a judeca lucrurile, A- 
celaşi lucru ca şi când Teodosiu al II-lea, Iustinian, leon 

sau Vasile Macedoneanul înțelegeau să impuie dreptul pă- 
gân al vechii Rome înguste, de alcătuire devenită unitară, 
amestecului de neamuri care se guverna din Constantino- 
pol. 
Şi, oricum, nu e bine ca o societate să fie în continuă 
luptă ascunsă cu dreptul oficial cere o cârmuieşte. 


XIV. 


Napoleon Liu și noul comerț mondial 





Lumea cunoscuse în cele mai depărtate timpuri un 
comerţ al ei trecând peste hotarele Statelor. 

Vechile Imperii orientale n'aveau ca noi simţul acestor 
hotare. Ele erau pentru tot cuprinsul care se putea cu- 
ceri, stăpâni şi exploata. Niciun simţ naţional, nicio doc- 
doctrină «politică nu le însufleția. 

Pe de altă parte, ele aveau drumurile lor naturale: ar- 
terele fluviale cele mai mari ale Răsăritului, Egiptul de 
o parte, Tigrul şi Eulratul de alta. Alexandru-cel-Mare a 
întrat prin isprava sa în această concepţie a monarhiei. 
lar urmaşii lui, fiecare cu gândul unităţii din care pleca- 
seră şi pe care sperau so poată realisa în folosul lor, 
aveau în ce priveşte legăturile de comerţ aceiaşi concep- 
ție, cu desăvârșire unitară. 

Ea a fost moștenită de Roma, căreia economia mondială 
îi datorește aşa de mult şi care a fost primită ca stăpână 
tocmai din causa acestor înlesniri de ordine materială, pe 
care le asigura. 

De câte ori ma fost împărţirea pământului în bucățele 
culturale, de atâtea ori aceleași foloase au resultat pen- 
tru schimbul de mărfuri. Astfel nu se poate spune în de- 
ajuns ce se datorește vastului sistem economie al Hanatu- 
lui tătărese întins de la Altai la Carpaţi. 

Prin Imperiul bizantin, căruia-i servia şi de la care tră- 
gea profit, Veneţia a putut crea un sistem mondial de co- 

merţ, pe care, cu mai strânse legături în Apus, l-a imitat 
Genova, iar acesteia, pe aceiaşi coastă a Adriaticei, i-a ră- 
sărit concurenţa Pisei. Prin căi de uscat, căutând valea 
Rinului, iar de acolo apele Mării Baltice, unde aştepta 
Hansa germană, legată cu Londra, iar la Răsărit cu Asia 
prin calea de comerț rusească a Scandinavilor, sistemul 
internațional mediteranean se lega de sine cu sistemul Eu- 
ropei centrale şi nordice. 

Monarhia absolută, locală şi naţională a schimbat totul 
în folosul. dinastiilor pornite pe cuceriri şi doritoare de 
glorie. Hotare păzite  milităreşte, vămi grele, oprire a 
capitalului de a ieşi. 

Spiritul abstract al veacului al XVIII-lea întră fireşte în 
luptă cu aceste concepţii lacome şi înguste, în care, pen- 
tru Franţa, se cuprindeau şi vămile interioare care scum- 
piau în oraşe produsele ce 'veniau de la ţară. 

Revoluţia n'a avut să resolve problema, care se punea 
astfel cu hotărire, a schimbului dintre „naţiuni”, pe care 
se sprijinia acuma noua ordine de lucruri. 

Ea a tost resolvită de sine supt Napoleon l-iu. Marge- 
nile înseşi ale Imperiului trebuiau să fie un îndemn la re- 
luarea unor legături internaţionale de prea multă vreme 
interzise sau îngreuiate. 

In jurul lui erau Statele clientelare, şi, chiar dincolo de 
dânsele, sistemul. Vădirea acestui sistem s'a tăcut prin blo- 
cul continental contra mărfurilor englese. El a fost o formă 
de coaliţie economică, din care, în ciuda tuturor, revenirilor 
ulterioare, ceva a trebuit să rămâie. 

Pentru a permite această uriaşă circulaţie Napoleon a 
creat noile drumuri şi canale. Italia de Nord a fost total 
transformată astfel de administraţia roditoare a fiului adop- 
tat al Impăratului, Eugeniu de Beauharnais. 

Oricâte formule ar fi dispărut, obiceiurile de spirit, a- 
celea au rămas. 


XV. 


Crearea noii Europe prin descoperiri materiale 





Vechea Europă dispare, cu hotarele ei înguste, cu ne- 
cuncşlința de la o ţară la alta, cu neputința unei civili- 
sații mai intense, odată cu epoca Revoluţiei şi a Imperiu- 
lui napoleonian. 

Noţiunea ei înseşi se formase cu greu numai și nu a- 
junsese la o adevărată desăvârşire. Odată „Irib”, numită 
astfel de Asiatici, fusese numai lumea „întunerecului”, ʻa 
umbrelor, unde soarele nu ajunge decât mai târziu; noțiu- 
nea de solidaritate în civilisaţie era alta: aceia a unităţii de 
cultură mediteraneană. Apoi Imperiul roman a strâns la- 
olaltă toate popoarele luminate. De la dânsul sa trecut 
la întrăţirea în creştinism, ori de ce rasă ar fi cineva şi 
oriunde ar locui. O Europă a diplomaților şi Suveranilor 
sa alcătuit apoi. O oarecare legătură a creat-o în fine, 
dar numai pentru clasele de sus, care ştiau limba fran- 
cesă şi puteau face drumul la Paris, filosofia” seco- 
lului al XVIII-lea. 

Intre popoare nu era nici acea adevărată cunoştinţă re- 
ciprocă din care se putea face, nu internaţionalismul, ci 
supra-năţionalismul european. El a resultat din marile 
războaie de penelraţie care au dus, la 1812, şi pe Portughesi 
până la Moscova, din amintirile pe care ele le-au lăsat tu- 
turor naţiunilor, târite în campaniile napoleoniene. Și tot 
odată din drumurile care s'au deschis şi din felul cu to- 
tul nou, nesfârşit mai iute, cu care se putea umbla pe 
dânsele. 

După vechile şosele romane, de alt sistem, al pietrelor 
libere, evul mediu şi epoca modernă până în acel secol 
al XVIII-lea nau cunoscut decât „șleaul”, „drumul negru“. 
Când regalitatea trancesă a făcut, cu câteva decenii îna- 
intea Revoluţiei, drumul „încălţat” („,chaussce”), lumea se 
feria să-şi strice roţile pe dânsul şi prefera să meargă 
pe alături, trebuind să fie silită pentru a accepta inovaţia. 
Când s'a deprins în sfârşit, aceste linii drepte, pietruit> 
cu stărâmături de rocă, pe care vehiculele le mărunţiau 
şi le uniau împreună, au contribuit, cum am arătat-o d. 
Brunot, în „Istoria limbii francese”, la unitormisarea lin- 
gvistică a Franciei. 

Pe aceste drumuri, răpede împrumutate de alte ţeri, sa 
ajuns, de pe urma unor mari descoperiri anglo-ameri- 
cane, care merită atâta loc măcar cât măcelurile răz- 
boaielor acestui timp, la o putere propulsorie mult Imai 
mare decât a tracţiunii animale: aceia a aburului. 

Incă de mult Englesii Brighton şi Newcomen o afirma- 
seră; de la 1764 se dispunea de condensatoare. James Wait 
(+ 1819) a adaus ceia ce era de nevoie pentru o întrebuin- 
țare practică. Se va ajunge, prin îndemănările găsite de 
George Stephenson, la drumurile de fier. Deocamdată însă, 
noua forță motrice a fost întrebuințată de genialul Ameri- 
can Fulton, pentru călătoriile pe apă. 

Incă de la 1793 el avea teoria noii navigaţii gata, dar. 
spirit uman complect şi universal, ca şi al lui Franklin, 
contemporanul său, el se gândia la canalurile cu plan in- 
clinat, la ţeserea inului şi cânepei, la facerea de funii, 
la maşina de săpat, la torpilele şi submarinele, care să 
facă războiul imposibil, şi tot odată la libertatea popo- 
rului. Primit cu intrigi şi chiar cu huiduieli, Fulton arătă 
întăiu pe Seina (1803), apoi pe goltul de Hudson (1807), 
în fine pe Ocean (1811), că se poate întrebuința aburul 
pentru a scurta aşa de mult distanţele şi a apropia pe 
oameni între dânşii. 

In acelaşi timp poșta, creată de regii francesi la în- 
ceputul secolului al XVII-lea, în locul mesageriei stu- 

dențești medievale, a Universităţii din Paris, primeşte scri- 
sori şi pachete şi, arendată de regalitate la sfârşitul ace- 
luiaşi secol, e liberată de Revoluţie pentru ca Napoleon 
să-i dea în 1806 forma definitivă. 

In sfârşit, tot epoca revoluționară întăiu, la Paris şi Lille, 
introduce telegratul aerian cu regulatorul şi indicatoarele, 
cu aripile sale, a căror fiecare posiţie corespundea unei 
silabe, ajungându-se la mici semne care permiteau o co- 
mumnicaţie largă şi precisă. 


XVI. 


Creaţiunile napoleoniene: noul invățămint. 





Și învățământul a fost tratat de Bonaparte tot ca un in- 
strumentun: regni pentru ca apoi noi să-l primim cu to- 
ţii așa cum l-a făcut el și să-l păstrăm mai mult de 
un veac, cu toate că scopurile noastre, într”o societate ne- 
sfârşit mai evoluată şi mai complexă, sânt cu totul al- 
tele decât ale lui, ba chiar diametral opuse acelora. 

Inainte de Revoluţia francesă nu era nimic care să 
poată sămăna cu şcoala noastră primară. Se învăţa în 
familie sau, fiindcă în creștinism sânt dogme care tre- 
buie ştiute şi, pe cât se poate, și explicate, preoţii își 
aveau, ca şi la noi, de altfel, şcoala lor de catehism. 

Nu exista încă prejudecata cetitului și scrisului ca mä- 
sură a civilisaţiei unei societăţi, ci se înțelegea poate că 
acestea sânt numai mijloace şi că important e numai fo- 
losul care se trace pentru cultură, pentru cultura adâncă 
a inimii mai ales, din. aceste simple mijloace, care pot servi 
şi la bine şi la rău. In oricecas, analtabeţii vechilor socie- 
tăţi populare , wau făcut mai multe prostii decât ştiu- 
torii de carte ai noului regim, în mânile cărora sa pus 
teribila armă a votului universal. 

Școala secundară era represintată — când nu se dă-. 
dea în familie chiar, iarăşi ca la noi, un învățământ mai 
înalt, — prin colegiul iesuit sau colegiul corespunzător 
al protestanților. In el se preda tot ce trebuie unui bun 
creştin cult. Deci retorică”, al cării nume se păstrează 

şi astăzi pentru o clasă a liceului frances, o anume „tilosă- 
fie” şi într'o anumită măsură. Cu istorie, prea puţin din 
aceia a naţiei, adecă numai în forma biografiei suveranilor. 
ci mai ales istorie antică, greacă şi romană, fără cuge- 
tare şi fără instituţii, fiindcă singurul scop era acela de 
à träge din ea anumite învăţăminte morale, gustul de re- 
voluţie strecurându-se pe alături de la sine. Limba latină, 
de sigur, — cea greacă, fiind cultivată mai ales în vechile 
colegii englese, de sens universitar, de la Oxford şi Cam- 
bridge. Matematici cât de multe, fiindcă ele nu pot tulbura 
politiceşte mintea nimănui. Ceva ştiinți fisice, poate şi 
chimie, la sfârşit, într'o vreme așa de prielnică pentru 
desvollarea acestor studii. Nu încă ştiinţi naturale, care 
pot pune minţii copilăreşti anume probleme de sigur pê- 
riculoase. 

Ca învăţământ superior, Universitatea, devenită, într’o so- 
cietate de necredincioşi, o simplă fabrică pentru clerul 
luminat, şi vechiul College de France al lui Francisc I-iu, 
şcoală de filologie, a „celor trei limbi” (latină, greacă, e- 
braică), şi el în complectă decadență față de un spirit 
public cu totul schimbat. 

Revoluţiei îi trebuia pentru a crea minţi în sensul ei 
exclusiv şcoala primară. Ceia ce sa numit de partisanii 
ei, ironic, „vandalismul revoluţionar” a făcut tot ce i-a fost 
prin putinţă pentru a întemeia, puind la început, firește, 
învățători cari maveau decât o pregătire pur politică. 

Dar revoluționarii, prinşi de atâtea alte griji, mau mers 
mai departe decât atâta. Transformarea şcolii secundare 
şi a Universității rămânea reservată primului consul. 

Pentru dânsul nu existau preocupaţii de cultură în sine 
şi de viaţă interioară, care nu-i trebuia. Avea nevoie de 
oameni luminaţi, dar mai ales ascultători, foarte ascul- 
tători. Şcoala mai înaltă, peste aceia a Revoluţiei, avea 
misiunea să-i dea, şi i-a dat. 

„Academia” cuprinse deci un grup de şcoli secundare, 
cu profesori de Stat, cu programe de Stat, cu inspectori 
de Stat, pus supt autoritatea pe viață a unui rector care 

nu era, de fapt, decât şeful, cu atribuții oare-cum mili- 
tare, al acestor căsărmi şcolare. 

“In ce priveşte studiile, cele pe care le aleseseră te- 
suiții pe vremea lor, părură foarte potrivite. Aceiaşi grijă 
a antichităţii, aceleaşi simpatii pentru ştiințile exacte, 
aceiaşi deprindere în felul cel mai frumos de a vorbi și 
de a scrie. Alte ştiinţi decât matematicile pătrunseri 
lârziu şi numai cu greu. Limbile moderne fură până în 
urmă de lot absolut desconsiderate. 

„Colegiul de Franţa” rămase alături, schimbându-i-se 
rostul. El deveni o instituție în care se presintau mate- 
rii nouă, probleme nouă de oameni noi, prin conterinţi 
fără niciun fel de urmări practice, fără condiţii la în- 
trare, fără diplome de recunoaştere la sfârşit. 

Regimurile următoare, începând cu al lui Ludovic al 
XVIII-lea, au păstrat sistemul. Cum nu era s'o facă odată 
ce el dădea oricărui guvern tot ce-i trebuia ca să creeze 
o societate potrivită cu ţintele pe care el le urmăria, cu fe- 
lul de gândire care-i părea cel mai folositor pentru 
existența sa? 


XVII. 


Europeanismul prin contactul literar 





In secolul al XVIII-lea contactul între deosebitele lite- 
raturi nu exista; nu se credea măcar că trebuie să existe. 

Cunoştinţa limbilor străine lipsia întrun învățământ 
cu tendinţe clasice şi matematico-fisice. Nu-şi poate în- 
chipui cineva catedre de germană, englesă sau italiană 
întrun colegiu parisian, iar învăţătura limbii francese 
dincolo de hotarele Franciei se căpăta numai prin pre- 
ceptori de casă, pentru fiii familiilor nobile şi bogate. 
Reforma ieşană de la sfârşitul secolului, răpede imitată 
şi la București, cu profesorii de latină, de francesă, de 
germană, a fost una din primele inovaţii în acest dome- 
niu. “ai | 

Se credea, de puternicii şi intelectualii epocei, că a- 
junge o cunoaștere europeană a limbii francese, care se 
vorbia în cercurile de sus tot aşa de mult la Stockholm ca 
şi la Constantinopol, la Lisabona ca şi la Petersburg. Dar 
această limbă, curăţilă cu o, îngrijire fatală de orice ele- 
ment istoric, de orice intiltraţie populară, nu transmitea 
o literatură în adevăr francesă, creată şi înţeleasă, ca 
acea italiană, sau englesă, de generalitatea poporului. Tran- 
spunere în acea limbă curăţită a clasicismului roman, el 
însuşi de împrumut, ea nu era acasă un element de 
viaţă, pentru orice Frances, iar, peste hotare, un mijloc 
de a răsbate adânc în realităţile naţionale francese. Ea re- 

presinta o anume clasă şi vorbia acelor internaţionalişti 
cari oriunde aiurea represintau aceiaşi clasă. 

Chiar şi unde se întrebuința acea limbă a naţiei pro- 
prii pe care o privia cu atâta despreţ în Prusia Frede- 
vic al II-lea, scriitor frances, creator al Academiei fran- 
cese din Berlin şi autor al teoriei că graiul german Sar 
face mai tolerabil dacă i sar vocalisa prin interaclări su- 
fixele, spiritul era cel parisian. Astfel în Oberonul lui 
Wieland, în care subiectul însuşi e luat de la Francesi, în 
Mesiada lui Klopstock, străbătută de influenţa lui Milton, 
marele poet engles, care e însuşi în generalitatea ab- 
stractă a timpului său; astfel în teatrul german, contra că- 
ruia sa ridicat cu atâta putere Lessing. Dar la acesta 
însuşi, când scrie piese pentru teatrul cel nou, recunoaş- 
tem ce este de la creatorul literaturii cu subiecte burghese. 
Schiller e sentimental pentru că a învăţat la Rousseau, şi 
acesla ca şi Diderot înrâurese aşa de mult pe însuşi 
Goethe. 

Francesii, din partea lor, wau niciun interes pentru 
Germania, despreţuită, pentru o Italie, care, până la Al- 
fieri, se lasă tirilă de aceiaşi modă care Sa întăptuit 
pretutindeni. Dacă Voltaire pare cucerit de Anglia, nu e 
pentru valoarea unei admirabile literaturi, din care el va 
scoate numai părerea că Shakespeare, de la care a împru- 
mutat unele forme,e un sălbatec genial, ci pentru ilu- 
sia că nu este pe lume o ţară unde omul să fie mai de- 
plin liber decât această Anglie. 

Va fi altfel numai după 1789. Și aceasta mai ales pen- 
tru un motiv: i 

Tulburările şi prigonirile mută pe oameni dintr'o ţară 
în alta, îi fac să schimbe mediul. Atâţia emigraţi francesi, 
cari nu se mai pot întoarce în ţară, trăiesc pe Rinul ger- 
man, în Rusia, în Italia, de Nord, unde sa refugiat la 
Verona viitorul Ludovic al XVIII-lea, în Anglia, chiar în 
America. Ocupațiile militare aduc cu ele o întreagă colo- 
nie de administratori, de profesori chiar. Italia a fost îm- 
pănală cu astfel de oameni când losetina, soţia lui Bo- 

naparte, ținea salon politie la Genova şi la Milano şi, în 
Vestfalia organisată absolut frances, şcoala a avut un mare 
număr de iniţiatori pentru o cultură de alt caracter. 

Şi o literatură nouă a ieşit de aici, pentru cunoaşterea re- 
ciprocă. Nu e vorba de opere ca a lui Chateaubriand, soco- 
tit fără dreptate ca unul din începătorii romantismului: 
autorul „Natchezilor” descrie fals locuri pe care nu le-a 
văzut şi recomandă o libertate de Piei Roşii care n’a e- 
xistat. El face parte din categoria, numeroasă, a adepților 
lui Rousseau cari vânează pretutindeni „tirania” şi „Su- 
perstiţia”, schimbând liniile realităţii în aşa chip încât a- 
ceastă critică să aibă de ce se prinde. - 

In schimb, oricare ar fi participarea lui Schlegel, „Ger- 
mania” d-nei de Staël represintă iniâia recomandare se- 
rioasă şi plină de căldură a unei vieţi naţionale cu totul 
deosebite de aceia a scriitorului care îndeplineşte această 
sarcină. Şi recunoașterea originalității şi dreptului la ori- 
ginalitate are ca scop acea înţelegere spirituală care din 
ce în ce mai mult va domina secolul al XIX-lea. 


XVIII. 


Crearea Europei de afaceri 





Vechea Europă, întru cât se poate vorbi de dânsa, lrăise 
în crganisaţii financiare mărgenite la o singura țară, ia un 
singur grup omenesc, 

Înţeleg: Europa modernă, dominată de egoismul exclu- 
siv al dinastiilor. Fiindcă evul mediu avuse asociaţii de 
capital monetar care trecuseră dincolo de hotarele unei 
singure torme politice. 

Banca venețiană din secolul al XI-lea represintă, e ade- 
vărat, numai o colaborare în vederea exercitării comerlului 
pentru folosul cetăţii întregi, care a fost până la sfârşit 
de o solidaritate materială şi morală desăvârșită. La fie- 
care călătorie în Orient, unde republica avea toate drep- 
urile din partea Imperiului bizantin căruia-i aparţinea 
aşa de mult, la fiecare viagium (viaggio) se înseria cine 
voia, participând cu ce putea să aducă la câştigurile ca 
şi la orice rise al întreprinderii. Mai târziu, în epoca; 
mai nouă, sâu adaus şi bănci care-și aveau acest carac- 
ter de iniţiativă comună: ele au ajuns în situaţii grele şi 
guvernul a trebuit să intervie pentru o regulamentare, 
poale cea dintăiu în acest domeniu. | 

In a doua jumătate a secolului al XIV-lea, de câte ori 
republica genovesă începea un războiu pentru a căpăta 
o colonie ca „punea bancă” — expresia e venețiană —şi 
oricine dintre cetățeni putea să între într'o mahonă sau 

maonă (terminul e arab), devenind participant la o ac- 
țiune politică şi militară în care-şi riscase capitalul. 

Astfel de storţări capitaliste nu erau mărgenite la o sin- 
gură ţară; peste mări atâtea interese erau legate de dân- 
sele. Cu atât mai mult au putut trece peste hotarele po- 
litice zaratii, împrumutătorii de bani, lombarzii, ale că- 
ror cetăți erau în legătură strânsă cu Imperiul din Apus 
al Germanilor şi făceau parte din tovărășia de luptă 
pentru independenţă (Liga Lombardă). Tot aşa în Sudul 
Franciei, care atârnă supt raportul dinastie de Anglia 
Plantageneţilor, bancherii din Cahors, cari întreţin relaţii 
cu cei din Italia, ajung a fi stăpâni, în secolul al XIII-lea, 
pe piaţa financiară englesă. 

Şi nu trebuie să se uite marele Imperiu al Monsolilor, 
care, şi după răspingerea invasiunii lor spre Apus, stăpân 
pe imense teritorii între Caracorùm şi Carpaţi, întrebuin- 
țează aceiaşi monedă a „peceţii” Hanului, denghi, şi per- 
mite transacţii sprijinite pe hârtia de valoare. lar mai a- 
les merită amintită opera de schimb al valorilor pe, care o 
produc pelerinagiile — şi acelea, atât de frecvente, la 
Roma, — la capătul cărora e fapta cruciaților în Siria şi 
activitatea de bancă a Ordinelor cavalerilor ierosolimitani 
şi mai ales a Templierilor, cari-şi au pretutindeni caste- 
lele şi comandoriile. 

Regii, începând cu Filip-cel-Frumos al Franciei, după 
1300, opresc orice ieşire de bani dintre hotarele în care 
ei închid proprietatea lor supremă asupra oricării a- 
veri. De acum înainte, pentru Curtea lor, pentru neconteni- 
tele lor războaie se întrebuințează un ban împiedecat de 
a circula. Pământul devine astfel principalul capital, imo- 
bil. OREI, 

Dar Revoluţia, lipsită de veniturile normale pe care le-a 
întrerupt anarhia ei, confiscă şi împarte moşii care, de 
multă vreme neexploatate, în genere, de chiar. proprie- 
tarii lor, îşi pierduseră din valoare. Ţeranii, cari suc- 
cedează nobilimii în stăpânirea lor, sânt opriţi mult timp 
de necesara operă de pregătire. 

Pe de altă parte, desordinea generală, în Stat şi în socie- 

tate, deschide posibilităţi infinite oricării cutezanţe în do- 
meniul afacerilor, Războaiele Revoluţiei şi ale lui Napo- 
leon provoacă şi specula cea mai neruşinată. Hotarele cad 
şi tesaurul oștilor în mers capătă un caracter internaţio- 
nal, care va rămânea în ordinea financiară europeană. 
„ Odată banca din Amsterdam, întemeiată la începutul 
secolului al XVIII-lea, avea a face, ca şi cea din Rotter- 
dam, mai nouă, decât în Olanda. Tot așa cea influenţată 
de aceasta, din Anglia, în a doua jumătate a secolului. Law 
încercase pentru Franţa singură banca lui de credit. Cele- 
lalte ţeri dau şi ele numai instituţii financiare locale. 

Ele se desvoltă, chiar când Statul şi le însuşeşte ori 
le garantează în chip cu totul desordonat, fără ca, multă 
vreme, să se proceadă la măsuri de adaptare. Statele-Unite 
singure se îngrijorează față de banca lor de curând for- 
mată şi se dă o luptă în jurul înoirii privilegiului ei. 

Asupra întregii lumi civilisate se întinde o aventură, 
dar, peste ruinele pe care le provoacă, adesea, ca în 
Anglia, se înalță folosul apropierii financiare a Statelor, 
chiar şi când ea creiază abusiv o putere care va isprăvi 
prin a le domina. 


XIX. 


Noile legături politice dintre State 





Statele: Europei tură puse, la începutul secolului al XIX- 
lea, oricât sar fi revenit de des, până azi, la trecut, cu 
lupta firească, dintre generaţii, în alte legături decât cele 
de până atunci. 

Acestea din urmă fuseseră totdeauna de ordine pur ma- 
terială — teritorii şi oameni— fără niciun adevărat princi- 
piu conducător, fără nicio origine ori interpretare senti- 
mentală, fără a se simţi nevoia niciunei îndreptățiri sau 
scuse. Fuseseră, adecă, total neînsuflețite. 

Influența creştinismului nu s'a exercitat simţitor asupra 
chibzuielilor de interese şi ciocnirilor de patimi. E adevăral 
că noua credinţă a creat unitatea morală a Imperiului, con- 
sacrat de Papa, căruia, prin apostolul Petru, Hristos” 
îi încredinţase grija Bisericii lui. Dar avem un singur 
cas de inhibiţie religioasă în tendința de stăpânire și cuce- 
rire: acela când Ludovic al IX-lea, de sigur sfânt în ace] 
moment, a lăcut o deosebire între ce cucerise cu puterea şi 
ce-i aparţinea de drept, în teritoriile luate de la Henric 
al III-lea, regele Angliei, şi a păstrat numai pe acestea. 

Regalitatea absolută a epocei moderne a procedat, fără 
niciun scrupul şi tără nicio reservă, la necontenita însu- 
şire de pământuri străine. Ţara, cu tot ce cuprinde, fiind 
a regelui, el o duce unde vrea, ceia ce n'a împiedecat trista 
consecință a inditerenței populațiilor faţă de neizbânda 
unei politici care nu era a lor, Francesii din vremea lui 

Ludovic al XV-lea bătându-și joc, în cântece aplaudate, de 
înfrângerea unor generali cari li erau antipatici; = 

Fiindcă totuşi un principiu general se impune în orice 
împrejurări, s'a recurs, de frica imperialisniului» frances 
din secolul al XVII-lea, la acela al echilibrului european, 
Fiecare păstrează ce are, aceasta pentru a împiedaca,noi 
războaie „de şi ele erau purtate, nu de cetăţeni, ci de 0a- 
meni plătiţi pentru a sângera pe câmpiile de luptă. Ori; 
dacă iea unul, trebuie să se facă parte şi celorlalți: Pen- 
tru aceasta se fac şi înțelegeri prealabile, se întreprind 
războaie în asociaţie, ca să se asigure prada fiecăruia. Ati- 
tudinea Austriei față de urmările războaielor între Ruşi: şi; 
Turci, la 1774, deci luarea Bucovinei, ori înţelegerea din- 
tre Rusia, Prusia şi Austria pentru a sfârteca Polonia 
decăzulă, represintă casurile cele mai caracteristice ale. a- 
plicării acestui sistem peste tot ce poate fi. drept naţio- 
nal şi simţire naţională. Şi până azi încă oameni polilici, 
şi mai ales diplomaţi, recurg pentru a cere provincii: ly 
acest principiu, stabilit! în secolul al XVII-lea. 

Revoluţia trancesă a debutat condamnând războaiele, de 
anexiune. Cum înaintea Adunării Naţionale se presintau 
trimeşii „popoarelor care: se cereau desrobite”, noua 
Franţă a declarat că albargă numai -peniru a le libera. de 
„tirani”. Dar după liberare “armatele rămaseră, şi ele se 
cereau întreţinuie, cu avantagii importante pentru şeli; 
cari nu erau totdeauna oneşti. 

Totuşi din vechea ideologie se păstra măcar forma 
ipocrită a. tinerelor republici sucursale, chiar dacă ele is- 
prăviau, ca Veneţia, prin a fi sacriticate intereselor celor 
mari cari se bătuseră.. Napoleon, devenit Impărat, el, 
ideologul de fapt. care profesa despreţul pentru orice ideo- 
logie, n'a păstrat niciun menajament, ci a creat pretutin- 
deni regate, mari ducate, pe care nu le mai mărturisia 
confiscate de la o vreme, ci numai întrate întrun sistem 
al său care nu însemna de fapt altceva. 

La căderea lui, sa aplicat, în discuţiile de la Viena, 

Franciei, considerată ca solidară cu dânsul, acelaşi tra- 
tament. 

Cel care a decis acolo şi a supraveghiat de aproape 
noul sistem!” a fost Metternich, care, în afară, nu cunoştea 
decât interesul de Stat, iar, în interior, cu poliţia şi cen- 
sura, decât interesul dinastiei şi al clasei dominante. Ori- 
ginar din părţile Rinului, de la Coblenz, unde ar fi putut 
să întâlnească pe emigraţii francesi, format la Strasbour- 
gul supus regelui Franciei, el se legase de Austria, care 
se formează atunci ca imperiu, prin căsătoria cu o ne- 
poată, de fiu sau de fiică, a puternicului ministru vie- 
nes Kaunitz, şi rămâne, la despărțirea Austriei de Ger- 
mania, în lotul celei dintăiu, 

In faţă stă sentimentalismul religios al lui Alexandru 
l-iu, care uneşte, a doua zi după tratatele din Viena, Ru- 
sia sa cu Austria şi Prusia, printrun pact de „frăţie” 
în mumele lui Hristos, pentru păstrarea păcii, şi prin 
împiedecarea oricării mişcări revoluţionare ori prin su- 
primarea ei: aşa-numita Sfântă Aliantă. 

Inspirația vine dim pietismul german adus de d-na 
de Kriidener, acela care va provoca, în Elveţia, mişcarea 
Momiers-ilor și va trezi literatura mistică a lui Zacharias 
Werner, poetul dramatic al Templierilor. 

Dar, când e chestia de a disciplina prin arme un popor 
revoltat, de obiceiu e acolo Austria metternichiană care 
ține puştile gata în folosul causei sfinte. 


XX. 


Două feluri de Revoluții: cea sârbească şi cea spaniolă 





Veacul al XIX-lea apare ca o epocă de necontenite re- 
voluţii şi spiritul simplist al celor cari iau în uşor isto- 
ria omenirii, le consideră de obiceiu ca înfățișând, odată 
ce numele e acelaşi, același lucru. 

De fapt, pentru fenomene foarte deosebite se între- 
buinţează, vocabularul istorie şi sociologic fiind sărace, 
un singur nume, care poate să înșele. 

Aceasta se poate vedea şi comparând revoluţia ame- 
ricană cu cea francesă de la 1789. Prima e un lucru po- 
pular, general, nevroit, nepregătit, în care nu se ames- 
tecă elemente de teorie, -nici factori de pasiuni personale, 
Pe lângă aceasta, ea nu cere nimic nou, ci pretinde, cu o 
vitează îndărătnicie, înlăturarea tocmai a unor măsuri 
noi, care lovesc în vechile privilegii, cuprinse în docu- 
mentele de fundaţiune, în charters Pe când, la revoluțio- 
narii francesi, unii din conducători sânt foştii luptători în 
America, de unde li vine şi ordinul Cincinnatus cu care au 
fost răsplătiți. Aici se doreşte a imita un lucru străin, se 
recurge la argumente „.tilosotice”, se elaborează progra- 
me, se decretează Constituţii. E de ajuns ca un lucru, a- 
şezământ, lege, obiceiu, să fie vechiu, pentru ca atacurile 
distrugătoare să se îndrepte contra lui. 

Aceiaşi deosebire esenţială, în punctul de pornire, în 
metodă şi în scop, se observă când se compară revolu- 
ţia sârbească din 1804 şi cea spaniolă la 1819. 

În primul cas nu e nicio influență a ideilor francese 
de la 1789. Acestea au revoluţionat, supt Leopold al II-lea; 
Ardealul, în toate naţiile lui, făcând şi pe Românii de 
acolo să se ceară „nație? în noul sens, organic, istorie. al 
cuvântului, pentru a se împărtăşi toţi membrii „naţiei” 
de toate „drepturile” de la 1789. Fiind supt stăpânire 
străină, clasa boierească din Moldova, agitată de ideile 
francese, se presintă la 1788 înaintea Austriecilor, pe cari-i 
chiamă pentru „liberare”, ca o coaliţie de „State”, din care 
se desface un „comitet”, cu care năvălitorii ar avea să lu- 
creze. In 'Ţara-Românească, prinţul de Coburg, comandan- 
tul Imperialilor, se opreşte înaintea Capitalei pentru a 
avea întăiu o înţelegere cu tânăra nobilime occidentali- 
sată, care înţelege a fi tratată în acelaşi chip, retusând 
un jurământ de credinţă ce ar atinge drepturile „na- 
țiunii”. Şi de aceiaşi „naţiune”-e vorba în cererea de re- 
forme următoare, arătându-se neteda şi neschimbata ho- 
tărire de a avea Domn ales, putere militară, despărţire 
de provinciile unei “Turcii, căreia i-ar fi datori numai 
tributul plătit prin ambasadorii a trei Puteri protec- 
toare. Mai bine decât să revie la trecut, să-i înghită pă- 
mântul, ca, de curând, Lisabona şi Lima! 

La Sârbi nimie din toate acestea. Aici nu sânt nobili, 
iar burghesia: e românească, din Macedonia. Cărlurarii 
lipsesc. Provocatorul şi primul conducător al răscoalei, 
Caragheorghe, e un teran; fost sub-otițer întrunul din „cor- 
purile libere” adause la Austrieci în ultimul războiu al 
acestora cu Turcii. Nimic cărturăresc, nimic nou nu se cu- 
prinde în revendicaţiile ţerănimii, în armată, care se con- 
sideră ca o „Adunare obştească” în mers. 

Sultanul rămâne, „Parul, „Impăratul”, stăpânitorul le- 
giuit, care nu se poate schimba, care e necesar; plânge- 
rile privesc numai pe dahii, pe lenicerii prădalnici, ne- 
supuşi autorităţii împărăteşti înseşi, pe aceia cari au spri- 
jinit, pentru jafuri şi usurpări, pe aiani de speța lui 
Pasvantoglu din Vidin, a lui 'Lersenicoglu, din Rusciuc. 
Miloş Obrenovici, urmaşul lui Caragheorghe, e un porcar 


de un spirit simplu, dar de o mare energie şi de o vi- 
clenie țerănească deosebită, care, smulgând concesiile prin 
plecăciuni ipocrite, arată, adevărat „Paşă creştin” al re- 
giunilor sârbești, cât de multe sânt mijloacele unui ase- 
menea teran deştept. lar, cum orice Stat păstrează pece- 
tea clasei care l-a întemeiat, Serbia va rămânea o alcătuire 
țerănească, de o „democraţie” cu totul specială. 

Altfel la Spanioli. Aristocraţia, puternică, e în jurul rege- 
lui Ferdinand, fostul rebel contra tatălui său, fostul pri- 
sonier al lui Napoleon, căruia a ţinut să-i aducă, impru- 
dent, tristul proces de familie. Clerul, stăpân pe sufletul 
satelor, urăşte „liberalismul? Francesilor „atei”. Burghe- 
sia aproape nu există; intelectualitatea laică e puţină Şi 
slabă. Deci mişcarea revoluționară care dă Constituţia de 
la Cadiz, menită a dura, cu aprobarea fățarnică a re- 
gelui, câţiva ani, nu e datorită unui popor, ci câtorva 
oameni, şi de aceia va ajunge plimbarea oștilor francese 
şi simulacrul de atac de la Trocadero pentru a o pune la 
pământ. 

Invasia francesă, care aduce pe regele Iosif, fratele 
lui Napoleon, găsise o singură nație, dar ea lasă două. 
O întreagă generaţie se formase supt regimul Constitu- 
tiei de la Bayonne, dată de Impăratul Framcesilor, în for- 
me liberale. Aceasta însă nu se putea uita. Apoi elemen- 
tul militar, deprins-cu lupta naţională contra străinului, 
era lăsat la o parte, şi de aceia şefii mişcării sânt tineri 
ofițeri, Quiroga şi Riego. In sfârşit, Anglia, care susţinuse 
resistența iberică în contra „sisiemului” napoleonian şi se 
făcuse patrona Bourbonilor: din Spania ca şi a celor din 
Sicilia, ţinea să-și întindă practicele parlamentare asupra 
țerilor „desrobite” de dânsa, şi de aceia se proclamă noul 
crez politic la Cadiz, nu departe de tunurile Gibraltaruluj 
ocupat de Englesi. 

Astfel de înoiri se mătură însă uşor de orice îndrăzneață 
pătrundere a represintanţilor străini ai spiritului vechiu, 


XXI. 


Revoluţia în Sud-Estul Europei 





ia 1821 în Sud-Estul Europei s'a produs o revoluție de 
un caracter cu totul particular, care din multe puncte de 
vedere cere o atenţie specială şi explicaţii felurite. 

„Revoluţia grecească”, a „Eteriei”, a urmărit scopuri 
mai largi decât cele naţionale. Conducătorul ei suprem, 
Alexandru Ipsilanti, era fiul unui Domn fanariot, Con- 
stantin-Vodă, şi al unei femei din familia Văcărescu. Ta- 
tăl său stăpânise în amândouă ţerile pe rând, iar, în răz- 
boiul de la 1806-12, în numele Ruşilor peste amândouă, 
dorind să capete şi o domnie corespunzătoare asupra 
Sârbilor în revoltă contra regimului otoman. Era ceva „bi- 
zantin”, deci, şi la acela care, pe urmă, trebuind să se 
mute în Rusia, unde a şi murit, a dus acolo acelaşi ideal, 
care a îndemnat pe fiica sa, Maria, să-şi sacrifice zes- 
trea pentu causa aşa de nobilă şi de grea. Dacă bunicul 
său cu acelaşi nume, care a avut Ţara- Românească şi 
apoi Moldova, pentru ca să fie jertfit de Turci după trä- 
darea lui Constantin, era partisanul unei alianțe eterne în 
care Turcii ar fi avut puterea, iar Grecii spiritul, a- 
cest cugetător politic, îndeplinitor de reforme, avea îna- 
inte tot icoana unității bizantine, oricare i-ar fi forma 
politică şi religioasă. 

Această revoluţie merită a îi eri foarte de-aproape 
şi pentru că ea ma putut fi suprimată în câteva săptă- 
mâni, sau în câteva luni. 


Era greu, oricât Sfânta Alianţă ar îi fost pentru dreptu- 
rile Suveranilor faţă de supuşii revoltați, să se dea nişte 
creştini pe mâna stăpânilor de până ieri, „păgânii”, cari 
executaseră pe Patriarhul de Constantinopol, Grigorie, şi, 
fiindcă aceasta trebuia să se facă printrun mandat către 
Puterea potolitoare a tulburărilor, vechea rivalitate, învier- 
şunată, dintre Rusia şi Austria ar fi adus pe fiecare din 
aceste împărăţii să proteste vehement contra posibi- 
lităţii de a străbate în Balcanii acordată celeilalte. 

Asttel Grecia răsculată a ajuns locul de întâlnire al tu- 
turor liberalilor, revoluţionarilor, cari nu puteau lucra 
acasă la dânşii. S'au dus acolo, atrăgând privirile asupra 
lor şi încurajați de atmosfera pe care o crea literatura tå- 
nără a Apusului, de la Delavigne şi Victor Hugo la Byron 
şi la poeţii germani, nobile spirite din toată Europa cen- 
trală şi apuseană, până la cântăreţul lui Mazeppa şi lui 
Don, Juan însuși. 

In ce priveşte factorii acestei revolutii, ei sânt deosebiți 
după cum se consideră o parte sau alta dintre luptători. 

Alexandru Ipsilanti avea tradiţia familiei sale, instinc- 
tul său de rasă, pasiunea creştină pe care „lilosofia” la 
modă wo putuse suprima. Avea romantismul familiei de 
poeţi a maicii sale, Era supt influența cercurilor femeiești 
de la Curtea Ţarului ideolog, cu împărăteasa de origine 
germană în frunte, şi cu înrâurirea acelui misticism ger- 
man pe care l-am constatat la d-na de Kriidener şi care 
stăpânia familia Slurzeştilor. 

Fanarioţii din Principate, Domnii însiși, Mihai Suţu, la 
Iaşi, Alexandru Suţu la Bucureşti, erau influențați de lec- 
tura ziarelor, a scrierilor literare, a operelor de cugetare 
politică francese, „filosofice? întăiu, apoi revoluţionare. 
Fără să aibă a se plânge mai mult de Turci, ei se destă- 
cuseră sufleteşle pe încetul de dânşii. De şi n'aveau inte- 
res într'o mişcare de unde trebuia să resulte fireşte pier- 
derea tronurilor noastre, ei sau lăsat seduşi de o în- 
treagă legiune de scriitori greci câștigați pentru revoluţie, 
un Codrica un Stamati, un Corai, şi mai ales Riga, cel 
martirisat la Belgrad, cântăreţul Marsiliesei elenice. 

„Eteria prietenilor” se făcea a fi o societate pentru aju- 
tarea la studii a tinerilor Greci. De fapt ea imita tovă- 
răşiile secrete din Germania, în legătură cu ideile de liber- 
tate răspândite din Universităţi, acelea care duceau la asa- 
sinarea lui Kotzebue, la atentatul contra lui Napoleon, la 
comemorarea lui Luther. i 

Vechiul misticism medieval transmis epocei nouă, sta- 
tute, jurăminte, pedepse, ca aceia care a atins pe Tudor 
Vladimirescu, alipit Eteriei, legase laolaltă pe conspiratori. 

Tudor el însuşi repeta în Oltenia pe Caragheorghe, 
iar boierii de ţară, franecisaţi şi ei, desaprobau în Eterie. 
când au văzut că lipseşte Rusia, lipsa de chibzuială şi 
de perspectivă. 

In sfârşit, creştinii slavi nu sau răsculat cum era în 
program, iar la Constantinopol familiile fanariote, care 
trebuiau să dea marea lovilură, au fost decimate. 

Rămânea, deci, cu haiducii-clefţi, cu armatolii-panduri, 
cu preoții şi ţeranii ei, Moreia ţerănească, şi ea, izgonin- 
du-se paşnic Turcii din sate, tovarăşi până ieri, a con- 
tinuat şi dus la capăt mişcarea. Aici erau două amin- 
tiri puternice: a bunului regim venețian, dintre păcile de 
la Carlovăţ şi de la Pojarevaci, şi aceia a răscoalei puse la 
cale, pentru războiul ei de după 1770 cu Turcii, de Ecate- 
rina a Il-a, şi înăbuşită în sânge. 


XXII. 


Saint-Simonieni şi Fourieriști 

Mişcarea pentru binele, pentru fericirea claselor mun- 
ciloare porni, în Franţa, din izvoare străine în destul de 
mare parle. dar nu fără ca în pornirea ei să aibă un 
rosi de căpetenie romantismul, îndată triumfător. 

Se gândeşte cineva de obiceiu numai la romantismul 
literar şi artistic. Rupere de echilibru, desfacere dintro 
armonie artificială, căutare de subiecte rare, exotice, bol- 
nave, urmărirea efectului rar, o sintaxă dislocată, o teb- 
nică de exageraţie şi surprindere, sentimentalism, în dauna 
vechiului raţionalism, iată-i semnele osebitoare în epoca 
lui Lamartine şi Victor Hugo. Dar obiceiurile de spirit, că- 
pătate odată, trec neapărat dintrun domeniu în toate ce- 
lelalle, deci şi romantismul acesta în domeniul politic şi 
social. 

Viitorul „„Mesia” al ideilor de totală refacere a societăţii, 
Saint-Simon, rudă a ducelui, autor de memorii, din secolul 
al XVIII-lea, dar nu şi un moştenitor al averii lui, făcuse 
campania în America, trecuse în Olanda, ca să provoace o 
acţiune  tranco-olandesă, contra posesiunilor englese din 
Indii, propusese Spaniolilor o fantastică legătură a Ma- 
dridului cu Marea. In timpul Revoluţiei, ideologia nu-l 
interesase, şi el formase o societate de exploatare a bunu- 
rilor naţionale. 

O călătorie în Anglia îl puse în fața impresionantelor 
realisări tehnice, aşa cum le va descrie vre-o treizeci de 

ani după aceia Petrachi Poenaru al nostru. In Germania 
fu înrâurit puternic de misticismul dominant. 

Incă din 1803 el publică pamiletul Lettres dun habitant 
de Genève à ses contemporains şi la 1808 Introduction aux 
travaux scientifiques du XIX-2 siècle. 

Știința nouă inginerească, ieşită din Şcoala Politehnică, 
mediul noii ideologii câştigă pe omul care avea inslinc- 
tul creațiunilor tehnice. Invaţă matematicile, ştiințile na- 
turale. Astfel ajunge, în 1814, la ideia „reorganisării so- 
cietäții europene”, pe care o exprimă şi în P Organi- 
sateur, unde, provocându-și o'urmärire penală, afirma 
că mântuirea a 10.000 de lucrători face mai mult ca 
viaţa tuturor membrilor familiei regale împreună. Inainte 
şi după o încercare de sinucidere el dă „Sistemul indus- 
trial” (pentru „albine”, contra „trântorilor“), „Catehis- 
mul industrial”, contra capitalismului crud, pentru ca, în 
1823, anul morţii sale, să ajungă la „Opinii literare, filo- 
fice şi industriale” şi la Noul creștinism, predicând aceiaşi 
nouă religie a iubirii cu care începuse Owen, de sigur un 
inspirator. 

După moartea învățătorului se creiază, cu ziarul Le Pro- 
ducteur (1814-7), oastea de luptă pentru așa-numitele idei 
ale omului care dorise atâta înobilarea muncii şi legătura 
ci prin iubire. 

Cei cari vin la rând sânt deosebiți ca pregătire şi 
mijloace. Bazard (n. 1796) e un fost carbonar, condamnat 
pentru complot, care prin conferințele lui câştigă oa- 
meni de valoarea lui Carnot, lui Michel Chevalier, lui Au- 
guste Comte. Politehnician ieşit din şcoala creată de Na- 
poleon, ruda generalului St. Cyr, fiul de bancher, negusto- 
rul de vinuri Enfumtin (n. 1790) a fost prin Germania 
mistică, prin Rusia lui Alexandru l-iu, unde era un grup 
de ingineri francesi. A cetit pe Bentham şi pe acel J. B. 
Say (n. 1767), Lyones, bancher și fabricant de bumbac, a- 
jutor al lui Mirabeau, la Courrier de Provence, asociat cu 
Chamfort şi Ginguené la La decade, care dăduse încă de 
mult, suptintluența lui Adam Smith, „Tratatul de econo- 

mie politică”, la 1820 „Scrisori către Malthus”, încheind, 
ca protesor prin „Cursul complect de economie politică, 
din 1828-30. 

Bazard, minte cumpănită, vede în ordinea de lucruri de 
după Revoluţie tot „vechea comedie”. In lume două con- 
cepţii se urmează: cea individualistă, provocatoare de 
antagonisme, critică, aducând „războiul tuturor contra 
tuturora” şi cea unitară, de asociaţie, organică, însutleţită: 
o „sintesă socială”. In ea, ranguri nouă iese din pricepere 
şi muncă: ,,Fiecăruia după capacitate, liecării capacităţi 
după muncă”. 

Trebuie o conducere; ea va fi, cum. cerea Saint-Simon, « 
înțelegătorilor, capabili de speculație activă. Eise sprijină 
pe o dogmă, dar ea e demonstrabilă. Nicio libertate a a- 
venturii, ci producţia universală guvernată pentru „ex- 
ploatarea complectă şi metodică a planetei”. Capitalul se 
va căpăta prin asociaţia comandilară cu 50 de milioane în 
50.000 de acţiuni. Bănci ierarhisate vor crea creditul. 

Bazard se va retrage însă, puţin înainte de moarte, în 
fața  misticismului pueril al lui Entantin, care vrea o 
altă religie, a Tatălui, care e însuşi el, cu „liberarea cărnii” 
şi deslănţuirea plăcerii. In , curând comunitatea se va 
strânge în casa de muncă şi de rugăciune, care devine ri- 
diculă, prim riturile şi uniformele ei, prin promiscuila- 
lea sexelor — la urmă se caută „Femeia” liberatoare că 
şei—, până ce un proces pentru felul de întrebuințare al 
unui împrumut aduse falimentul, Dar rămase propaganda 
„Globului”, şi ucenicii „Tatălui” merseră în Orient, oferin- 
du-se ca ingineri, pentru tăierea Istmului de Suez şi ba- 
rarea Nilului. 

Incă din 1822, Fourier (1772-1837), fiu de negustor de 
postav şi însuşi negustor, de şi luptător contra negoţului 
contemporan, lipărise „Tratatul despre asociaţia domes- 
lică”, pe care îl vor urma Le nouveau monde, Le pha- 
lanstere ou la reforme sociale, publicaţiile La Phalange 
(1836) şi La democratie pacifique. 

Poate supt influența d-nei de Staël în cercetarea ei des- 

pre „influența pasiunilor”, Fourier cere admiterea, în- 
trebuințarea, prin „seriare” a pasiunilor, ca în ordinea cas- 
nică ori în musică, în grupe care se reunesc în falanga” 
de 1.200—1.800 de colaboratori. Incercările făcute în deose- 
bitele puncte mau avut măcar succesul trecător al între- 
prinderilor lui Owen, care de sigur a influențat pe refor- 
matorul frunces. 


XXIII. 


Factorii revoluționari în Apus 


In Franţa nu s'a produs, de și exista stofa revoluţionară, 
mişcări ca acelea din cele trei peninsule meridionale ale 
Europei. Carbonarismul a pătruns, în adevăr, în armată și 
a adus procesele, condamnarea şi executarea generalului 
Berton şi a celor „patru sergenţi de la Rochelle”. Dar in- 
filtraţia s'a oprit aici. Când, la trecerea trupelor francese 
în Spania, câțiva refugiați din armata lui Napoleon au 
apărut cu steagul tricolor și vulturul, încercând să câştige 
pe soldaţii steagului alb al regelui, noua armală a rămas 
cu totul nesimţitoare. 

Neputinţa în materie revoluţionară a Franciei se explică 
prin lipsa elementului luptător, fabricile fiind încă pu- 
ține şi aiurea, populaţia în miserie încă relativ rară, con- 
tactul dintre intelectuali şi dânsa, cum vom vedea, foarte 
dificil, iar intelectualii aceștia ei înșii putându-și satisface 
pasiunile liberale prin cetirea, întru cât se îngăduia, a des- 
baterilor Parlamentului, în care un Manuel, un general 
Foy, un Benjamin Constant erau eroi ai tribunei, ori prin 
participarea, de obiceiu nu prea bogată, la şedinţe. 

Totuşi dedesupt fierbea ceva. Societăţile secrete ajun- 
seseră a pătrunde şi în țara Monarhiei restaurate. 

Am văzut ce se petrece supt acest raport în Germania, 
care-și avea şi alte societăți: Asociaţia de la Charlotten- 
burg. Liga germană, Concordiştii, Kaiserbund,  Mantiile 
Roşii, Banda Neagră, mai târziu şi „Radianţii”, „Filare- 

lii”, toate aceste grupări misterioase şi mistice venind de 
la „iluminaţii” bavaresi, creaţi, la 1780, de profesorul Weiss- 
haupt de la Universitatea din Ingolstadt. 

Francesii aveau încă din secolul al XVIII-lea a'ociaţii ca 
aşa-zişii Fendeurs ai cavalerului de Beauchaine?. Dar 
modelul noilor grupe de- complotiști fu luat din Italia, şi 
anume din Italia de Sud. 

Originea carbonarismului a fost pusă în legătură cu lup- 
tele medievale dintre ghelfi şi ghibelini, chiar, cu nu 
ştiu ce operă de ascunsă şi sfioasă propagandă creş- 
tină, în Italia și în Suabia, a unui sfânt de naștere fran- 
cesă, Thi6bault, în secolul al XI-lea. Atunci, nu fără le- 
gătură cu lovărăşiile tranemasone, de zidari călători din 
țară în ţară, sa ajuns la semne şi formule tainice, la a- 
dăposluri în pădurile unde „cărbunarii” fac mangalul, la 
întâlniri la târg în „zilele de vânzare”, de unde numele de 
pentes pentru organisaţiile lor. 

La începutul'secolului al XIX-lea carbonarismul popular, 
unindu-se, acum, şi oameni din toate treptele, întră în 
legătură cu ideia naţională italiană. Murat, rege al Nea- 
polei, trebui să ieie de două ori măsuri aspre contra 
sectei. Piu al VII-lea află de existența acestor focare de 
agitaţie şi, după ce judecă pe carbonari ca „având sen- 
timent italian”, isprăveşte prin a osândi oameni cari, 
„Venind din toate sectele, tavorisează plăcerile sensuale, 
indiferența religioasă şi revolta”. 

In Franţa raportul lui Marchangy arată cum erau orga- 
nisate „ventele”, fiecare grup, central, de arondisment, de 
canton, primind pe delegatul celui inferior lui fără ca oa- 
menii, cari juraseră pe pumnal, să se cunoască între dânşii. 

„Carbonarii” pregătiseră o mişcare în 1830: capitaliştii 
şi intelectualii li-au luat însă înainte. 

Am vorbit de comunicaţia cu poporul, aşa de grea. A- 
ceasta din causa ziarului. y 


1 Dictionnaire politique din 1842, p. 890, 
2 Ibid., 

3 Ibid., p. 191. 

+ Ibid., p. 192. 


Vechea gazetă „venețiană“, numită după banul în care se 
plătia un număr, avuse ca urmaşi ziarul engles de ştiri, 
ori publicaţii periodice, în Anglia (cu Spectator şi Tatler 
ale lui Addison), în Veneţia, ale lui Gozzi şi ale contempo- 
ranilor săi, în Franţa, prin Mercure Savant (1605), culegere 
de critici, prin Gazette de France, a lui Renaudot (1632), 
monitor de ştiri, care, în secolul al XVIII-lea, ieşia infor- 
mat, une ori serios, totedauna revisuit, din birourile minis- 
teriale prin rivala sa, din 1777, Journal de Paris, prin 
Journal de Savants de la 1664, prin revistele, cuprin- 
zând informaţia critică, literară şi ştiinţitică, din Germa- 
nia 
- Răspândirea unor asemenea tipărituri era, fireşte, foarte 
restrânsă. 

In preajma Revoluţiei francese numărul pamiletelor, 
caiețelelor de propagandă ale reformatorilor şi salvatori- 
lor se face tot mai mare. Supt Revoluţie chiar, nimeni 
nu împiedecă fanatica predică din roile care zboară în lvale 
direcţiile şi a căror cea mai antipalică formă e Pami du 
peuple al hidosului Marat. 

Regimul napoleonian face tot ce era cu putință ca să 
oprească ideile defavorabile regimului. Restauraţia fu mai 
blândă, fiindcă era mai slabă, fiindcă autoritatea îi lipsia. 
Supt condiţii de declaraţie a 'asociaţilor la redactare şi supt 
amenințarea suspendărilor, foile, tipărite pe hârtia tim- 
brată care trebuia să le scumpească, se înmulţiră: con- 
linuă Journal des Débats, fundat în. 1800, şi apăruseră Le 
Conslilulionel din 1813, Le Conservateur din 1818, Le 
Courrier francais din 1820, La Minerve, a literaţilor, din 
1819 şi Le Causeur, de aceiaşi nuanţă. 

Dar până la foaia de sacrificiu şi ruină a Saint: Simo- 
nienilor din 1824, Le Globe, niciuna din aceste publicaţii 
wa fost în stare ca, trecând de margenile burghesiei cul- 
te. să lucreze asupra maselor, care ele dau oastea revo- 
luţiilor. | 


XXIV. 


Factorii contra-revoluționari : dinastiile 

Contra revoluţiei internaţionale, care nu sa putut 'pro- 
duce la termin, dar, la 1830. va izbuti totuşi să schimbe fața 
Franciei, să creeze Belgia, să aprindă Polonia şi să pro- 
voace mişcări în toate provinciile italiene, lucra un front 
permanent de factori contra-revoluţionari. 

El trebuie cercetat ca să se înţeleagă două lucruri: de 
ce interzicerea, întâiu, şi, al doilea, de ce totuși producerea 
fenomenului revoluţionar. 

Dinastiile, toate dinastiile, până şi la cea englesă, — căcj 
la începutul Revoluţiei francese se trăsese cu pistolul a- 
supra regelui Gheorghe al III-lea când se ducea la des- 
chiderea Parlamentului, erau amenințate: în adevăr, „revo- 
luţie” nu însemna numai decât republică”, de şi în min- 
tea celor mai mulţi dintre agitatori confusia era posibilă 
şi obișnuită, Totuşi solidaritatea monarhică împotriva con- 
spiratorilor şi „rebelilor? nu sa putut manifesta. 

In primul rând din causa caracterului inferior al acelora, 
fără un singur om de real merit, cari, atunci, represintau 
dinastiile. 

In Franţa, de unde ar fi putut pleca o ofensivă distru- 
gătoare contra oamenilor „desordinii”, Ludovic al XVII- 
lea, bătrân, bolnav, ironic, sceptic, zdrobit de viaţa de ră- 
tăciri care-l dusese, aproape un ștert de veac, de la 
Turin la Verona, de la Verona la Mittau, de la Mittau 13 
Hartwell, primit cu greu, expulsat cu cruzime, nu doria 


77 


altceva decât să-și termine cât mai liniştit o viață aşă 

de zbuciumată. Incomparabil mai viu în trupul său uscat. 
pe care-l ținea drept. fostul conte de Artois, comandan- 
tul nenorocit, şi, sa spus, şi fără curaj, al încercării de de- 
barcare a emigranților la Quiberon, ar fi dorit altceva, 
dar îl opria vrâsta înaintată la care a ajuns pe tron şi 
nepopularitatea care, peste unele fenomene înșelătoare de 
la început, l-a încunjurat statornic pe acela care, la Alger, 

a reușit totuşi să puie pentru Franţa oricărui regim basele 
unui strălucit Imperiu African. Primul fiu al celui de al 
doilea rege al Restauraţiei, ducele de Angoulême, era lipsit 

de orice însuşiri intelectuale, iar, dacă al doilea, ducele de 
Berri, soțul unei femei plăcute şi neastâmpărate, o Bour- 
bonă din Neapole, era altfel primit de lume, cuțitul u- 
nui asasin a pus capăt vieţii acestui tânăr care ar fi 
ştiut să apere la nevoie drepturile Casei sale. 

In Prusia, Frederic-Wilhelm al III-lea, hotărit să nu-și 
ţie angajamentele faţă de forțele populare care-l sprijini- 
seră cu atâta entusiasm contra lui Napoleon, pierduse, o- 
dată cu soţia lui, regina Luisa, idol al tineretului sentimen- 
tal, orice simpatie. In Austria nouă, neînțelegătorul Fran- 
cise l-iu nu făcea decât să acopere cu prestigiul coroa- 
nei tirania ministerială a lui Metternich. In Rusia, Ale- 
xandru l-iu, tot mai adânc, până la împrejurările cu- 
rioase ale morţii sale, în ceţele misticismului, trecea de 
la influenţele temeieşti cărora li se supusese la o afec- 
țiune polonă şi la dominaţia „feciorului de popă” ideolog 
Speranschi; din ce în ce mai mult el tindea să se despartă 
de o lume care-l desgusta. Trei factori monarhici deci cari 
se dădeau în lături de la un rol activ în apărarea interese- 
lor lor. Ce se poate spune în bine despre fățarnicul rege 
al Spaniei, reţinut în lanţurile celei de-a doua căsătorii, şi 
de umbrele de trecut care figurau pe tronurile, mari şi 
mici, ale Italiei? 

Dar, afară de valoarea personală a acestor monarhi, 
aruncaţi cu atâta nepregătire în teribilă tragedie, contri- 
buia la inacţiunea acestui factor iniţial de inhibiţie şi fap- 

tul că, în locul unei legături naturale de interese, Sfânta 
Alianţă pusese asociaţia sentimentală a câtorva cari în- 
chiseseră calea celorlalți. 

Mai ales însă încrederea lipsia. Din aşteptata unire a 
monarhilor pentru a scăpa regalitatea trancesă se destă- 
cuse la 1795 regele Prusiei, adversar firese al Austriei. Spa- 
nia rupsese solidaritatea cu Bourbonii din Paris pentru ca 
favoritul reginei să poată primi titlul de „prinţ al Păcii”. 
„ Toscana urmase pe Prusieni. Şi în Anglia mulțimea cerea 
pe stradă „pânea”, pânea cu orice preţ. Rusia Ecaterinei 
a Il-a condamna revoluţia, dar înţelegea a se folosi de 
dânsa pentru interesele ei în Orient. 

lar Austria, unde se strecurară pe tron fratele şi nepo- 
tul Mariei Antoinetei, făcu tot ce-i era cu putinţă, prin de- 
monstraţii și amenințări, ca să compromită un tron pe 
care ştia de la început că nu va fi în stare să-l ajute la 
singurul moment potrivit, şi ea nu pregelă să întindă 
mâna lui Bonaparte, învingătorul ei, ca să împartă între 
ei doi State fără vinovăţie, dar şi fără apărare. 


XXV. 


Factorii contra-revoluționari: aristocrația 





Pentru a-şi apăra situația distrusă de Revoluție în atâtea 
(eri şi „restaurată” în Franţa şi în alte părți după căderea 
lui Napoleon, aristocrația europeană a făcut mai puţin 
decât ar fi putut prin solidaritate, înţelegere a vremuri- 
lor şi patriotism. 

Anul marilor prefaceri apucase la Francesi trei feluri 
de nobilime, neted deosebite între ele. De o parte, ca în 
Vandeia, în curând revoltată contra republicanilor „albaş: 
tri”, dar probabil şi în alte părţi, vechi familii residând 
la ţară, împărtășşindu-se de viaţa ţeranilor, colaborând 
cu dânşii, având aceleaşi instincte, aceleaşi credinţi, ace- 
leaşi îndreptări în viaţă. Apoi o altă categorie de oameni, 
cari rămăseseră în provincii, unde-şi aveau toate legăturile 
şi unde se bucurau de prestigiu, putând îndeplini o func- 
țiune reală. In sfârşit — şi aceştia sânt acei cari se văd 
de  obiceiu, aproape exclusiv, — curtenii, residând la 
Versailles și ducând împreună cu regalitatea care avea 
multe laturi patriarcale o viaţă care nu era, pe departe, 
aceia de veşnică plăcere şi risipă pe care au descris-o ad- 
versarii. _ 

In clipa marilor primejdii, aceste trei speţe de nobilime nu 
“au putut apropia şi confunda pentru a jucaun rol în apă- 
rarea măcar a privilegiilor lor, necum pentru a face garda 
de neînvins în jurul Suveranului. La cele dintăiu atacuri 
din partea adversarilor principiali, privilegiaţii au plecat, 

au „emigrat”, ceia ce înseamnă că aw trădat si desertat. 
lăsând pe rege şi regină singuri, incapabili de a se orienta. 
şi pentru că amestecul lor direct în viaţa publică, poli- 
tică era imposibil. 

Unii au format la Coblenz o adevărată oaste, gata de 
întoarcere armată, răsturnătoare. Erau acolo în jurul fra- 
{ilor regelui, cari ţineau o Curte de adevăraţi regenți. 
2.000 de ofiţeri cari-și părăsiseră regimentele şi peste 
10.000 de luptători. Oraşul era ca al lor: Electorul german 
apărea acolo, cum Sa şi spus, că „singurul străin”. Or- 
ganisaţi, pentru ofensivă, pe grupe, ei îşi așteptau, fără 
nicio ocupaţie, ceasul, gata să urmeze armatele de inva- 
sie ale străinului. La Worms, prinţul de Condé avea în 
jurul său o altă armată, şi se vorbia de intenţia, ce ar fi 
fost, de a da Franciei o nouă regalitate, din această ramură 
princiară cu glorios nume. 

De fapt, când s'a deschis războiul, aceşti prelinşi ostași 
ai regelui, pe care-l compromiseseră aşa de mult, au 
călcat pământul unei ţeri pe care no mai puteau recu- 
noaşte, au vărsat sânge frances, au asediat localitatea Thi- 
onville, iar, când sa produs neașteptata retragere, au 
trecut prin toate suferinţile fisice şi morale. Dar, de spre a- 
ceia, lot nu sau lăsat. Până la capătul luptelor purtate 
contra revoluţionarilor, ei au servit de unealtă străinilor, 
păstrând pentru o causă atât de nenorocită toată vitejia tra- 
dițională a rasei lor. Unii, ca autorul interesantelor memo- 
rii privitoare la țerile noastre între 1806 şi 1812, Langeron, 
au ajuns generali ruşi, şi ducelui de Richelieu, emigrat 
de mari însuşiri, i se datorează, nu numai întemeierea O- 
desei, dar crearea umui adevărat tip al noilor fundații oră- 
şeneşti în Rusia. Până la capăt ei au văzut clasa, nu rasa. 

Cei întorşi supt Napoleon sau spălat prin servicii mi- 
litare şi altele, aduse ţerii care-i primise îndărăt. Cu Bour- 
bonii au venit însă marii greşiți şi marii impenitenţi. Li 
Sau restituit de Stat averile încă nevândute, şi anume cu 
datoriile plătite şi cu tot ce se adăusese la dânsele. S'a vo- 
tat un miliard ca fond de despăgubire, sute de milioane 

fiind împărțite între dânşii. Cariere strălucite li erau des- 
chise lor mai mult decât altora: pairi, miniștri, miniştri de 
Stat. Tăind calea avocaţilor ambiţioşi we cari-i da întruni 
noua Universitate napoleoniană şi îndurând ofense din par- 
tea clasei militare, redusă la solda pe jumătate şi jignită! 
prin asasinarea unui Brune, unui Ramel, prin împuşearea 
ca trădător a mareșalului Ney, ei îşi luau aierul de stăpâni 
supt Ministerele lui Villele şi Polignac, chiar și supt al lui 
Richelieu. Cu astfel de oameni fără prestigiu nu se poate 
opri prea mult timp izbucnirea unei revoluţii. 

Spania favoriţilor nu mai avea aristocrație. In Italia, 
unde intelectualii pactisaseră adesea cu Revoluţia şi cu o- 
cupaţia străină, numai regatul de Neapole avea un grup 
de curteni, despreţuiţi. In Austria, oameni de Curte, culeşi 
din toate naţiile, din Ungaria până în ţerile belgice si ibe- 
rice, tăceau de fapt servicii dinastiei singure. 

Numai în Prusia o aristocrație care cuprindea oameni ca 
ministrul reformator von Stein înțelegea că lucrurile tre- 
buie puse pe alte base pentru a împiedeca revoluţia naţio- 
nală, şi astfel regimul care a dat pământ ţeranilor şi a legi- 
ferat noua economie naţională a fost în stare să facă im- 
posibilă, multă vreme, orice adevărată agitaţie. 


XXVI 


Regimul neconstituțional engles 


Anglia avuse în tot acest timp o desvoltare cu totul spe- 
cială. Cercetarea ei în paralel cu direcţia generală a po- 
liticii francese poale fi de folos. 

După îndoita strivire a monarhiei universale create, 
pe singura sa măsură, de Napoleon I-iu, Franţa a fost 
încredințată lui. Ludovic al XVIII-lea, atunci refugiat în 
Anglia, dar fără nicio dorinţă şi tără nicio putinţă Jde a slu- 
dia, de a înţelege şi de a iubi aşezămintele englese, cu 
condiţia expresă de a introduce „constituţionalismul” și 
de a admite ajutorul unor Corpuri legislative. 

Inspiratorul acestei prefaceri a fost Țarul. Alexandru 
I-iu, care singur a purtat interes Franciei după Restauraţie, 
pe când regele Prusiei, indiferent, era represintat prin 
brutalităţile lui Blücher, desperat că ma fost aruncat în 
aier podul Iéna, iar Impăratul Austriei, de un feroce 
egoism neinteligent, nu căuta decât să-şi îndeplinească 
până la capăt răsbunarea faţă de monstrul, ajuns ginerele 
său, care-l umilise atât de adânc. 

Fiul unui tată nebun, nepotul de fiu al femeii de o 
anormală genialitate care a fost Ecaterina a II-a, crescut 
pentru imposibile ideale romantice, de un critic literar, de 
un „filosot” ca Laharpe, apoi mâhat de pornirea. de a 
fi ca Napoleon, şi măcar cât Napoleon, în sfârşit su- 
pus sfaturilor misticei doamne de Krüdener, el se crede a 
li obligat să dea fericirea, care ar fi atârnat numai de; 

dânsul, omenirii; şi anume libertăţi, măcar pentru alte 
popoare, întrau în sistemul lui. 

Ludovic al XVIII-lea, bătrân, bolnav, distrus de diabet, 
era destul de despreţuilor față de orice forme politice, ca 
unul care se gândia numai la liniştea ultimilor săi ani, 
ca să primească un astfel de program. Dar, duşman ho- 
tărât al. tradiţiei revoluţionare în orişice domeniu, el a 
căutat să arăte până şi în nume că nu primeşte o moş- 
tenire care nu putea să-i fie decât odioasă. 

Deci, ca predecesorii săi medievali, a dat o chale, 
o carte” de: privilegii, „supuşilor” săi, pe cari nu consim- 
ţia să-i recunoască drept un „popor suveran”, o „na- 
ție”, insistând în titlul chiar al regimului său parlamen- 
tat că nu se închină înaintea unui drept, ci lăruieşte 
din a sa graţie şi mărinimie ceva pe care, dacă ar fi 
vrut, putea să-l şi refuse: charte octroyée. 

Ambii termini erau luaţi din garderoba medievală, în 
care nu se umblase de mult, Romantismul începător, care 
dădea -subiecte lui Chateaubriand, şi va trezi în curând 
poesia lui Lamartine, îi ţinea la îndemână asemenea no- 
țiuni, pe care le pusese la modă. Dar de la împrumutarea 
terminilor până la -adoptarea lucrului însuşi, până la 
învierea lui, era drum. De multă vreme regalitatea abso- 
lută strecurase între elementele vii ale corpului politie 
frances unul. isolatoriu, care trebuia să împiedece orice fu~ 
siune între bucăţile pe care le separa această brutală in- 
trusiune. 

Unii se vor fi măgulit — şi istoricii ulteriori manifestă 
această credință — ca astfel se lucrează pentr progres 
pre basa instituţiilor englese. 

Rostul acestor instituţii e însă cu totul altul. 

Ele sânt una din formele organisării feodale, şi cea mai 
desvoltată. 

Fără a se putea stabili legătura dintre ele şi vechiul 
aşezământ anglo-saxon al Senatului germanic, witemage- 
motul, cum au căutat-o unii partisani ai exclusivismului na- 
tional engles, instituţiile parlamentare din Anglia repre- 

sintă numai transplantarea prin cucerirea lui Gulielmu L-iu 
a unor obieciuri general-teodale, care se alcătuiseră pe te- 
ritoriul normand, influențat de viaţa istorică trancesă. 

Pentru a se căpăta subsidii extraordinare, suzeranul îşi 
adună, prin delegaţii lor, vasalii, cari aveau dreptul, firesc, 
de a-şi aduce înainte, cu acest prilej plângerile lor contra 
abusurilor comise de dregători. Aceasta se întâmpla când 
voia regele, când avea nevoie de această autorisare legală. 

Vasalii singuri erau luaţi în consideraţie, nu ţeranii, cari 
nu făceau parte din corpul feodal. Bine înţeles, cei cari 
luaseră parte la cucerire şi aveau pământul lor de-a drep- 
tul de la coroană, așa-numiții tenentes in: capite, se a- 
dunau deosebit în Camera de sus, a lorzilor, cu care nu se 
poate compara Camera pairilor a lui Ludovic al XVIII-lea, 
improvisată din acei nobili pe cari hongyoiota regală îi tri- 
mesese acolo. 

Deci la Englesi nu sânt aleşii individuali ai unor cir- 
cumseripții create geometric, ci represintanții unor orga- 
nisme istorice, cari aduce cu ei toate interesele şi toate drep- 
turile locului de unde pornesc. 

Orice parlamentarism cu caracter abstract şi generice u- 
man nu e decât contrafacerea avocăţească a acestui a- 
devăr naţional, netransmisibil. 


XXVII. 


Factorii contra-revoluţionari in administraţie şi justiție 
şi revoluţia din 1830 


Vechiul regim restaurat se sprijinia şi pe o ordine ad- 
ministrativă şi judecătorească. 

Cea dintăiu, care fusese stabilită de Napoleon, avea şi 
avantagii reale şi mari neajunsuri. In adevăr, cu pretecţii 
stăpâni absoluți în provincii, în locul influenței, până, a- 
tunci decisive, a cluburilor, a „societăților patriotice”, care 
hotărau şi în materie de învățământ, ea punea toată Fran- 
(a la picioarele unui dictator care, ca să fie efectiv şi folo- 
sitor, trebuia neapărat să aibă calităţi geniale. Dar cu acest 
sistem ţara se resuma în capitala ei, în acel Paris încă 
mledieval ca aspect, cu înguste străzi întortochiate, unde 
furnica neliniștea şi se ascundea ura: Împăratul, cu farme- 
cul gloriei şi prestigiul autorităţii personale, l-a putut do- 
mina, dar nu era acelaşi casul cu cei doi bătrâni din cari 
Restauraţia a făcut regii Franciei, Mai ales însă primej- 
dia stătea întaceia că ajungea o eclipsă de voinţă, un 
moment de surprindere sus pentru ca, în această maşină 
de concentraţie, a puterilor, totul să se dea de rîpă. In adevăr, 
pe vremea campaniei în Rusia, un general fără talon!, Ma- 
let, prin câteva lovituri îndrăzneţe, împotriva persoanelor 
care deţineau toată autoritatea, se arătase capabil de a 
înlocui un şef de Stat aşa de glorios. 

Dispunând de atât de puţine mijloace personale, Res- 
tauraţia a căutat să înlocuiască puterea adevărațului Su- 


86 


veran prin mäsuri de organisare defensivă. Cu miniștrii; 
de Stat pe cari-i dă fiecare regim care pleacă, cu Consiliul 
privat, regele guvernează prin aceiași putere fără mar- 
geni a prefecţilor, dar aceştia vor fi tot mai mult aserviţi 
intereselor de partid, de club. După revoluţia din 1830, 
când această influenţă nefastă era şi mai puternică, se 
puteau scrie rândurile care urmează: „Nu e azi funcţie 
mai miserabilă decât a prefecţilor, obligaţi cum sânt, nu 
să execute legi, pe care poate nu le-ar fi votat, ci să 
fie instrumentele coteriilor pe care guvernul constituţio- 
nal le ridică pe rând la direcţia afacerilor. Miniştrii fac 
din ei fie şefi de agitaţie (les meneurs), fie samsari de 
alegeri pentru a căpăta deputaţi pe placul lor, fie agenţii 
unei poliţii neliniștite și cicălitoare, care sacrifică intere- 
terii aceluia al unui singur individ”. 

Se votează măsuri care să împiedece orice manifestaţie 
violentă împotriva stării de lucruri actuale. Cei ce „prin li- 
pete, discursuri scrise” amenință pe rege sau, măcar indi- 
rect, guvernul, chiar când nu există complot şi nu se a- - 
junge la un resultat, vor ti aspru condamnaţi; se prevede 
deportarea pentru cine ridică alt steag decât cel alb al 
Bourbonilor. 

Ca tribunale, menite să apere bunele principii, poli- 
ţia însăşi, care, încă din vremea lui Napoleon, cu un 
*Ministeriu al ei, poate da şi închisoare de cinci ani, cu o- 
prirea drepturilor civice şi cu punerea supt suprave- 
“ghere. Curțile propositale (pr&vâ!ales), nemiloase, func- 
ționează îndată ce se produc mișcări de caracter revolu- 
ționar. 

Cu această armătură se credea resistența posi bill con- 
tra oricărui atac, fără a-şi da samă că ordinea se menține 
prin ce este sufletul, neterorisat, al fiecăruia sau prin ac- 
țiunea  iresistibilă a marilor personalități creatoare. 


Regalitatea „ramurii aînée” a simţit-o la 1830, când va- 
lul, multă vreme reţinut, sa revărsat, clocotitor, asupra 
societăţii. 

Nu că Sar fi format o armată revoluţionară gata de 

acțiune, aşteptând cuvântul de ordine de la şefi recunos- 
cuţi, ca să înceapă o acțiune cu planul stabilit de mai 
înainte în vederea unei noi forme de Stat. Mișcarea a fost 
neprevăzută şi haotică. pp a 

Parlamentul regimului electoral restrâns dăduse 'mo- 
mente neplăcute regalității prin adrese jignitoare, şi moi 
alegeri trimeseră aceiaşi majoritate de frondă. Pentru a- 
ceastă atitudine se atribuia răspunderea unei prese care a- 
vea acuma în Le National, Le Globe Le Temps, organe 
mai larg cetite şi cu o influență reală. 

Când, în vara anului 1830, Carol al X-lea putu da Fran- 
cesilor, prin pedepsirea otfensei făcute unui agent diplo- 
malic frances şi prin ocuparea definitivă a oraşului Alger, 
punctul de plecare pentru un întreg program colonial în 
Atrica de Nord, acea glorie militară de care de atâta vreme 
erau lipsiţi, el a crezut că aceasta-i îngăduie să atingă 
libertăţile constituţionale garantate prin „Chartă”; nu ple- 
case oare aceasta de la buna disposiţie a fratelui său 
său şi nu putea fi corectat oricând prin simple „ordonanţe” 
regale un act în care el nu vedea, ceia ce era de fapt, un 
contract cu Suveranii străini cari restabiliseră pe Bour- 
boni? 

Acestei călcări a unei Constituţii în care liberalii vedeau 
un adevărat pact cu „naţiunea” nu i s'a răspuns cu o ac- 
țiune cugetată din partea unor oameni cu răspundere. De- 
putaţii disolvaţi au primit în linişte sentința; capitaliștii 
s'au temut de resultatele tulburărilor. Câţiva tineri au pro- 
testat în stradă, fără să poată mişca massele şi gazetarii 
au strigatcontra împiedecării de a se răspândi idei în care 
credeau, dar mai ales contra pierderii avantagiilor care 
ieşiau dintr'o profesiune ce începea să devie rentabilă. 

Poliţia era mai mult o „siguranţă” de spionagiu; ea n'a 
avut niciun rol în împrăștierea aglomeraţiilor formate ici 
şi acolo, Regele credea că tace un mare act de curaj dând 
armatei, de care se credea sigur, sarcina de a mătura pe re- 
beli. In labirintul de străzi al Parisului era imposibil, şi 
marşul soldaţilor contra celor câteva baricade a adus alle 

baricade, în urmă, precum şi focurile de puşcă de la 
fereşti. Retragerea trupei flămânde spre Tuileries şi Lou- 
vre, pe care nu le puteau apăra, a hotărât soarta luptei. 
Regele, care ar fi putut în retragerea sa lângă Parisul pier- 
dut să mitralieze „poporul”, cu care era ameninţat şi a- 
colo, a abdicat, împreună cu Moştenitorul, pentru copilul 
ducelui de Berri, care trebuia să fie Henric al V-lea. 

Parisul, unde 'se instalase întăiu ca „locotenent general”, 
ca regent, ducele de Orléans, a ridicat pe scut, cam pe fu- 
riş, pe acesta ca „Ludovic Filip, rege al Francesilor”. 


XXVIII. 
Mişcările italiene dela 1831 


Italia, ținută strâns, în Nordul lombardo-venet și îm 
Sudul bourbonic de puterea sau influenţa Austriei, ma pu- 
tut participa la fenomenul revoluţionar din 1830, Numai 
în anul următor, şi aiurea decât în provinciile austriace, 
în Toscana habsburgică, sau în regatul celor Două Si- 
cilii, sau produs mişcări de acelaşi caracter, care trebuie 
considerate, nu după proporţiile reduse pe care le-au avut, 
ci după valoarea lor simptomatică, vădind puternica pre- 
parare a spiritelor pentru revendicarea drepturilor na- 
tionale. E Sih ; 

După moartea Papei exilat în Franţa de Napoleon, Piu 
al VII-lea, Leon al XII-lea şi Piu al VIII-lea nau repre- 
sintat nici un trecut nici o autoritate. Statul eclesiastic, 
fără armată vrednică de acest nume şi lăsat la placul 
„monsignorilor”, apărea mai mult decât oricând ca un 
anacronism. Aceasta a încurajat pe rebelii cari, la Bologna, 
la Ferrara şi în multe alte oraşe din Statele eclesiastice, 
au înlăturat răpede o stăpânire atât de slabă. 

In stătuleţul, creat de congresul de la Viena, al ducelui 
de Modena, un Habsburg, Francisc, fierbea de un timp 
acea idee a unităţii italiene care părea a fi dusă în, 
mormânt de regele Ioachim Murat, cel prins şi împuşcat 
de -Bourboni la Pizzo. Era vorba ca acest străin ambițios, 
dar nestatornic, să ajungă rege al Italiei. In numele acestei 
idei sa produs răscoala lui Menotti, pe care după câteva 

săp'ămâni asociatul, complicele său princiar era să-l deie 
morţii. In sfârşit de la Parma a fost izgonită pentru mo- 
“ment molâia, nevrednica văduvă a lui Napoleon, căsătorită 
de mult cu cavalerul servant care i se impusese de Viena, 
contele de Neiperg, începălorul seminţiei de bastarzi Mon- 
lenuovo. 

Intervenţia Austriacilor aduse : pretutindeni restabilirea 
vechii ordini de lucruri. 

Care erau însă motivele acestei ruperi momentane a unci 
ordini, pe care, de altfel, o ştirbise recunoaşterea Statelor 
de revoltă ale Belgiei, şi Greciei şi amestecul din nou al 
Angliei în afacerile europene? 

(ruvernările „italiene”, a lui Murat însuși şi a prințului 
Eugeniu, nu putuseră trece lără a lăsa statornice amintiri; 
10.000 de Italieni, cari sau distins în. atâtea lupte, luaseră 
parte la campania din Rusia, întorcândurse înapoi mai 
puţin de 3.000. Dar, pe lângă aceasta, și, alte lucruri, mai 
vechi, trăiau în mintea generaţiei mature de la 1830. 

Se bagatelisează prea mult republicile de creaţiune fran- 
cesă de pe vremea Revoluţiei. De fapt, şi în Roma, popu- 
lația, care a săvârșit şi unele crime politice faţă de libera- 
torii prin cucerire, se arătase simţitoare şi vioaie. La Nea- 
pole se petrecuseră, pe vremea ‘republicii partenopeene 
şi după suprimarea ei, evenimente care trebuiau să ră- 
mâie neşterse în memoria contemporanilor. 

Napoletanii avuseră o literatură filosofică”, literară, re- 
tormatoare, cu un Filangieri, în materie de drept, cu un 
istorie de idei și dei cause, Giannone, în vremea când Ta- 
nucci proclama şi executa reformele sale îndrăzneţe. Nu e 
de mirare deci că intelectualii luară o parte activă în miş- 
carea republicană. Ea stârni şi pe cutare Franciscan, care 
spune Botta, predica în piaţă publică despre Hristos 
iacobinul şi Sfântul Francise agitatorul; se ventila ideia 
de a se traduce Evanghelia în diălectul napoletan. şi li- 
cetiarea sângelui sfântului Gennaio fu considerată ca o bine- 
cuvântare a revoluției. Apoi Nelson, stăpânul engles al Mä- 
rii, veni la Neapole, pe când Ruşii se coborau din Alpi, 
la 1799: oameni ca Mario Pagano, Francesco Conforti, 

Vincenzo Russo, Pasquale Bazzi, Montone fură executaţi: 
amiralul Caracciolo, vechiu prieten al regelui, spânzurat 
de catargul corăbiei de comandă britanică. Trebui ca inter- 
venția rusească să scape pe marele muticant Cimarosa. 
Giunta di Stato, tribunalul de sânge, îşi începe opera. 
Şi în Nord intelectualii lucraseră. Dacă Monti, cel mai 
“mare post, lăuda pe rând orice stăpânire, dacă Alfieri 
“refusă amestecul în viaţa activă, dacă Leopardi, plângând 
soarta Italiei, se închise în pesimismul său, dacă străluci- 
tul romatic Manzoni, legat de Franţa, lăsa mântuirea pa- 
triei sale în sama lui Dumnezeu, Carlo Botta Piemontesul 
(n, 1766), medic, arzstal în 1792 pent u bănuieli de com- 
plot, revenit cu Francesii, participant la guvernarea Pie- 
montului său, făcea să apară isloria anilor 1787-1814, toc- 
mai la 1830, punând, provocator, ca fals loc de publicare: 
„Italia, şi Vincenzo Gioberti (n. 1801), profesor capelan la 
Turin, medita în pragul exilului care-l va aduce la Paris, 
la: Bruxelles, opera de cugetare prin care credea să câş- 
lige pentru ideia naţională însăși Biserica Romei, 


XXIX. 


Revoluții „naționale“ 





In fața revoluției francese din 1830 se ridică, supt in- 
fluența evenimentelor de la Paris, două alte fenomene re- 
voluționare. i IAA 

La Bruxelles spectalorii unei represintaţii de operă cu 
subiect napolitan de răscoală dau semnalul. 

Aici amintirile de la sfârşitul secolului al XVII-lea, când 
Brabantul sa răsculat, atrăgând şi alte provincii, contra 
reformelor laice, absolutiste ale lui Iosif al II-lea, Suve- 
ran al 'Țerilor-de-Jos austriace, nu se uitaseră. Şi atunci, 
revolta pornise de la categoriile privilegiate: o veche a- 
ristocraţie, un cler catolic de o covârşitoare importanţă; 
Leopold al II-lea, urmaşul lui Iosif, cedase, dar nici ame- 
ninţarea cu armele nu putuse potoli spiritele: aţâţate. Se 
mergea așa de departe cu tendinţile regionale, autonomiste, 
încât se cerea ca nou domn al ţerii arhiducele Carol, cu 
condiţia ca niciodată aceste provincii să nu se unească supt 
aceiaşi oblăduire cu cele ereditare germane ale dinastiti. 

Francesii creară aici o republică, răpede confundată 
cu teritoriul Franciei înseși. Măcar o generaţie a fost 
crescută în acest mediu. Se pare că noul regim a cruțat in- 
terese şi sentimente de care se atinse prea brutal refor- 
matorul imperial. lar la congresul din Viena Impăratul 
Austriei renunţă la drepturile sale asupra unei regiuni 
care era, cu noua orientare a Casei sale, spre Răsăritul 
vechii moșteniri habsburgice, spre cele două peninsule, 

a Apeninilor şi a Balcanilor, cu totul peste mână şi, de alt- 
fel, focar de prevăzut pentru noi izbucniri de nemulţă- 
mire. Cum Anglia avea nevoie ca gurile Rinului să fie 
solid păzite, s'a creat regatul 'Țerilor-de-Jos pentru un mem- 
bru al Casei de Orange, înrudită de altfel şi cu Prusia, 
puindu-se împreună o țară de negustori calvini cu o alla 
în care stăteau alături alte clase: ţerani, muncitori, de la 
fabricele de ţesut, ai minelor de cărbuni, preoţi şi aris- 
tocraţi. 

Răscoala sa întins din causa şovăielilor regelui, de 
altfel aşa de puţin sincer, încât  trimeţând spre împăcare 
pe fiul său, pe care unii dintre răsculați l-ar fi acceptat şi 
ca Suveran, pregătia întrarea trupelor pedepsitoare. Alţii 
dintre capii mişcării voiau unirea cu Franţa, ceia ce din 
partea Angliei nu se putea admite; ei au ajuns apoi la 
ideia instalării unuia din fiii lui Ludove-Filip, ducele de 
Nemours, ceia ce iar sa dovedit imposibil. Anglia şi-a a- 
şezat candidatul, ducele de Saxa-Coburg, iar, pentru a 
măguli măcar opinia publică francesă, soţia acestui tâ- 
năr prinţ a fost luată dintre fiicele regelui Francesilor. 


Aici mu poate fi vorba de sentiment naţional, ci numai 
de amintiri şi interese locale. 

Dacă a fost altfel în Polonia, dacă lupta, începută prin 
răscoala elevilor şcolii militare din Varşovia, a putut con- 
tinua, cu învierșunare, doi ani de zile, aceasta se datorește 
faptului că acolo, în deosebire de Apus, unde Napoleon 
mare rădăcini naţionale în trecutul frances, unde Berna- 
dotte se poate face răpede Suedes, Suedo-Norvegian, iar 
Goethe, străin de toată desvoltarea militară a poporului 
său, se închină înaintea lui Napoleon, ca înaintea „Lmpă- 
ratului”, singur şi universal, Polonii continuă viața medie- 
vală, care na fost niciodată întreruptă, 

Răscoala din Varşovia e în legătură cu vechea regali- 
tate a Piaştilor, cu suferinţile primei împărțiri, cu desa- 
măgirea cruntă, de spre partea regelui Prusiei, a celei de-a 
doua, cu faptele de arme ale „legiunii polone” în Italia, 

la Roma, la Neapole, în Alpi, contra Ruşilor lùi Suvo- 
rov, în Germania şi până la San Domingo, unde 18.000 
de legionari se duc să moară de boală, şi tot aşa cu devo- 
tamentul față de Napoleon, — care de două ori a dat Rù- 
siei şi Austriei părţi din Polonia şi wa vrut să refacă re- 
gatul la 1812, — al prinţului Iosif Poniatowski. Congresul 
din Viena dăduse Ţarului „Marele Ducat” de Varşovia, 
în limitele pe care le va fixa el (şi a fixat 4.000.000 de „suflete” 
din 24.000.000), dar constituţionalismul lui Alexandru se 
vădise ipocrit şi, după un vice-rege polon fără valoare, 
puterea a trecut în mâna urâtului și mojicului frate al 
noului Țar Nicolae, Marele Duce Constantin. 

Mişcarea n'a avut şefi, şi a perit de aceia. Kosciuszko, 
refugial în Franţa, după ce promisese Țarului Pavel a nu 
lua arma contra Ruşilor, murise. Şeful legiunii polone, 
Poniatowski, se înecase în râu la Leipzig. Czartoryski, amii- 
cul lui Alexandru, era suspect, Mihail Radziwill mavea tre- 
cul. In fața acestei aristocrații era o democraţie desbinată. 
Intelectualitatea e represintată printr'un erudit ca Lele- 
vel, prin studenţi lără experienţă. Generalii lui Dombrow- 
ski se vedeau cu toţii șefi, şi acela căruia i se dăduse răs- 
punderea, Chlopicki, a părăsit, în lanuar 1831, titlul pentru 
că Ţarul nu se învoise a ceda înaintea revoluţiei. 

Ideja Poloniei integrale, ridicată printr”o întreită revoltă, 
nu se impusese spiritelor. 


XXX. 


Idei și agitaţii sociale. „Socialism engles“ 





Anglia mavuse revoluţii în sensul frances. Mişcarea 
contra lui Carol l-iu e numai manitestarea unei psihose 
biblice, îndeplinirea, liniștită şi sigură, a unei datorii 
de conştiinţă; cea de la 1688, um accident personal în 
desvoltarza unei dinastii, a cării continuare, de altfel, supt 
altă formă, nici ma fost întreruptă prin suirea pe tron 
a reginei Maria şi a soţului ci. Dacă după 1789 se 
plantează şi acolo „arbori ai libertăţii”, dacă un mare 
orator ca Fox enunţă. idei de un radicalism extrem, care 
putea fi considerat şi ca o exerescenţă a tendințelor „libe- 
ralismului”, de oameni ajunși şi bogaţi, al whigilor, e. 
mai mult decâi influența revoluţiei francese, o influență 
a bătăliei care se purtase peste Ocean pentru ideile - cele 
noi. 

Indată ce sa început lupta, care trebuia să fie lungă, 
„grea şi foarte costisitoare, contra revoluţionarilor de peste 
Canal, cari jigniseră, de atâtea ori, şi cu asprimea in- 
conşlienţei, instinctul patriotic engles, dar mai ales con- 
tra „„monstrului” Napoleon, Englesii au lucrat solidar, 
fără deosebire de partid şi de clasă, suportând orice sa- 
cini: şi acel imposit pe venit la care a trebuit să recurgă 
Pitt pentru a putea plăti coaliţiile necontenit înjghebate 
contra Franciei. 

In acest timp fabricile lucrau pentru războiu, şi aceasta 
a dat ţerii, stăpână pe atâtea descoperiri splendide, o pros- 

perilate fără “păreche. „Blocul continental” al Impăratului 
Francesilor a trebuit, cu toată contrabanda, să aducă totuşi 
o scădere a acestui comerţ. Când, prin zdrobirea marelui 
duşman, s'a ajuns la o epocă de pace, falimentul ame- 
ninţă, fireşte, această fabricaţie fără capăt şi fără frâu. 

Ea se datoria unor oameni smulşi de la ţară, unde, de al- 
minterea, vechile lor aşezări fuseseră adesea distruse de 
o aristocrație doritoare de păduri, de parcuri, de terenuri 
pentru „vânătorii de vulpi”, şi cari, lăsaţi fără nicio 
îndrumare din partea unui cler anglican format în castă 
egoistă şi pedantă şi complect ignoranţi de orice materie 
politică, trăiau în împrejurări de o sălbătăcie extraordi- 
nară, amestecați prin pivniţi unde mu putea: fi nicio 
grijă a sănătăţii şi a moralei: transporturi de copii cu to- 
tul nevrâstnici serău trimeşi în aceleași fabrici şi usine, 
unde trebuiau să agoniseze. 

Leafa era mică, izgonirea posibilă la orice mers rău 
al afacerilor, iar preţul pânii se ţinea sus, prin reglemen- 
tarea de la 1815, din partea unui Parlament dominat de 
aristocrația marilor agricultori (aşa numitele corn laws). 

Totuşi bietele ființi erau aşa de neajutite, încât nu de 
la dânsele a venit proteslarea şi nu prin ele sa făcut 
prima organisare a resistenţei şi a luptei. Mila de oameni 
a lui Robert Owen (1771-1858) a dat semnalul. 

Ajuns prin căsătorie proprietarul unei mari fabrici, 
el s'a găsit înaintea teribilei probleme care trebuia să-l 
ocupe, să-l stăpânească toată viaţa. Intăiu, căută să-şi lä- 
murească ideile şi, astfel, în cartea-i de la 1813: „Vederi 
„noi asupra societăţii sau încercări de a forma caracterul u- 
“man”, el stabili următoarele principii: | 

Omul e stăpânit de ereditate, influențat de mediu. E ne- 
drept a-l pedepsi, inutil a-i da o răsplată. Totuşi el are 
drept la o sumă de plăceri. Pentru a fi ce trebuie şi 
pentru a îndrepta pe alţii se cere un lucru: bunăvoința. 
In acest cas nu e nevoie de morala religioasă. 

Astfel s'a condus fabrica de la New-Lenark, cu 3.000 de 
lucrători, şcoala de 5-600 de copii. O încercare asămănă- 

toare s'a făcut la „Noua Armonie” din Statul american În: 
diana la 1823. Ea nereuşind, Owen revine în Anglia, unde 
publică o „chartăa noii lumi morale”. La 1832 el trezia 
mişcarea „chartismului”, pentru noua „chartă”-statut a lu- 
mii sărace. i 

Incă de la 1817 Cartwright, cu „Blanketeers”-ii lui, 
presintase o petiție către Parlament din partea a 1.700.000 
de semnatari. Un timp, atenția fusese atrasă de lupta ca- 
tolicilor irlandesi pentru deplinătatea drepturilor poli- 
tice. Agitaţia, condusă de 'un Cobett, de un Hunt, de un 
Lovett, continuă însă, sprijinită şi de ideile lui Ieremia 
Bentham (1747-1832), stătuitorul prinților pentru a se 
ajunge la aceiaşi fericire umană, şi de elocvența plebe- 
ianului Cobden. La 1819 se trage la Manchester în carne vie 
(se suspendase habeas corpus şi se rostise condamnarea 
la moarte contra celor cari nu se împrăştie la somaţie). 
„Cele şase puncte”? votate de Parlament nu permit adu- 
nări decât pe parohii. 

Trebuia deci schimbată alcătuirea Parlamentului, adecă 
dreptul electoral, şi pentru aceasta se oferia concursul 
burghesici fără drepturi în noile oraşe industriale şi co- 
merciale. La 1831 Burdett formează Asociaţia pentru su- 
fragiul universal; cu un an înainte apare ziarul săracilor 
(Poor man's guardian). Se cere neapărat billul reformist. 
Legile pentru'săraci (1832) nu ajung. La 1834 se întrebuin- 
țează pentru întăia oară ca armă greva. In anul următor 
se înjghiabă asociaţii radicale pentru ca la 1838 să se 
ceară the peoples charter,  adecă balotagiul în alegeri, 
Parlament anual, suprimarea centrului, mici circumscrip- 
ţii şi plata deputaţilor, un Parlament muncitoresc. La 
1839 se fixează treizeci şi nouă de puncte, pe care celălalt 
Parlament le răspinse prin 235 de voluri contra 45, aproa- 
„pe în momentul când se răscoală Țara Galilor de Sud şi 
când 8.000 de muncitori atacă oraşul Newport, căutând a 
grăbi ceasul cuceririlor sociale. 


XXXI. 


Revoluțiile din 1848 Revoluţia francesă 





Noua revoluție francesă, parisiană, din 1848 ware o im- 
portanță națională sau socială, ci e în legătură numai cu a- 
nume curente politice şi e determinată de o curioasă po- 
trivire de împrejurări. 

De naționalism, fireşte, nu poate fi vorba. In ce priveşte 
ideile sociale, ele avuseră un rol încă la 1830, când mul- 
țimea agitală, răsculată, neavând şefii, s'a îndreptat după 
tricolorul, uniforma şi săbiuța elevilor politehnicieni, vi- 
itori ingineri, cari, tără să îi ascultat conferințe saint-simio- 
nicne, aveau aceiaşi stare de spirit ca vânturătorii idei- 
lor de refacere complectă, pe base tehnice, a unei uma- 
nilăţi altfel însutleţite. Asociaţiile reformatorilor periseră 
în ridicul, ziarele lor dispăruseră, nu însă tără a lăsa ur- 
me în spiritul oricărui cugetător din acest timp. 

In schimb, societăţile secrete, deosebite de carbonaris- 
mul lichidat, se înmulţiau. Ele, erau conduse de legenda 
care se formase, pe basa operei istoricilor, asupra vechii 
revoluţii de la 1789. De aceia titluri ca Amis du peuple, 
Droits de Phomme, cu împărţirea, caracteristică pentru 
acea epocă, în. „secţiuni”, cu lozinci ca aceia luată de la 
predicatorii pretacerilor radicale: Abolition de la propriété 
mal acquise. 

Din aceste societăţi sau pe alături se trece la răscoala şi 
comploturile care descurajează pe regele popularității, că- 
ruja nu-i era nimic mai scump decât aprobarea naţio- 

nalii pe care se clădise un tron fără legitimitate şi fără glo- 
rie, pe care nu-l putea susținea în de ajuns îmbogățirea, 
şi prin noile mijloace de transport, prin convențiile de 
comerț, prin. creaţiunea, după exemplul mapoleoniam, a unei 
burghesii nerecunoscătoare, nici o politică exterioară care 
aduce isolarea de câţiva ani a Franciei pe chestia egip- 
teană. cu părăsirea ideii de revanșă, în conflictul german, 
şi chiar ruperea, în acea problemă a lui Mehemed-Ali, a 
fiveștii legături cu Anglia. La 1834 întăia rebeliune se 
produce. După aceasta maşina infernală a lui Fieschi, 
urmată de „conspirația prafului de puscă” (conspiration 
des. poudres). A doua zi după amnistia din 1837, noua 
răsvrătire din. 1838. 

Supl paşnice nume înșelătoare, societăţile semeţe se 
refac: Société des familles, cu Blanqui, cu Barbès, Société 
des Saisons, cu un caracter muncitoresc mai apăsat, So- 
ciété des nouvelles saisons, pe lângă grupuri disidente. 

Dar aceste societăți, foarte lovite după fiecare izbucnire, 
nu puteau pregăti şi conduce o mare mişcare popu- 
lară, pe care, de almintrelea, nimeni mwa aşteptat-o 
la 1848. Ideia republicană sau ideia socialistă nu erau 
limpede definite în mintea agitatorilor. Câteva mii de 
oameni, oricât de de convinşi, cu greu pot să schimbe 
forma unui Stat. 

La această dată ţinta tulburătorilor prin articole şi dis- 
cursuri era alta: răsturnarea Ministeriului doctrinarilor, cu- 
getătorilor, istoricilor, profesorilor pe cari dinastia de 
Orléans, mândră de mecenatismul ei din generaţie în gene- 
raţie, îi preferase altor grupări, de dreapta şi de stânga. 
Se întrebuinţă cuvântul de ordine al reformei electorale 
— un ziar apare cu acest titlu: La Reforme — pentru a 
începe campania banchetelor politice, care nu erau oprite 
prin nicio lege. Organisaţie. artificială, plătită cu bani şi 
care lucra asupra provinciei prin mijlocul prestigiului o- 
ratorilor, ca Odilon Barrot, Ledru Rollin şi alţii. Ici se vor- 
bia de socialism, dincolo de republică; pe alocuri apărea, 
pentru prima dată, steagul roşu. 

Un mare banchet, la care se chemaseră tot felul de a- 
sociaţii, şi cele şcolare, fu oprit la Paris. O parte numai 
din organisatori se hotărî totuşi să-l ţie. 

Regele, căruia-i murise sora, buna sfătuitoare, şi moşte& 
nitorul, ducele de Orléans, se adresă armatei biruitoare 
în Algeria. Dar îi ceru să nu tragă şi strecură la mijloc 
ca element de împăcare Garda Naţională, pe care de mult 
wo trecuse în revistă şi care era complect politicianisată. 
Ea se declară contra guvernului, pentru „„libertate”, pen- 
tru reformă. Comanda fu luată generalului Bugeaud. Tru- 
pa fu atacată la Ministeriulde Externe, şi, când ea răspun- 
se, victimele fură purtate prin tot Parisul. Aceasta însemna 
lichidarea. Regina smulse soţului ei licenţiarea Ministe- 
riului şi chemarea lui Odilon Barrot, care credea că i se 
cer discursuri la baricade. Familia regală recomandă şe- 
iului ei o abdicare pe care o grăbi un ziarist cunoscut şi 
un mare aventurier, Emile de Girardin. 

Noul rege, fiul ducelui de Orleans, fu dus de admirabila 
lui mamă, princesa Elena, la Cameră, unde nimeni nu cu- 
teză să vorbească până în momentul când bandele, com- 
puse din cele mai rele elemente, se năpustiră în sală. Lamar- 
line, cel care ceruse „budgetul liberalităţii Statului”, un 
„Ministeriu al binefacerii publice”, un „Ministeriu al vieții 
poporului”, revărsă elocvenţa sa asupra creării guver 
nului provisoriu, aclamat de mulţimea sălbatecă. 


XXXII, 


Revoluția italiană din 1848 

In Italia revoluția are un caracter original, care e şi na- 
tional şi social. 

Intrun moment când nu se puteau prevedea împre- 
jurările de la Paris, Marele Duce de Toscana, Leopold al 
II-lea, primeşte, supt o presiune blândă, ca, de alminteri, 
pretutindenea în peninsulă, să acorde o Constituţie, care 
nu va fi însă proclamată până la 15 Februar. Dar la 12 
Tanuar încă Palermo se revoltă. Sicilia căutând să-şi păs- 
treze o oarecare autonomie în Statul federal ce ar fi să se 
întemeieze. Pregătită de la 28 ale aceleiași luni, Constituţia 
napoletană e dată în vileag la 10 Februar. Cu toate tradi- 
tiile conservatoare şi cu toată nehotărirea, în 'unele împre- 
jurări, ale unui caracter melancolic şi fără multă încre- 
dere, Carol Albert, regele Sardiniei, fost luptător în ar- 
matele francese și prinţ trăit în Apusul revoluţionar, con- 
simte să se publice un act asămănător, promis încă din 
14 Februar, la 4 Mart. 

Ceia ce se voiă va avea însă un dublu caracter. Ca și la 
noi, unde, la 1848, Eliad represintă pe cei mai bătrâni, pe 
cărturari, pe negustori, iar Brătienii şi Rosetti, cu toate pa- 
oinile închinate din când în când unităţii naţionale, pe stu- 
denţii doritori de a reedita revoluţia liberală, republicană, 
roşie, din Paris, pe când misticul Nicolae Bălcescu se gân- 
deşte, ca și generaţia lui loan Câmpineanu, pe la 1840, la 
viața generală a naţiei din mila lui Dumnezeu, liberalii ița- 

lieni, cari cred, ca Balbo, furios contra celor cari urmări 
două scopuri de odată, cel naţional având să fie zïbovit ori- 
cât timp. deci contra „tribunilor de piaţă” cu gândul la 
„prostii şi copilării”, sectari mânaţi de „dorinţa zădarnică 
a unităţii”, se află în faţa acelor pe cari-i interesează, îna- 
inte de toate, neapărata, grabnica realisare a Italiei. 
Chiar aceşti din urmă nu aparțin unei singure direcții. 
Unii, Piemontesi şi Milanesi, își dau samă că nimic nu se 
poate face decât prin puterea armelor, care sânt în mâna 
dinastiei de Savoia. Așa cred, mai mult sau mai puţin, 
WAzeglio, ginerele lui Manzoni şi autorul frumosului ro- 
man istorie Niccolò de Lapi, contele Cesare Balbo, fost au- 
ditor napoleonian la Paris în 1807, apoi trimes de regele 
Sardiniei la Londra, cam pe vremea când scrie, la 1813, 
Speranze d'Ilalia; Cesare Cantù, care-şi exprimă ideile încă 
dinainte de revoluţie, în Raggionamenti sulla storia lom- 
barda nel secolo XVII şi romanul, redactat la închisoare. 
Margherita Pusterla; apoi poeţi ca liricul Berchet (1851), 
care a cântat, „țara dumnezeiască prin şapte ursite, în 
şapte  sfărmată de şapte hotare”, şi dramaturgul Nic- 
colini, care învie epoca lui Arnaldo di Brescia. In faţa lor, 
Vincenzo Gioberti (n. 1801) pune în lumină „primatul civil 
şi moral al Italienilor” şi recomandă ca şef, plin de auto- 
ritate, lipsit de interes şi nerepresintând o succesiune 
dinastică, pe Papa, care e atunci, de curând, după „re- 
trogradul” Grigore, fostul cardinal Mastai Ferretti, Piu al 
IX-lea, pornit cuo largă amnistie, care a fost aplaudatiă de 
toată lumea, şi cu învoirea creării unei gărzi naţionale. 
Cuprinrând cu ochiul toată apăsarea și suferința, indife- 
rent de ţară şi de neam, Giuseppe Mazzini (n. 1805), a- 
vocat genoves, condamnat la moarte în 1833 şi de atunci a- 
dăpostit la Londra, lucrează în numele „Italici tinere”, în- 
to vreme când fraţii Bandiera cădeau la Cosenza de 
gloanţe (1844), supt devisa Dio e popolo, ca orice nație do- 
ritoare de libertate. Asociat cu Polonii, el trezeşte la Unguri 
energiile de agitaţii ale lui Kossuth împotriva operei de 
organisaţie economică a lui Szechânyi. Polonii, cari dau 

revoluţiei maghiare, ajunsă la detronarea noului Impărat 
Francisc Iosif, pe generalul Bem, cel ce, intrând în Mol- 
dova, spera ca prin Ciangăii răsculați să se puie în 
contact cu patria sa şi Românii, sânt în continue legături 
cu dânsul. 

La 22 Mart Daniele Manin și Niccolo Tommaseo procla- 
mară la Veneţia învierea republicei Sfântului Marcu, spri- 
jinită, nu pe liberalismul nou, ci pe vechea tradiţie glo- 
rioasă, şi cetatea întreagă va fi solidară într'o eroică apă- 
are. Liberalismul republican ridică steagul său în Milan 
la 18-22 Mart şi, a doua zi, Carol Albert trebuia să treacă 
hotarul cu o armată între conducătorii căreia era un slab 
general italian care luptase pentru Poloni, Ramorino, şi 
generalul polon Chrzanowski. 

Victoriile de la Goito şi Pastrengo, luarea Peschierei 
nu vor împiedeca pe Radetzky la optzeci şi şase de ani 
de a pregăti decisiva revanșă austriacă de la Vicenza, re- 
luată, şi de la Custozza. Sprijinul Italiei doritoare de liber- 
tate a venit Piemontesilor prin armatele Toscanei, Neapo- 
lei şi Sfântului Scaun, dar fără nicio unitate în acţiune. Un 
general Pepe, o princesă Belgiojoso adaugă în zădar entu- 
siasmul lor. Sardinia, care, pentru a nu părăsi Veneţia, re- 
fusase Adigele ca hotar, trebuie să consimtă, supt Victor 
Emanuel, fiul lui Carol Albert, retras în Portugalia ca să 
moară acolo, la o pace de zăbovire. 


XXXIII. 


1848 in Germania 





Germania a avut două mișcări în anul 1848: una a inte- 
lectualilor, preocupați de ideia unității naţionale trezită 
şi hrănită de o întreagă literatură, şi alta, aceia a agita- 
țiilor constituționale, în deosebitele State, dar si în vederea 
organisării doritului Sint unitar. ' 

Asupra societății germane, încă patriarhale, cu atatea 
rămăşiţe din evul mediu, s'a revărsat pe la 1800 influența, 
capabilă de a desorienta, de a zăpăci complect spiritele, 
a mai multor factori: noua religie a metafisicei din Univer- 
sităţi, presența unor străini, cuceritori şi administratori, 
cari veniau dintro lume mai desvoltată social, exem- 
plul schimbărilor constituționale adânc săvârşite la ho- 
tarul de Apus şi de la Sud, în timpul revoluţiei francese 
şi îndată după aceia. 

Oamenii trăiau așa cum se vede din romanele aulobio- 
grafice ale lui Goethe, „Suferinţile tânărul Werther”, „Wil- 
helm Meister”, „Inrudirile de elecţiune”, ori din scrisorile 
către dânsul, ale mamei, burghesa din Frankfurt, ale so- 
tici, certată cu orice ortografie, ale surorii Cornelia, acelea 
ale intelectualilor cari s'au apropiat de inima lui, d-na de 
Stein şi „,copilul”, Bettina von Armin —și se poate pune 
alături corespondența romanticului „florii albastre”, poe- 
tul Novalis, cu iubita lui moartă la cincisprezece ani şi 
două luni. De odată, prin reservoriul de idai al şcolilor 
înalte, care răspândia curente noi în toate părțile, ieşi 

roada unor ambiţii, unor aspirații mult mai îndrăznețe. 
Iar oaspeţii impuşi de împrejurări creau în jurul lor, prin 
ce spuneau și prin felul cum erau, cu totul altă at- 
mosteră. Formele ieşite din marele cutremur îndemnau ne- 
apărat la o imitație. 

Intăiu, în ţerile unde fusese mai puternică influența erei 
napoleoniene, se dădură, îndată după dărâmarea „geniu- 
lui” adorat, Constituţii pe care Germanii însişi le numesc, 
cu cuvântul frances strecurat lui Ludovic al XVIII-lea, „oc- 
troiate”, Astfel a fost ceasul cu aceia din Bavaria, la 1818, 
cu aceia din Baden la. 1819. Maximilian-losef, Bavaresul, 
socrul lui Eugeniu de Beauharnais, rămăsese, oricare ar fi 
fost mai târziu atitudinea lui față de Franţa, adânc întipă- 
rit de influența francesă exercitată asupra lui. 

Adunările ieşite din aceste Constituţii sămănau mai mult 
de formă cu cele din Franţa şi cu atât mai mult din An- 
glia. Erau de fapt continuatoarele vechilor diete ale stă- 
rilor sociale” foarte osebite şi profund respectuoase faţă 
de monarh. Nu se putea desvolta în ele, cu o burghesie 
încă timidă şi nu destul de bogată, un liberalism ca acela 
care a dus luptele în Franţa contra Restauraţiei și, pe ur- 
mă, contra „puterii”. Elementul muncitoresc lipsia. Curtea, 
modestă, de înfăţişare bătrânicioasă, era un frâu poale, 
dar un mijloc de exploatare şi o unealtă de stăpânire. O 
birocraţie după cea napoleoniană alcătuia însuşi chiagul 
societăţii. 

Exemplul acestor Constituţii îndeamnă și lumea din alte 
State germane, unde Suveranii nu erau dispuşi a-şi sa- 
crifica privilegiile. Se adause înteţirea ieșită din revoluția 
francesă de la 1830: Prinții, atunci, „căzură la învoială”, şi 
de aici ieşiră aşezămintele constituționale „pactate” (pak- 
tieri). Le găsim în Wurttemberg la 1829, apoi în Saxonia 
regelui Anton şi în Hesa electorală la 1831. In Leipzig, în 
Dresda fuseseră tulburări de stradă. 

Dincolo de aceste Constituţii, garantând o desvoltare paş- 
nică, era agitația după modelul frances, sau în vederea 
unităţii naţionale. 

Ea era purtată de oameni de drept, dar mai ales de seri- 
itori şi cugetători. Lângă filosofia creatoare de sisteme, po- 
porul german are, acum când conștiința trecutului se des- 
chide, măreaţa publicaţie de izvoare Monumenta Germaniae 
Historica, şi alături, colecţia de istorie a Statelor începută 
de Heeren şi Uckert; marele Ranke îşi începe sintesele 
de istorie universală: Waitz, Pertz, Dahlmann fac politică 
pe aceste base. La 1830 se izgonesc din Göttingen şapte 
profesori cari se ridicaseră împotriva măsurilor anti-con- 
constituționale. Literatura se desparte violent de „olimpia- 
nismul” internaţional al lui Goethe, atacat de nemiloasa 
critică a lui Menzel. Un liberalism agitator începe cu 
Freilisrath. aprinsul poet romantic, şi cu Gutzkow. O 
pornire revoluţionară vehementă agită pe tinerii Evrei 
Borne și Heine, acesta mare poet german, însufleţit de poe- 
sia populară, dar imigrat în Franţa liberală, unde trăieşte 
din subsidii de Stat. lar din cunoașterea mai deplină şi mai 
sigură a istoriei iese naționalismul militant din baladele 
lui Uhland. ' 

Incă din 1833, după adunarea pangermană de la Ham- 
bach şi cererea făcută de Welcker, în Baden, de a se 
aduna o repwesintanţă naţională germană, se încearcă o 
revolutie de stradă, cu desarmarea trupelor, la Frankfurt. 
socotit ca vechea capitală de drept a Germaniei, el fiind 
locul de adunare al dietelor. Sarcina a devenit mai uşoară 
după suirea pe tronul german a unui Suveran taientat, dar 
lipsit de echilibru, ca Frederic-Wilhelm al IV-lea, fiul 
frumoasei regine Luisa, spirit deschis la toate ideile și sim- 
titor la toate felurile de frumuseţă, dar fără sint practic 
şi gata, și el, de abdicări în faţa celei Vintăiu dificultăți; 
minte zguduită care va termina în nebunie. Alături, pe tro- 
nul lui Francisc l-iu de Austria, se suie epilepticul, sla- 
bul de fire Impărat Ferdinand, fiul unei princese din 
Sicilia, odinioară un harnic cercetător în domeniul botani- 
cei şi tehnicei, dar absolut incapabil de a întrupa monar- 
hia. Ludovic al Bavariei e un clăditor până la risipă, fă- 
când din München o capitală a artelor în stilul impus de 

dânsul un romantic creator de „walhalle”, dar un ultra- 
montan religios, un ocrotitor al oricării porniri contra libe- 
ralismului, şi el se degradează prin legătura lui cu dăn- 
țuitoarea scoțiană Lola Montez, „contesa T.andsfeld” (ait 
prinț se consacră, abdicând, ţiitoarei sale, contesa de Rei- 
chembach). Numai în Saxonia, Frederic-August al II-lea se 
îndreaptă după nevoile vremii. 

Niciun mare ministru lângă as'fel de Suverani. La Vie- 
na, Metternich, îmbătrânit, după treizeci de ani de vizirat, 
nu crede în putinţa unei schimbări. 

In față, o oposiţie risipită, tără ţintă şi fără sefi. Indivi- 
dualităţi capricioase. Heinrich von Gagern, care va arunca, 
la 1847, ideia Statului unitar, democratic german, e un 
fost elev de şcoală militară, un fost locotenent în armata pru- 
siană la Waterloo, apoi student, pe rând, la :Teidelberg, la 
Göttingen, la Iena, chiar la Geneva, în 1819, ca să fie, un 
timp, funcționar, asesor, consilier de guvern, înteypând o 
carieră politică des întreruptă prin retrageri la ţară, în 
1832. La Berlin, salonul politie al inteligentei Evreice Ra- 
hel, măritată la 1814 cu scriitorul Varnhagen von Ense, 
răspândeşte unele idei înaintate, din care însă nu se ìn- 
chiagă nimic. Viena e un centru internațional, plin de 
Greci, de Slavi, şi cu câte un Român, unde se ridică 
doar o studenţime gălăgioasă, care crede că poate discuta 
resolvi şi conduce orice. 

De aici caracterul mișcărilor din 1848. Curentul von 
Gagern dă în Mart „Parlamentul pregătitor” (Vorpar- 
lament), Parlamentul general german din Maiu, care oferi 
în zădar coroana lui Frederic Barbarossa regelui Prusiei 
şi căută să facă o ființă politică vie din slabul arhiduce 
[oan, ales „administrator al Imperiului”  (Reichsverwe- 
ser), pentru ca apoi Adunarea să se piardă în compromi- 
(ătoare discuţii de ideologie goală. 

La Berlin, cu participare de refugiaţi poloni şi, se 
zice, de agenţi francesi, reproducerea revoluţiei din Paris, 
cu aceleaşi procesiuni. şi baricade, cu aceiași cãutare şi 
plimbare a morţilor, pentru ca, după ce regele se umilise 

închinându-se acestora, contele de Brandenburg să întă- 
rească prin energia sa un tron zguduit și de starea ner- 
voasă a celui care-l ocupa. 

La Viena, Metternich capitulează înaintea unui tumult 
al studenților, cari, săptămâni de zile, prefac Statul în 
seria de represintaţii retorice date de un tineret cu ambi- 
tii premature, i] 


XXXIV.] 


America şi învăţămintele ei” 





încă nu s'a integrat în istoria universală larga parte pe. 
care o au amândouă Americile. Câteva pagini datorite mai 
ales dorinţii editorilor de a prinde cât mai mulţi cum- 
părători, nord- şi sud-americani nu pot fi considerate ca 
începând sincer această operaţie, aşa de necesară penp 
tru a înţelege mersul general şi starea actuală comună a 
naţiunilor şi Statelor. 

Americanii ei înşii își ajung. Ei nu simt nevoia de a cu- 
“moaşte şi presinta istoria altor continente, de a face ca 
larga lor hartă să se protileze pe un fond universal. Iar Eu- 
ropenii, cari de sigur mau, în de obşte, sentimente de ură 
sau de despreţ, nu văd în istoria americană ceia ce li e 
familiar în patria lor continentală: războaie, tratate de 
pace, schimbând hotare apărate cu cea mai mare în- 
dărătnicie, până la capăt, generali biruitori, arcuri de 
triumf, Suverani având o adevărată biografie, o diploma- 
ţie necontenit activă. Nu-i atrage, pe de altă parte, nici o 
desfăşurare culturală care să nu samene cu a lor. In 
adevăr,  America-de-Nord, care sa lămurit abia după 
1820, — în epoca Revoluţiei şi a lui Napoleon, Europa 
“rămânindu-li închisă, — a căutat a-şi însuși civilisaţia 
europeană în epoca romantică, şi astfel Longfellow va 
deveni un ucenic al romantismului german, istoric şi po- 
litic, încercând a crea alături poeme americane de același 
fel, ca Song of Hiawatha şi Washington Irving va prinde 

interes pentru Maurii din Grenada, pentru Mohammed şi 
pentru Columb, dând drum ironiei sale americane numai 
în vestita „Carte de schiţe”: abia dacă Emerson, potrivit 
idealismului religios, nobil şi îndrăzneţ al Americei, va 
da în Poemele sale, ca şi în „Oameni represintativi” şi 
în „Conducerea vieţii”, o notă care e în adevăr locală, „na- 
fională i N A 

De altfel nici economiceşte America nu există decât după 
congresul din Viena. Atunci numai se desleagă probleme 
de organisaţie economică şi financiară mult timp lăsate 
fără soluţie, atunci va începe o producţie capabilă de a 
înfrunta şi risca totul, atunci America englesă va apărea 
pe piaţa lumii întregi, pe care mai târziu va încerca 
so domine. Atunci îşi complectează şi harta, căpătând, pe 
lângă vechiul sâmbure de pe coasta Oceanului Atlantic, de 
la Rusia Alaska,de la Mexic California, Noul Mexic, Te- 
xas, de la Napoleon l-iu, vasta Louisiana, de la Spanioli 
Florida, toate fără vărsare de sânge, numai la capătul u- 
nor atente târguieli băneşti. 

Și, încă, această Americă englesă stă în faţa unei noi 
şi atât de grele întrebări. De fapt, între hotarele Contedera-: 
tei nu e o singură ţară, ci sânt două: cea din Nord, de oa- 
meni de afaceri şi de industriași începători, continuu hră- 
nită de o imigrație în spor, a elementelor lăsate libere de 
lunga pace europeană, deci influențată de toate tendinţele 
contemporane ale Europei şi dominată de aceiaşi religio- 
silate biblică pe care am însemnat-o mai sus; cea de Sud, 
de cultivatori de bumbac, întrebuinţând Negrii moşteniţi 
de la Francesi şi Spanioli pentru o gospodărie vastă şi 
storcăloare, asupra căreia nu presidează nicio ideie şi 
împotriva căreia nu se ridică niciun ideal. Va trebui lun- 
gul, distrugătorul „războiu de secesiune” între aceste două 
lumi ca să se ajungă la însulleţirea Americei-de-Nord 
întregi de către spiritul de la Bostoii. 

In America mijlocie şi deSud au văzut prea mult două 
drame a căror importanţă a fost exagerată: aceia a distru- 
gerii, reale şi vaste, a populaţiei indiene de către „cuce- 

ritorii” secolului al XVI-lea şi aceia a luptei eroice, prin 
1810-20, a spiritului de libertate contra apăsării şi tiraniei 
guvernatorilor şi tuneţionărimii veniţi din Spania. 

De fapt, după contopirea cu vechea rasă indigenă care 
a adus um. preţios tesaur de cultură şi mai ales obişnuinţi de 
spirit care se simt şi astăzi, a lost acolo un puternic an- 
lagonism între elementul alb de mult timp aşezat, creolii, 
şi cei cari erau trimeşi pentru administraţie, ceva ca Opo- 
siția, la noi, în secolul al XVII-lea, dintre Cantacuzinii, 
Greci de origine, şi noile intiltraţii greceşti. Creolii se do- 
riau pe sine stăpâni acasă, aceasta fără nicio ură față 
de vechea patrie. 

Dar patria, întrun moment, na mai existat, Napo- 
leon dăruind. fratelui său ceva care era aproape o pro- 
vincie a Imperiului său şi, alăturea, stârticând Portuga- 
lia cucerită. Independenţa se impunea de la sine colo- 
niilor. Aşa o înțelegea călugărul Hidalgo în Mexic. An- 
glia, ajutătoare a resistenţei spaniole, aducea aici, unde a- 
vea posesiuni, cum adusṣe şi în Sicilia Bourbonilor, influența 
unor instituţii liberale. Şi, pe lângă aceste motive ale unui 
lupte nu atât de sângeroase, era exemplul Franciei: a- 
cestuia i se datoreşte, ca şi proclamarea în acelaşi Me- 
xic a lui Iturbide, ofițer spaniol, ca Impăratul Augustin 
l-iu, opera lui Miranda, fost luptător şi factor politic al 
revoluţiei francese, arestat, menit cândva ghilotinei, In- 
tre aceste curente, Bolivar, „liberatorul”, represintă un 
program cumpănit de politică americană. Toţi însă păs- 
lrează în noile republici, pe care Bolivar le voise federale, 
osebirile create de provinciile spaniole, urmând exemplul 
Statelor din Nord, care, ele, se putuseră federa. 

Dar în ambele Americi e o creaţiune nouă, naţională, or- 
ganică, dând resultate uimitoare, pe care Europa trebuia 
să ajungă a le vedea, lăsându-se influențată de dânsele. 


XXXV. 


 Materialismul epocei lui Napoleon al III-lea - 





Revoluţia de la 1848 a fost străbătută în deosebitele ţeri 
de interese şi de pasiuni sociale care se puteau prevedea 
şi se puteau uşor înţelege. 

Unde mişcarea are caracter naţional, cel social ajunge 
totuşi a se strecura. Astfel în Germania, unde, după lun- 
ga serie de discursuri ale poeţilor, cugetătorilor şi proteso- 
rilor, care, ca orice revărsare de trase, a distrus tot pres- 
ligiul Parlamentului naţional, grupe de muncitori fără 
pregătire prin şcoală, fără celire, fie şi a ziarelor, deso- 
rienlaţi și sălbătăciţi, se aruncară, spre sfârşit, asupra 
unora dintre deputaţi, şi-i 'uciseră. 

In revoluţia vienesă studenţii, de o parte, cu discursuri 
ca acelea de la Frankfurt, fără talentul şi cultura de: 
acolo, s'au găsit în fața masselor ignorante din mahalalele 
câştigate şi pierdute, până la manifestări de ură so- 
cială, la urmă. Motivele sociale îndeamnă şi pe tinerii Ro- 
mâni ridicaţi în Ardeal contra mişcării ungurești, pe 
care, din ură față de absolutismul austriac, o sprijiniau 
liberalii de la noi, înfrunte cu mazzinianul Bălcescu. 

Cu atât mai mult în Parisul unde nu era motivul naţio- 
nal ca să contrabalanţeze şi unde revoluţia se petrecuse : 
pe neprevăzute, uimind şi pe aceia cari contribuiseră la 
desvoltarea ci. Se creaseră, pe basa ideii „dreptului de 
muncă”, aşa-numitele „ateliere naţionale”, conduse de munr 

citorul Albert, care deveniră foarte răpede cluburi de lene 
şi de declamaţii zădarnice. Când lipsa de bani întrun Te- 
saur secat de tulburări şi de urmările lor aduse închiderea 
acestor cuiburi de înteţire, în care se otrăviau sufletele, 
„şomajul? aruncă pe baricade, în credința că totdeauna 
acolo se câştigă biruinţa, miile de oameni întărîtaţi. Dar, 
data aceasta, nu era, la spatele armatei care luptase în 
Algeria, o voinţă regală şovăitoare, o Curte împărţită de 
interese şi de intrigi şi sfaturi naive ale unor politiciani pe 
atât de zăpăciţi, pe cât de binevoitori, aşa încât tunurile 
generalului Cavaignac îşi tăcură datoria faţă de fortificațiile 
străzii. Generalul putu să aştepte ca răsplată a hotărîrii 
` sale meînduplecate presidenţia noii republici; ea căzu însă 
în singurele mâni dibace ale purtătorului numelui magic 
de Napoleon. 

Socialist de nuanţă sentimentală saint-simoniană, dar şi 
naţionalist de tipul Mazzini, acela care se făcu proclamat 
Napoleon al III-lea a realisat o mare operă de creaţiune, 
pretutindeni imitată, în care ambele tendinţi au fost armo- 
nios amestecate, ceia ce impune memoria sa unei largi re- 
cunoştinţi, prea mult timp întârziată. ` 

Dar prinţul care-şi făcu stagiul american ca exilat şi 
care, prin îndelungata sa locuinţă în Anglia, unde-şi crease 
şi o familie de mâna stângă, era în legătură cu toate teo- 
riile “şi încercările cu privire la problema, dominantă, a 
producţiei şi. circulaţiei, nu e decât fericitul represintant 
al tendinţilor unei întregi epoce de politicieni şi econo- 
mişti . sentimentali, în care va trebui să sa integreze şi 
„disidentul” Karl Marx. 

Fără a uita creaţiunea americană a lui Owen și admiraţia 
lui Petru Poenaru pentru maşina văzută la lucru în 
Anglia, iată pe creatorul „economiei naţionale” germane, a- 
tât de inspirat de aiurea, Frederic List. Născut la 1789, 
funcţionar, profesor de economie politică — întăia catedră 
pentru această ştiinţă nouă a făcut-o Revoluţia trancesă—și 
de ştiinţă de stat la Tübingen, dar numai pentru câteva 
luni, sfetnic al unei societăţi comerciale, deputat în Wurt- 

temberg, dar condamnat pentru un memoriu la zece ani 
de fortăreață, el, care călătorise încă de la 1811, trece în 
Alsacia francesă, în Elveţia şi, după o scurtă închisoare în 
țara sa, în America, unde, la Philadelphia, dă în engle- 
zeşte „Liniile noului sistem de economie politică”, de la 
1827, în care atacă „universalismul” lui Adam Smith. De 
aici, unde se ocupă de mine de cărbuni şi creiază localită- 
tile Port-Clinton şi 'Tamaque, aduce planurile de gran- 
dioasă circulaţie, pe uscat, prin căile ferate, pe mare. Con- 
sul onorar la Hamburg, face un drum în Franţa, se 
întoarce în America, devine consul, tot onorar, la Leipzig 
chiar, unde stăruie pentru calea ferată, la Dresda, dar 
mai trece odată pe la Paris, la 1837. La 1841, după a- 
ceasta, apărătorul unei industrii pe care o cunoaşte aşa de 
bine dă la lumină „Sistemul naţional al economiei politi- 
ce”, opera sa de basă, pentru a lucra apoi la ideia uniunii 
vamale germane (foaia Zollvereinsblatt). După o călătorie 
în Anglia pentru unirea materială a celor două civilisaţii 
(pentru uniunea lor morală, până la Frederic al II-lea, lu- 
cra, tocmai. atunci, Carlyle) se sinucide (30 Novembre 
1846). 

In faţă, cariera aşa de asămănătoare a lui Michel Ghe- 
valier, şeful studiilor de economie politică în Franţa. Näs- 
cut la Limoges în 1806, politehnician, inginer de mine. Fi- 
reşte că saint-simonismul îl prinde; tehnica şi misticis- 
mul le îmbină în formula „Dieu est Parchitecte des na- 
tions”. E trimes în Statele-Unite şi publică Lettres sur PA- 
merique de Nord, dar merge şi în Mexic, în Cuba, în Ame- 
rica latină, făcând aceiaşi provisie de observaţii. Trece la 
1836 în Anglia, pentru ca după doi ani să publice łn- 
térêts matériels de la France, în care e acelaşi program 
ca şi la List, ca şi -la Poenaru: căi fluviale, căi ferate 
(scrie despre istoria şi situaţia lor în. Statele-Unite), liber 
schimb, producţie industrială. Consilier de Stat, al Agri- 
culturii şi Comerţului, la 1830, ajunge acum ce fusese List 
la început, profesor de economie politică, tipărind în- 
tre 1842 şi 1850 Cursul de economie politică. Deputat la 


115 


1845, el publică în mijlocul comoţiunilor revoluționăre 
Question des travailleurs şi Lettres sur Lorganisation de 
travail. De la început Napoleon va face din el, membru al 
Institutului, profesor la College de France, un colaborator. 

Alături, Frederic Bastiat (1801-1850), fost judecător, cer- 
cetează Spania şi Portugalia, Anglia lui Cobden, pe care-l 
recomandă în Franţa, şi, prin „Sofisme economice”, „Ar- 
monii economice”, „Protecţionism şi comunism” (la 1849). 
duce aceiaşi luptă pentru producţia pe care o înţelege, 
contra lui List, dar ca şi Chevalier, liberă în schimbu- 
rile ei. 

Erau date astfel basele materialismului contemporan. 


XXXVI. 


Noul curent național 





Aproape un ştert de veac Napoleon al III-lea, care cre- 
dea că prin congrese periodice poate domina viaţa lumii, 
îmipiedecând toate conflictele şi asigurând, pe noile te- 
mielii ale hotarelor fixate de dânsul, pacea generală, a 
presidat acea mare operă de întărire şi desvoltare mate- 
rială ale cării principii le învățase în America şi în An- 
glia şi care, trecute prin practica lui, au fost urmate a- 
poi pretutindeni în Europa. 

In această operă de continuă creațiune, în mare parte 
revoluţionară, el a avut drept colaboratori clasele munci- 
toare, a căror sărăcie a căutat să o înlăture, pregătind 
astfel situaţia neasămănat mai bună pe care ele o au as- 
lăzi. 

In propaganda pentru menţinerea în forma napoleo- 
niană, el anunţase că „Imperiul e pacea”, şi totuşi peste 
câteva luni numai de la repunerea vulturilor pe steaguri 
cl a făcut, împreună cu Anglia, care înţelegea să-şi păs- 
treze supremaţia economică în Orient, şi cu Sardinia, care 
căuta ca problema italiană să poată fi discutată la con- 
gresul de pace, un lung şi greu războiu contra Ţarului Ni- 
colae, s ; 

Data aceasta, nu era vorba, la început, de națiuni şi de 
dreptul lor, Imperiul al doilea căuta o basă solidă, şi ea nu 
putea fi găsilă, contra unei burghesii ambiţioase, având 
în trunte un talentat şi tără astâmpăr stat-major de avocaţi, 

mai ales din. Sud, ca raţionalistul Adolphe Thiers şi orato- 
rul de piaţă publică Gambetta, decât în organisaţia  ca- 
tolică, în legiunile de preoţi perfect disciplinaţi, în massa 
credincioşilor devotați. Cum Rusia, concurată în Balcani de 
Austria, care fusese scoasă din comunitatea germanică, 
căuta. în urma unui conflict de călugări la Locurile Sfinte, 
să-și întindă influența, legal, asupra tuturor creştiinlor 
ortodocși din Statele Sultanului, Franţa imperială. trebuia 
să ieie asupra-și apărarea, conform tradiţiei francese celei 
mai vechi şi mai statornice, a latinismului ameninţat. 

La capăt însă, naționalismul presintă fostului revolu- 
lionar italian, fostului prieten al Poloniei, sprijinitorului 
causei .„moldo-valahe” socoteala. El nu putea să evite 
plata. Pentru Polonia nu era nimic de făcut, victoria ne- 
fiind aşa de complectă cum se sperase. Atunci se făcu 
măcar ceva pentru noi, căpătându-se și de la Anglia, 
rămasă fidelă politicei sale, ceia ce trebuia pentru ca, 
adăugindu-s” dibăcia inteligentei clase boierești de la noi, 
să se ajungă fără multă zăbavă la unirea naţională între 
Carpaţi: și Dunăre. 

Dar, precum, la 1830, întemeierea Statului revoluţionar 
grecesc cu asentimentul Puterilor fusese un îndemn către 
revoluţii cu același caracter, tinzând a crea State asămănă- 
toare, tot aşa primul Stat național din Europa trebui să în- 
demne la noi mişcări pe toți apărătorii crezului naţional. 

El se transformase adânc în răstimpul de pace napo- 
leoniană. Ceia ce la 1818 fusese frasa de agitaţie, discursul 
pentru baricade, articolul de aţâţare, romantismul de 
speţă mistică sau argumentaţia unui raționalism fără va- 
loare pentru adevărata viaţă a societăţilor umane era a- 
cuma convingerea adâncă a unor oameni cari se alcătui- 
seră sufletește prin cunoașterea unui trecut, prin străba- 
terea unui teritoriu, prin munca solidară cu congenerii 
lor, prin împărtăşirea cu o cunoaștere serioasă a trecutu- 
lui. Și acţiunea ieșia din întunecosul subsol îngust al 
comploturilor şi din atitudinea de oposiţie față de tot ce 
înseamnă Statul prea puţin liberal şi Suveranul prea plin 

de iniţiativă pentru a se sprijini pe realităţile existente, 
chiar când, supt alte raporturi, nu erau destul de satisfă- 
cătoare. Formula Kogălniceanu, contra formulei Rosetti, 
la noi. ea ținte aaa fa 

Atentatul lui Orsini amintește Impăratului Francesilor 
datoria lui faţă de unitatea italiană. Dar campania din 
1859 e oprită, după luarea Lombardiei, de amenințările 
Prusiei. Când Napoleon va mai apărea în acest rol, el îşi 
face plătită mediaţia pentru anexarea Veneţiei prin luarea 
de la Casa de Savoia a vetrei ei istorice şi a Nizzei. 

Italia deci se va face singură, nu prin diplomaţie şi 
prin Suveranul naţional. Garibaldi e născut între săracii 
Genovei. A rătăcit la Odesa, s'a întors la Roma, a fost con- 
damnat la moarte pentru un complot contra lui Carol Al- 
bert; din Marsilia un vas îl va duce la Tunis: va lua parte 
în 1836 la luptele din Brasilia, va trece în Uruguay. După - 
ce se oferă Piemontului, Milanesilor, mai apoi şi repu- 
blicei romane, el atacă la 1848 pe Austrieci în Tirol. In- 
dată va fi fabricant de săpun în Statele-Unite, va trece în 
Valparaiso, va comanda în Perù. Intors în insula pustie 
Caprera, el va porni cu cei o mie ai lui, va câştiga Si- 
cilia şi Neapole — Toscana liberându-se de la sine — și 
va oferi lui Victor Emanuel ceia ce ar fi vrut să complec- 
teze prin luarea Romei. 

Germania va face şi ea războiul naţional. Pe chestia 
Schleswigului rupt de la Danemarca revine în 1863 curen- 
tul național din 1848, dar Bismarck îl trece Statelor: Prusia 
şi Austria. Ca „om de Stat”, contra opiniei publice, el se 
bate cu Austria, cu Germania catolică şi Hanovra în 1866. 
Cu Suveranii şi pentru Suverani, cu al său cap, el dis- 
truge Franţa napoleoniană la 1870-71. Clădirea unităţii fe- 
derative germane se va resimti de condiţiile fundaţiei ei. 

Când, la 1877, Ţarul Alexandru al II-lea va porni războiul 
contra Turciei, nu e un act de Stat voit şi pregătit. Nu e 
nici, fireşte, scopul naţional. Un panslavism mistic mână 
Rusia la o faptă care va avea ca resultat trezirea sau în- 
tețirea naţionalismului în Sud-Estul Europei. 


XXXVII 


Noul materialism de după 1870 





Moștenirea preocupațiilor de ordine materială ale Fran- 
cici lui Napoleon al III-lea a trecut asupra învingătorilor 
ei din 1870-1. 

Prusia, aşezată în fruntea unei Germanii unificate, fie 
şi supl forma federală, a părăsit vechile ei tradiții ex- 
lsclusiv militariste, şi cu atât mai ușor pe cele culturale, 
pentru a inaugura o eră de mare activitate economică. 
Dar una la basa căreia, ca şi, de altfel, pentru celelalte ţeri, 
nu era nici o descoperire, nici un nou sistem. economic 
ieşit din cugetarea personală a unui om de maretalent. 

Schimbarea, politica de prestigiu şi de putere a 
lui Bismarck, stăpân pe Germania transformată de dân- 
sul, până ce Wilhelm al II-lea l-a silit să plece, nu sa 
simţit de la început încă. Imbrăcat în fier, purtând pe 
cap coiful chiurasierilor, legat de armată, în care nu jucase 
niciun adevărat rol, dominatorul cancelar al Imperiului 
restaura! ma căutat prin nimic să schimbe orientările de 
până atunci ale Statelor german». Dar de la sine s'au 
produs acțiuni pe care nu putea supt niciun raport să 
le împiedece, de şi, de sigur, el, cu privirea concen- 
trală numai asupra unei admirabile acţiuni diplomatice, 
nu putea să le aprobe, să le încurajeze. 

Aşa în chestia arhipelagurilor oceaniene (Samoa, Sa- 
lomon, Marshall, Bismarck; Papa fiind chemat să pro- 
nunţe o sentință arbitrală în ce priveşte insulele . Caro- 

line). Numai după căderea lui, Wilhelm al II-lea, fiu al 
unei principese englese și crescut englezeşte, entusias- 
mal de crearea unei flote. de tăierea unor canaluri, a arun- 
cat formula: „Viitorul Germaniei e pe Mare” și a luat 
măsuri pentru a face din Imperiul său dominatorul O- 
ceanelor. O politică plină de rise în domeniul comercial, 
căi de comunicalie având în vedere și interesele cele mai 
depărtate, organisarea unei cutezătoare activităţi de dum- 
ping deosebesc o eră în care peste orice alte preocupatii se 
simte necontenita presiune pentru câștigarea în concu- 
rența mondială, a celor mai multe bogății. 

Franța republicană stăpânită, mult timp, de speranţa 
revanşei, nesigură apoi, câţiva ani, de însăşi forma ei 
de guvern, amenințată de aventurile de dreapta sau de 
stânga şi sfâşială de luptele între partide, de fărâmiţare 
extremă, fără ca un om de mari însușiri politice să poată 
domina acest necontenit zbucium, se ţinea mai mult pe li- 
niile geiconomiei politice napoleoniene şi nu era deci 'un 
rival de temut în marea producţie şi circulaţie a lumii în- 
noa. 

In Anglia se pregătesc, e adevărat, lucruri noi, neaștep- 
tate. Dar și aici, ca pretutindeni aiurea, prin jocul fi- 
resc al puterilor oarbe care târăse după ele masele. A- 
tenția e reţinută de problema electorală, de cea irlandesă, 
aşa de grea. Personalităţi „eroice” în spiritul lui Carlyle 
visionarul stau în centrul vieţii publice; un Palmerston, 
rămas la cârmă până la optzeci de ani, un Disraeli- 
Beaconsfield, un Gladstone; oameni de cugetare și de cul- 
tură înaltă, dar cu totul în afară de problemele econo- 
mice ale timpului. Drama irlandesă atrage şi reține spiri- 
tul şi ea, ca şi amenințarea rusească în. Turchestan, dis- 
putarea Afganistanului, așezarea grănicerilor Sikhs în Ves- 
tul imensei posesiuni indiene, revolta aceloraşi Sikhs şi a 
Cipaylor. ii 

In acest timp provinciile canadiene, divisate prin con- 
curența dintre Englesi şi Francesi, se orientează către for- 
ma pe trei șferturi liberă a „dominiunii”, cu Parlament 
propriu şi cu guvernatorul vice-rege trimes din Anglia 

cu dreptul de a-și crea un Senat. In aceste condiții toatä 
viața economică a vastei regiuni e întețitä şi sporită. Ace- 
leaşi dorinţi se manifestă în Colonia Capului, de unde co- 
lonişti olandesi nemulțămili iese pentru a crea republi- 
cele „boere? Orange şi Transyaal. Englesii vor trebui să 
ducă un războiu greu cu ele până ce li se îndeplini do- 
rința de viaţă autonomă. Australia, Noua Zelandă, terito- 
rii de colonisare a condamnaților, devin, de la 1850 îna- 
inte, când această lrimetere se opreşte, o nouă „dominiu- 
ne”, în care se ajunge la cele mai strălucite realisări în 
domeniul muncii. 

America-de-Nord şi-a resolvit problema muncii prin re- 
„sultatul, favorabil libertăţii, al lungului „războiu de se- 
cesiune”. Puteri deslănţuile între vechii colonişti, puteri a- 
dause printro  necontenilă și bogată imigrație vor da mne- 
sultate de producţie, câştigate printr'o îndrăzneață teh- 
nică nouă, care vor înteţi şi în Europa această pornire 
călre bunurile materiale. 

Asupra uriaşei colaborări a umanităţii puse pe lucru 
ideologia naționalistă dinirun colț al vechii Europe aduse 
o sălbatecă undă de războiu. 


XXXVIII. 


Intre economism şi naționalism 


Stăpânirea de douăzeci de ani a lui Napoleon al III-lea a 
fost realisarea unui program european, pe care l-au a- 
doplat de la început, fiindcă el corespundea şi interese- 
lor şi tendinţelor lor, cele mai multe şi mai însemnate din 
Statele europene. 

El cuprinde muncă și economie, creaţiune necruțătoare 
pentru trecut, refacerea vechilor forme care stânjeniau 
desvoltarea unei societăţi capabile de a adăugi la moşte- 
nirea de civilisaţie a omenirii. Intre 1850 şi 1870 e o 'des- 
voltare care nu corespunde cu scurtul interval de limp a 
trei decenii. Ar ajunge pentru veşnicirea aceluia pe care 
stânga învingătoare astăzi îl consideră numai ca şeful, 
câtva limp cu noroc, al „bandei de aventurieri” care l-a 
ajutat în. „usurpaţia” lui. | 

Această mare domnie de progres şi de prestigiu, pe care 
a imitat-o la noi, cu o mândră stăruință; Carol I-iu, se 
sprijine însă pe două puteri în continuu conflict, dintre 
care cea care fusese biruită un moment sa refăcut pe 
urmă şi a ajuns să hotărască soarta lumii contemporane: 

La unele dintre popoarele Europei era un puternic cu- 
rent naţional, pe care nimeni şi nimic mu-l puteau opri 
în loc. De sigur că nu în Franţa însăşi, unde un anume 
naționalism. de azi (Barrès, Leon Daudet, Maurras) nu este 
decât dorinţa. de a restabili ordinea şi autoritatea pe care 
le-ar primejdui vicisitudinile instituţiilor democratice, şi do- 

rința de a păstra, de a crește chiar, rolul pe care Franţa 
îl are între celelalte teri. E aici mai mult patriotism decât 
naționalism în sensul nostru. Pentru Francesul din Franţa, 
elementul frances din Elveţia, care a dat scriitori ca 
Cherbuliez, Edouard Rod şi Amiel, cel din Belgia, care se 
“mândreşte cu un Verhaeren. și un Maeterlinck, cel din Ca- 
nada, încă așa de rigurros în păstrarea unor forme care 
trimet la secolul al XVII-lea, are un interes foarte secun- 
dar, ba, faţă de cel din urmă, aproape niciunul. Și totuşi 
este și atâta tradiţie istorică între toţi aceşti represin- 
tanți ai aceleiaşi rase. In Anglia, tendinţa e mai mult că- 
tre menținerea prin desfacere, prin desagregare adminis- 
trativă şi în mare parte şi politică, a unor legături greu 
de definit, Acelaşi caracter îl au raporturile dintre Spa- 
nia şi întinsele, bogatele regiuni de nație şi limbă spaniole 
din America de. Mijloc şi de Miazăzi, dintre Portugalia şi 
imensa ei fostă colonie Brasilia: aici naționalismul ma su- 
supravieţuit luptelor pentru libertate contra Francesilor. 

Altfel în Italia, unde înfrângerile din 1848 au însemnat 
numai, cum o spunea Victor Emanuel însuși, o amânare 
a unei lupte pentru unitatea politică care mu se putea 
să nu-și atinsă scopul. Discuţiile se puteau întinde numai 
asupra mijloacelor de acţiune, asupra formei preterabile. 
Tot așa şi în ce privește Polonia, trântită la pământ în 
1830. Ungaria. supusă de Ruși în folosul lui Francise-lo- 
sif Românii de pe amândouă laturile Carpaţilor. 

E o întrebare dacă poporul german, pe care-l aștepta 
o răpede, o fulgerătoare unire, fie şi în păstrarea unor 
hotare istorice la care se ținea aşa de mult de către Suve- 
rani, cari ei purtară lupta, avea în adevăr această țintă. 
Ca şi în Spania, marea pasiune fusese pentru înlătura- 
carea „tiraniei napoleoniene”. Apoi crezul libertăţii fu a- 
cela care câştigă mai mulţi credincioși, Realisatorul uni- 
nităţii, Bismarck, „nemeş” baltic, fiu de ofiţer, proprietar 
de moșie, politician şi diplomat, mare nicio legătură cu o 
mișcare economică pe care ma preţuit-o şi mai ales cu 
cu un curent sufletesc de care până târziu „omul de Stat”, 

cu un curent sufletese de care până târziu „omul de Stat”, 
„servitorul domnului său” şi-a bătut joc cu cruzime. 

Astfel, de şi Napoleon al III-lea, crescut la Augsburg, 
ofiter elveţian. cunoscuse frământările multor popoare, de 
şi conspirase pentru Talia una și avuse de gând să lupte 
ca ostaș pentru liberarea Poloniei, cele economice câștigă 
Jocul întăiu supt influente englese, americane, germane 
chiar, contopite în Franţa saint-simonistă și fourieristă! 

Napoleon însuși, care începuse cu niște .Reverii politice”? 
(1832). pe lângă „Consideraţii politice şi militare asupra 
Elveţiei” și un „Manual de artilerie“, viitorul autor al „I- 
deilor revoluţionare” și „Fragmentelor istorice”. a publi- 
cat o -broşură despre Chestia zahărului” şi a presin- 
tat mijloace pentru „stingerea pauperismului”, Cavour; 
factorul politic de căpetenie al unităţii italiene, e fiul unui 
negustor de grâu înobilat şi s'a ocupat în tinereţă cu eco- 
nomia politică, întrând în Ministeriul sard la Comerţ şi A- 
oricultură. apoi la Finanţe. 

Aici în Franţa vine Karl Marx, născut la Rin, în Trier, 
redactor al unei „Gazete Renane”, asociat al lui Ruge, acesta 
fost „„Burseh=>”, în societăţile de conspirație studențească, 
naţionalist care va învăţa și alt crez în Parisul lui Ledru 
Rollin, dacă nu în Londra lui Mazzini. Cu el şi cu Heine el 
lucrează la foi ca „Deutsch-franzâsische Jahrbücher” . şi 
„Vorwărts”. Din Paris, din Londra, el va lua un program 
pe care l-a sistematisat numai hegelian, din elementele 
străinepe care le cunoaștem. 


XXXIX. 


Noua ofensivă naționalistă 


Europa centrală şi apuseană se găsiau într'o epocă 
de muncă încordată şi solidară, de necontenită şi bogală 
producţie. Dar din orice astfel de activitate ceia ce resulli 
e pacea colaboratorilor; pace între clase, pace între na- 
țiuni, oricare ar fi rivalităţile pe care le provoacă sur- 
plusul mărturilor, şi de ele, fireşte, încă trebuie să se 
[ie samă. 

Această producţie aduse-e după dânsa o strânsă solida- 
ritale, peste hotarele politice şi amintirile istorice, mai vc- 
chi sau mai nouă. Ea se manifesta în toate domeniile: fa- 
brica, usina,care adesea trebuie aduse de aiurea, adăugin- 
du-se une ori şi muncitorul însuşi de acolo. Se întâmpla 
chiar ca fabricaţia să fie mutată, măcar în parte, în 
altă ţară, unde mâna de lucru e mai iettenă, Sa împărţil 
câte odată opera de fabricaţie între mai multe ţeri, fiecare 
dând partea pe care o poate face în mai bune con- 
diţii. Peste neînțelegerile în alte privinţi, drumuri comer- 
ciale s'au creat, care se distribuiau între mai multe State, 
şi mărfurile unora găsiau avantagiul să folosească drumu- 
rile altora (ca între Franţa şi Germania). Finanţele nu cu- 
noşteau granili, cum, adesea, nici descoperirile tehnice; un 
popor lucra cu capitalul pus la disposiţie de celalt, care 
căuta şi pe această cale posibilitatea unei penetraţii. 

Sa putut crede deci, pe basa acestor constatări atât de 
numeroase, că un războiu general nu e cu pulință: el ar 

lovi şi în interesele cele mai esenţiale al celui care ar ieşi 
biruitor. Şi credința ma fost neîntemeială: războiul sa pro- 
dus, dar resultatele, şi pentru învingători, au fost acelea 
pe care le prevăzuseim.: miseria comună în care mulţi din- 
tre biruiiori sau găsit împreună cu atâţia din cei ce au 
fost biruiţi. 

Nimeni de fapt, oricât ar fi împins unii capitalişti- 
producători, cu proiectele vaste de întindere economică, 
ma vrut deci catastrofa în care aşa de tragic sa sbuciumat 
omenirea, lăsând ruinele în mijlocul cărora trăim de a- 
proape douăzeci de ani. 

Necesitatea uriaşului conflict a venit din Sud-Estul Euro- 
pei, unde se crease un naționalism îndârjit, mergând până 
la ultimele consecinţi. 

Originile acestei stări de spirit sânt mai multe — vor- 
bim de cele principale, şi nu de amănunte sau de in- 
cidente. ea 

In. această parte a Europei desvoltarea economică era 
încă inferioară. Plugarii întemeiau abia cele dintăiu fa- 
brici, une ori numai ca o manitestaţie de independenţă 
şi pe acest teren. Viaţa era încă uşoară, neavând aceleaşi 
cumplite sforțări ca aiurea. Mijloacele tehnice, care tre- 
buiau importate cu multă cheltuială din străinătate, lip- 
siau prea mult. O intelectualitate activă, nervoasă până la 
fanatism, agita necontenit spirite tără multă putere de 
critică şi măsură. Solidaritatea mondială avea mai puţin 
rost aici. 

Pe de altă parte, Statele care se alcătuiseră prin re- 
voluţii, dar nu prin voinţa Europei Marilor Puteri, erau 
toate numai frânturi dureroase. Serbia, încet deslipită 
de la 1804 înainte din Imperiul Otoman, nu cuprindea de- 
cât o mică parte din teritoriul naţional; după 1878 Turcii 
rămăseseră în. Serbia Veche şi Macedonia. Austro-Ungu- 
rii, cari aveau Dalmația, Croaţia, Slovenia, căpătaseră un 
„mandat” în Bosnia şi Herţegovina. Grecia de la 1830 nu 
cuprindea nici Epirul, nici Tesalia, nici Tracia, nici Arhi- 
pelagul, nici marile insule Creta, Rodos, Cipru. Bulgaria, 

liberată, fusese ruptă în două, partea de Sud formând 0 
imposibilă „Rumelie Orientală”, guvernată în numele Sul- 
tanului. Unirea Moldovei cu Ţara-Românească lăsa la o 
parte o jumătate din poporul românesc. Nu se putea 
trăi normal în aceste strimte hotare nenaturale. 

Pentru a face ca tocul să se înalțe, servia rivalitatea în- 
tre Rusia şi Austria, devenită, la 1867, o Austro-Ungarie. 
Cea d'intăiu crease Bulgaria pentru dânsa şi văzuse cum 
îi scapă, cu Alexandru de Battenberg, primul prinţ, cu 
dictatorul Stambulov, cu Ferdinand de Coburg, care ştiu 
să folosească această continuă rivalitate. Cea de-a doua, 
captase Serbia Obrenovicilor, Milan și Alexandru, după ne- 
dreptatea tratatului din 1878, dar Rusia, servită de un 
diplomat ca Hartvig, revenise prin asasinatul celui de-al 
doilea rege şi instalarea moii dinastii Caragheorghevici. Şi 
la noi, cari întraserăm de frica Rusiei în Tripla Alianţă, 
Rusia căuta să câştige influenţa pierdută prin purtarea ei 
în timpul războiului de la 1877-8. 

Pe lângă aceste motive se adăugia lupta aprigă a na- 
ționaliştilor în Monarhia habsburgică, în care atâtea po- 
: poare sud-estice îşi aveau represintanţii, foarte numeroşi. 
De aici veniau îndemnuri şi plecau speranțe pe care 
congenerii nu le puteau irece cu vederea. 

Echilibrul artificial, dintre alianţa Centralilor. şi Inţele- 
gerea ruso-trancesă, echilibru care atât timp a evitat răz- 
boiul, nu putea să înlăture aceste motive de noi conflicte 
peste tot ceia ce lega aşa de strâns, pentru o muncă ale 
cării resultate vor fi azvârlite în vânt, nu numai popoarele 
Europei, dar, pe basa solidarităţii dintre ele, şi pe acelea 
ale lumii întregi. 


XL. 


- Causele Marelui Războiu 


Starea de spirit din Sud-Estul european, şi ceia ce-i stă 
alături, în ce privește naţionalităţile corespunzătoare în 
Monarhia habsburgică au provocat şi la elementul cen- 
tral, dinastic, vienes mai mult decât german, aplecări 
şi tendinţi asămănătoare. 

S?a creat astfel un interes naţional austriac, dar nu în 
margenile vechii Austrii, ci întinzându-se asupra înlregu- 
lui Stat dublu. El era represintat de arhiducele moştenitor, 


Francise-Ferdinand, fire bolnavă, bănuitoare, violentă şi 


desechilibrată, de ambiţioasa lui soţie morganatică, o con- 
tesă Chotek, care visa coroana, de un număr de militari 
de la ziarul Reichswehr, de câţiva tineri aristocrați, de speța 
contelui Czernin, de un număr de diplomaţi, ca Burian și 
însuși cancelarul provocator al războiului, Berchtold, şi de 
femei de la Curte şi din jurul Curţii, sigure de marile 
isbânzi ale noii politici. Era vorba de o totală prefacere a 
Austro-Ungariei, cu darea înapoi a Ungurilor, împiede- 
cându-se maghiarisarea în curs, cu instalarea Slavilor ca 
al treilea factor politic, cu susţinerea Românilor arde- 
leni şi bănăţeni, dintre cari vehementul visător Aurel Po- 
povici s'a tăcul, nu numai predicatorul, dar şi organisa- 
torul, până în amănunte, al „Marii Austriei” proiectate. 
Mai presus de orice cra luată în vedere constiluirea unei 
Monarhii luptătoare, provocatoare şi sticătoare, întrebuin- 
țând ea Imperiul german în loc să se lase târită de a- 


.. 

cesta, ca pănă atunci, mergând cu armele în mână spre 
a suprima odată cu iredentismul sârbesc însăşi exis- 
tența regatului vecin, de o veşnică ameninţare pentru pa- 
cea și însăşi dăinuirea Statului habsburgic. 

Bătrânul Impăralt  Francise-losif, învăţat de nenoroci- 
rile acumulate care au căzut asupra lui pänă la moarte, 
nu cra în stare să se opuie acestor îndrăzneţe concepţii, a 
căror punere în practică imediată i se impunea. Numai 
Ştefan Tisza, stăpânul de fapt al Ungariei, sa temut, până 
la un punct, că adăugirea de sânge slav ar periclita si- 
tuația preponderantă pe care rasa lui şi-o știuse câștiga 
de la Francisce Deâk încoace. 

Arhiducele a mers, cu tovărăşa sa, să sfideze, la Sa- 
raievo, spiritul naţional sârbesc, exasperat de luarea în 
slăpânire definitivă a Bosniei şi Herțegovinei. Glontele ù- 
nui copil, dintr'o societate conspiratoare, a pus capăt a- 
mândurora. 

Dar vestea nu fu primită, la Viena chiar, cu acea indig- 
nare fără margeni care, contra voinţii oamenilor de Stat, 
provoacă neapărat şi instantaneu războiul. Trebuiră lungi 
sfătuiri diplomatice şi pipăiri la Berlin, pentru a se pro- 
duce „nota cu termin”, care impunea Sârbilor recunvaş- 
terea unui păcat pe care nu-l făcuseră şi înăbuşirea ori- 
cării aspirații naţionale. Şeful guvernului sârbesc, Paşici, 
o primise cu oarecare reserve, care se vedea bine că pot 
fi înlăturate. Dar ministrul austro-ungar se grăbi să 
părăsească Belgradul şi, peste câteva zile, lunurile din Ba- 
nat băteau această Capitală. 

Pentru a se ajunge aici, şi, în chip mecanic, la mobi- 
lisarea rusească la declaraţia de războiu a Germaniei, la 
întrarea în luptă, firească, a Franciei, la intervenţia Angliei 
contra puterii care înţelegea să dicteze lumii întregi şi care 
devenise cea mai temută rivală a economiei englese, în 
sfârşit la mai târzia hotărire a Italiei contra aliaților ei 
de până atunci, au trebuit doi alți factori, sufleteşti. 

Din mijlocul incordărilor economice se destăcuse o nouă 
undă de romantism violent. Planurile vienese fac parte 


9 


dintr însa. dar ca acoperise întăiu terenul cugetării euro- 
pene Hepresintani tipic al ei e acel Nietzsche, mare poet 
şi retorician, de origine slavă, care, în „Aşa a spus Zara- 
thustra” şi în alte scrieri de filosofie, a aruncat doclrina, o- 
pusă creştinismului milei de oameni, după care „bestia 
blondă”. uriaşul german selecționat, singurul creator de 
cultură şi născut pentru. dominatie, trebuie să cucc- 
rească popoarele inferioare, fără preţ pentru. civilisație. 
Astfel de aberatii câştigară o mare parte din tineretul. ger- 
man. fără al cărui naționalism exasperat războiul ar fi fost 
imposibil. 

Se adăugiau nevoile tot mai mari, ale unei industrii, a- 
junsï la proportii epice, incapabilă de a se opri sau măcar 
de a se transforma, care, după ce înecase cu produsele 
ei, fabricate, necontenit, tără a se gândi la instabilitatea 
clientelei, toată piaţa internă, căuta cu lăcomie, cu despe- 
rare debuşeuri noi, în teri de colonisare economică, In 
această tendinţă o susţine: © legiune întreagă de gânditori, 
în frunte cu „economiștii naţionali . 

lar, odată început războiul, el prinse încetul pe încetul 
lumea întreagă, tocmai pe basa solidarităţii existente, întoc- 
mai precum, când călăuzul suie pe munte un şir de excur- 
sioniști legaţi cu funie de dânsul, un moment de ameţeală 
a lui îi trage, unul după altul, pe toţi în prăpastie. 

